vnews - Bucha Cup ge Championkan Dhandimagu hoadhaifi\nބުޗާ ކަޕްގެ ޗެމްޕިއަންކަން ދަނޑިމަގު ހޯދައިފި\nބުޗާ ކަޕް ފުޓުބޯޅަ މުބާރާތުގެ ޗެމްޕިއަންކަން ހޯދި ދަނޑިމަގު ޒުވާނުންގެ ޖަމިއްޔާ ---\nފުވައްމުލަކުގައި ބޭއްވި އަގުބޮޑު ބުޗާ ކަޕް ފުޓުބޯޅަ މުބާރާތުގެ ޗެމްޕިއަންކަން ދަނޑިމަގު ޒުވާނުންގެ ޖަމިއްޔާ ހޯދައިފިއެވެ.\nމި މުބާރާތުގެ ޗެމްޕިއަންކަން ދަނޑިމަގު ހޯދީ މިއަދު ހަވީރު ފުވައްމުލައް ސިޓީގައި ކުޅުނު ފައިނަލް މެޗުގައި ފުވައްމުލައް ސްޕޯޓްސް ކްލަބު އަތުން ޕެނަލްޓީ ޖަހައިގެން 6-4 އިން މޮޅުވެގެންނެވެ.\nމިއަދު ކުޅުނު ފައިނަލް މެޗުގެ ފުރިހަމަ ވަގުތު ހަމަވިއިރު، ދެޓީމު ވަނީ 1-1 އިން އެއްވަރުވެފައެވެ. މެޗުގައި ފުރަތަމަ ގޯލްޖަހާ ލީޑުނެގީ ފުވައްމުލައް ސްޕޯޓްސް ކްލަބުންނެވެ. 70 ވަނަ މިނެޓުގައި އެޓީމުން ލީޑުނެގި ނަމަވެސް، މެޗު ނިމުމުގެކުރިން ދަނޑިމަގުން ވަނީ ލަނޑެއް ޖަހާ ނަތީޖާ އެއްވަރު ކޮށްފައެވެ.\nނަތީޖާ ނެރުމަށް ޖެހި ޕެނަލްޓީ ޝޫޓްއައުޓުގައި ދަނޑިމަގުގެ5ޕެނަލްޓީވެސް ކާމިޔާބުކުރިއިރު، ފުވައްމުލައް ސްޕޯޓްސް ކްލަބަށް ކާމިޔާބުކުރެވުނީ3ޕެނަލްޓީއެވެ.\nމުބާރާތުގެ ފެއާޕްލޭ ކުޅުންތެރިއަކަށް ފުވައްމުލައް ސްޕޯޓްސް ކްލަބުގެ އަހުމަދު ޝުއައިބު ހޮވުނުއިރު، އެންމެ ގިނަ ގޯލްޖެހި ކުޅުންތެރިއަކަށް ހޮވުނީ ދަނޑިމަގުގެ އަލީ ޝާނިއުއެވެ. އެންމެ އެންމީދީ ކުޅުންތެރިއަކަށް ޕީސް އެންޑް ރެކްރިއޭޝަން އިން ސޮސައިޓީގެ އަނާން އަހުމަދު ހޮވުނުއިރު، މުބާރާތުގެ އެންމެ މޮޅު ކުޅުންތެރިއަކަށް ހޮވުނީ ދަނޑިމަގު ޓީމުގެ ކެޕްޓަން އަހުމަދު ނަބީލެވެ. އަދި މި މުބާރާތުގެ ފެއާ ޕްލޭ ޓީމަކަށް ހޮވުނީ މާލެގަން ޔޫތު ފައުންޑޭޝަނެވެ.\nމި މުބާރާތުގެ ޗެމްޕިއަން ޓީމަށް ވަނީ އެއްލައްކަ ރުފިޔާގެ ފައިސާގެ އިނާމެއް ދީފައެވެ.\nވީސްޕޯޓްސްއަށް މައުލޫމާތުދެމުން މުބާރާތުގެ ބާނީ އަހުމަދު ޝިފާއު (ބުޗާ) ބުނީ މުޅިން އަލަށް ބޭއެްވި މިމުބާރާތް ކޮންމެ އަހަރަކު ވެސް ކުރިއަށްގެންދާނެ ކަމަށާއި ކޮންމެ އަހަރަކުވެސް ފައިސާގެ އިނާމުތައް ބޮޑުކުރަމުން ގެންދާނެ ކަމަށެވެ.\nމިއަހަރުގެ މުބާރާތުގައި ޖުމްލަ7ޓީމު ވަނީ ވާދަކޮށްފައެވެ.


Liverpool Ah Mi Season Ge League Thashi Haqqu: Rooney - Vaguthu\nމި ސީޒަނުގެ އިނގިރޭސި ޕްރެމިއާ ލީގް ތަށި ލިވަޕޫލަށް ހައްގު ކަމަށް މެންޗެސްޓާ ޔުނައިޓެޑުގެ ކުރީ ތަރި ވޭން ރޫނީ ބުނެފިއެވެ.\nރޫނީ މިހެން ބުނެފައިފައިވަނީ ދުނިޔޭގައި މިހާރު ފެތުރެމުންދާ ކޮވިޑް-19 ވައިރަހުގެ ސަބަބުން ޕްރެމިއާ ލީގް ކެންސަލް ކުރަން ޖެހިދާނެ ކަމުގެ އަޑުތައް ފެތުރެމުންދާ ދަނޑިވަޅެއްގައެވެ. ވައިރަހުގެ ސަބަބުން ދުނިޔޭގެ ފުޓްބޯޅަ ހުއްޓުމަކަށް އައިސްފައިވާއިރު، ޕްރެމިއާ ލީގުގެ ކުޅުން ވެސް ވަނީ އަންނަ މެއި މަހުގެ3ވަނަ ދުވަހުގެ ނިޔަލަށް މެދުކަނޑާލާފައެވެ.\nގާތްގަނޑަކަށް ފަސް ވަރަކަށް ހަފުތާ އަށް ޔޫރަޕްގެ ހުރިހާ ބޮޑެތި ލީގުތަކެއްހެން ފަސްކޮށްފައިވާއިރު އަލުން ފެށުމަށް ކަނޑައެޅިފައިވާ ތާރީހުގައި ލީގުތައް ފެށުން ނާދިރު ކަމަށް ފުޓްބޯޅަ ދިރާސާކުރާ މާހިރުން އަންނަނީ ތަކުރާރުކޮށް ބުނަމުންނެވެ. ސަބަބަކީ ޔޫރަޕްގެ ގިނަ ގައުމުތަކުގައި ވައިރަސް ޖެހޭ މީހުންގެ އަދަދު ކޮންޓްރޯލް ނުކުރެވި ބައްޔަށް ޕޮޒިޓިވްވާ މީހުން ދުވަހެއް ދުވަހަަކަށް އިތުރު ވަމުންދާތީ އެވެ. އެއާއެކު މި ސީޒަނުގެ ލީގުތައް ކެންސަލް ކުރަން ޖެހިދާނެކަމުގެ ބިރު ވެސް އަންނަނީ ބޮޑު ވަމުންނެވެ.\nވައިރަހާ ހެދި ފުޓްބޯޅަ ލީގުތައް ކުރިއަށް ނުގެންދެވި މި ސީޒަން ކެންސަލް ކޮށްލަން ޖެހިއްޖެ ޙާލަތެއްގައި ޕްރެމިއާ ލީގު ތާވަލު ލީޑު ކުރަމުން އަންނަ ލިވަޕޫލަށް ޗެމްޕިއަންކަން ދިނުމަށް ގިނަ ބަޔަކު އަންނަނީ ގޮވާލަމުންނެވެ. ލިވަޕޫލަށް ތަށި ދިނުމާއިމެދު ޕްރެމިއާ ލީގުގެ އެއްވެސް ކްލަބަކުން ވެސް އަދި މިހާތަނަށް ދެކޮޅު ހަދާފައެއް ނުވެއެވެ. އަނެއްކޮޅުން ލިވަޕޫލާ ވާދަވެރި ޔުނައިޓެޑުގެ ލެޖެންޑް ރޫނީގެ ވިސްނުމުގައި ވެސް މިފަހަރުގެ އިނގިރޭސި ޗެމްޕިއަންކަން ލިބުން އެންމެ ހައްގުކަން ބޮޑީ ލިވަޕޫލަށެވެ.\nރޫނީ ބުނީ ޕްރެމިއާ ލީގް ޗެމްޕިއަންކަން ހޯދުމަށް ލިވަޕޫލުން ވަރަށް މަސަތްކަތްކޮށްފި ކަމަށާއި މި ސީޒަނުގެ ތަށި ލިވަޕޫލަށް ނުލިބިއްޖެނަމަ އެއީ އިންސާފެއް ނޫން ކަމަށެވެ.\n"ލިވަޕޫލް ޕްރެމިއާ ލީގް ކާމިޔާބުކުރާނެ. އެމީހުން ވަރަށް މޮޅަށް ކުޅުމުން އައީ. ވަރަށް މަސަތްކަތް ކޮށްފި މިހިސާބަށް އައިއިރު. އެމީހުންނަށް ހައްގު މި ތަށި. 30 އަހަރު ވަންދެން މި ތައްޓަށް އިންތިޒާރު ކުރުމަށްފަހު ލީގް ކެންސަލް ވެގެން ތަށި ގެއްލިގެން ދިޔައީމަ އެމީހުންނަށް ވާނެ ގޮތް ހިތަށް އަރުވާލަބަލަ؟ ހުރިހާ ގޮތަކުން ވެސް ރަނގަޅު ނިންމުންތަކެއް އެފްއޭ އިން އެންމެ ފަހުން ނިންމާފައިވަނީ. ރެލިގޭޝަނާއި ޕްރޮމޯޝަނާއި ޗެމްޕިއަންސް ލީގަށް ކޮލިފައިވާ ޓީމުތައް ކަނޑައެޅުމުގައިވެސް ލީގު ފުރިހަމަ ކުރުން ވަރަށް މުހިއްމު. ލީގު ކެންސަލް ކޮށްފިނަމަ މި ބުނި ކަންތަކާއި ހެދި ކްލަބްތަކުގެ މެދުގައި މައްސަލަތައް ޖެހުން ވަރަށް ކައިރި. އެހެންކަމުން އެންމެ އިންސާފުވެރި ގޮތަކީ މި ސީޒަން އެއްކޮށް ފުރިހަމަ ކުރުން. އެކަން ވާން އޮތީ އެކަމަށްޓަކައި އަންނަ ސީޒަން ގުރުބާން ކޮށްލައިގެން ވިޔަސް ފުރަތަމަ އިސްކަން ދޭންވީ މިސީޒަނުގެ ލީގު ފުރިހަމަ ކުރަން،" ރޫނީ ބުންޏެވެ.\nވައިރަހާއި ހެދި ލީގުތައް ކިތަންމެ ގިނަ ދުވަހަށް ފަސްކުރަން ޖެހުނު ކަމުގައިވިޔަސް އަންނަ ސީޒަން ފަށާނީ މި ސީޒަނުގެ މުބާރާތްތައް މުޅިން ފުރިހަމަ ކުރުމަށްފަހުގައި ކަމަށް އިނގިރޭސި އެފްއޭ އިން ވަނީ ދާދި ފަހުން ހާމަކޮށްފައެވެ. މިއީ ހަމަގައިމުވެސް ލިވަޕޫލްގެ ސަޕޯޓަރުންނަށް ލިބިގެންދިޔަ ބޮޑު ހިތްހަމަޖެހުމަކަށް ވެގެންދާނެ އެވެ.\nވައިރަހުގެ ސަބަބުން ޕްރެމިއާ ލީގުގެ ކުޅުން މެދުކަނޑާލިއިރު ތާވަލުގެ އެންމެ ކުރީގައި ލިވަޕޫލް އޮތީ 25 ޕޮއިންޓުގެ ލީޑެއްގައެވެ. އެ ޓީމަށް ވަނީ 82 ޕޮއިންޓް ލިބިފައެވެ. ދެވަނައިގައި އޮތް މެންޗެސްޓާ ސިޓީ އަށް ލިބިފައިވަނީ 57 ޕޮއިންޓެވެ. ލީގުގައި ކޮންމެ ޓީމަކަށްވެސް ބާކީ ނުވަ މެޗު އޮތްއިރު ޗެމްޕިއަންކަން ކަށަވަރު ކުރުމަށް ލިވަޕޫލަށް ދެން ބޭނުންވަނީ އެންމެ ހަ ޕޮއިންޓެވެ.


Gedhoruveriyaa Loan ge dhashun 158 meehaka 84 Million Rufiyaa dhookohfi - One Online\nގދ. ތިނަދޫ މަތިން ނަގާފައިވަ ފޮޓޯ އެއް-- ފޮޓޯ: އަމަން ޒުހައިރު\nގެދޮރުވެރިޔާގެ ލޯނުގެ ދަށުން 158 މީހަކަށް 84 މިލިއަން ރުފިޔާ ދޫކޮށްފި\nހައުސިން ޑިވެލޮޕްމަންޓް ފައިނޭންޝަލް ކޯޕަރޭޝަން (އެޗްޑީއެފްސީ)ން އަތޮޅު ތެރޭގައި ގެދޮރު އިމާރާތްކުރަން ބޭނުންވާ ފަރާތްތަކަށް ތައާރަފުކޮށްފައިވާ "ގެދޮރުވެރިޔާ" ލޯނަށް އެދުނު 158 މީހަކަށް ޖުމުލަ 84,671,990 މިލިއަން ރުފިޔާ ދޫކޮށްފައިވާކަމަށް އެ ކުންފުނިން ބުނެފިއެވެ.\nއެޗްޑީއެފްސީން ރޭ "ވަން" އަށް ދިން މައުލޫމާތުގައިވާ ގޮތުން 381 މީހަކު ވަނީ "ގެދޮރުވެރިޔާ" ލޯނަށް ހުށަހަޅައިފައެވެ. އެއީ ޖުމްލަ 236,650,822 މިލިއަން ރުފިޔާއެވެ.\n"ގެދޮރުވެރިޔާ" ލޯން ސްކީމަށް އެންމެ ގިނައިން ހުށަހެޅުން ލިބެނީ ގއ. އަތޮޅުންނެވެ. ގއ. އަތޮޅުގެ ރަށްތަކުގެ ތެރެއިން އެންމެ ގިނައިން ލޯނަށް އެދިފައިވަނީ ވިލިގިނލި މީހުންނެވެ.\nއެޗްޑީއެފްސީން ދޫކުރާ "ގެދޮރުވެރިޔާ" ލޯން ސްކީމުގެ ދަށުން އެންމެ ގިނަވެގެން ދޫކުރެވޭނީ ހަތް ލައްކަ ރުފިޔާއެވެ. އެ ލޯން ދޫކުރާނީ އަމިއްލަ ގޯތީގައި އަލަށް ގެއެއް އަޅަން ނުވަތަ ނުނިމި ހުރި މަސައްކަތްތައް ކުރަންށާއި ހަދަން ފަށާފައި ނުނިމި ހުރި އިމާރާތަށް ބައެއް އިތުރުކުރުމަށެވެ.\n"ގެދޮރުވެރިޔާ" ލޯނު 15 އަހަރަށް ބަހާލުމުން މަހަކު ދައްކަން ޖެހޭނީ 5،907 ރުފިޔާއެވެ. 16 އަހަރަށް ބަހާލުމުން މަހަކު ދައްކަން ޖެހޭނީ 5,680 ރުފިޔާއެވެ. 17 އަހަރަށް ބަހާލުމުން މަހަކު 5,480 ރުފިޔާއެވެ. 18 އަހަރަށް ބަހާލުމުން މަހަކު 5,307 ރުފިޔާ ދައްކަން ޖެހޭއިރު 19 އަހަރަށް ބަހައިލުމުން ދައްކަން ޖެހޭނީ 5,153 ރުފިޔާއެވެ. އަދި 20 އަހަރަށް ބަހާލުމުން މަހަކު ދައްކަން ޖެހޭ ވަރަކީ 5,015 ރުފިޔާއެވެ.\n"ގެދޮރުވެރިޔާ" ލޯނު ތައާރަފްކޮށްފައިވަނީ މިދިޔަ އަހަރުގެ ޖޫން މަހުގެ 14 ވަނަ ދުވަހު އެޗްޑީއެފްސީ އާއި ހައުސިން މިނިސްޓްރީ ގުޅިގެންނެވެ. އެ ލޯނުގެ އިންޓްރެސްޓް ރޭޓަކީ6ޕަސަންޓެވެ.\nގުޅޭ ޓެގު އެޗްޑީއެފްސީ ލޯނު ސްކީމްތައް


ﷲ ތަޢާލާ އާއި އެއިލާހުގެ ރަސޫލާ صلى الله عليه وسلمއަށް ކިޔަމަންވާށެވެ. – DhiSalafiyyah\nﷲ ތަޢާލާ އާއި އެއިލާހުގެ ރަސޫލާ صلى الله عليه وسلمއަށް ކިޔަމަންވާށެވެ.\n01/07/2013 ތަފްސީރު, ޤުރުއާނާއި އޭގެ ޢިލްމުތައްއަލް އުޚްތު އުންމު ޢަބްދިﷲ\n(يَا أَيُّهَا الَّذِينَ آمَنُوا لَا تُقَدِّمُوا بَيْنَ يَدَيِ اللَّـهِ وَرَ‌سُولِهِ ۖ وَاتَّقُوا اللَّـهَ ۚ إِنَّ اللَّـهَ سَمِيعٌ عَلِيمٌ) [سورة الحجرات ١]\nމާނައީ: ” އޭ އީމާންވެއްޖެ މީސްތަކުންނޭވެ. ﷲ ގެ ޙަޟްރަތުގައި އަދި އެއިލާހުގެ ރަސޫލާގެ އަރިހުގައި ތިޔަބައިމީހުން (އެއްވެސްކަމެއްގައި) އިސްވެނުގަންނާށެވެ. އަދި ތިޔަބައިމީހުން ﷲއަށް ތަޤްވާވެރިވާށެވެ. ހަމަކަށަވަރުން ﷲ އީ މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ އިލާހެވެ.”\n”މި ސޫރަތް (ސޫރަތުލްޙުޖުރާތު) ފެށިފައިވަނީ މުއުމިނުންނަށް ﷲ ތަޢާލާ ކުރައްވާފައިވާ އަމުރަކުންނެވެ. އެއީ ނަބިއްޔާ صلى الله عليه وسلم ގެ ބަސްފުޅު މެދުކަނޑާ ނުލުމަށާއި ގޮތްދޫނުކުރުމާއެކު އެކަލޭގެފާނާއި ދެކޮޅުވެރި ނުވުމަށެވެ. އެއާ ޚިލާފަށް އެބައިމީހުންނަށް އަންގަވާފައިވަނީ ﷲ ތަޢާލާއަށް ބިރުވެތިވުމުގެ ގޮތުން ކެތްތެރިވުމަށާއި ނަބިއްޔާ صلى الله عليه وسلم އަށް ކިޔަމަންތެރިވުމަށާއި ހުރިހާ ކަމެއްގައި އެކަލޭގެފާނަށް ތަބަޢަވުމަށެވެ. ނަބިއްޔާ صلى الله عليه وسلم އަށާއި އެކަލޭގެފާނުގެ ބަސްފުޅުތަކަށް އިޙްތިރާމްކުރުން ރަމްޒުކޮށްދެނީ ﷲ ތަޢާލާއަށް ބިރުވެތިވުމެވެ. ސަބަބަކީ އެކަލޭގެފާނު އަމިއްލަފުޅަށް އެއްވެސް އެއްޗެއް ޙަދީޘް ނުކުރައްވައެވެ. ﷲ ތަޢާލާ ވަނީ އެކަލޭގެފާނަށް މަގު ދައްކަވާފައެވެ. އެހެންކަމުން އެކަލޭގެފާނުގެ ބަސްފުޅުތަކާއި ޢަމަލުފުޅުތައް ބަލަންޖެހޭނީ އެއީ ﷲ ތަޢާލާގެ ވަޙީގެ ޒަރީއާއިން އެކަލޭގެފާނަށް އަންގަވާފައިވާ ކަންކަންކަމުގައެވެ. ނަބިއްޔާ މުޙައްމަދު صلى الله عليه وسلم އަކީ އެންމެ ފަހުގެ ރިސާލަތު މީސްތަކުންނަށް ފޯރުކޮށްދިނުމަށްޓަކައި ﷲ ތަޢާލާ އިޚްތިޔާރު ކުރައްވާފައިވާ ފަރާތެވެ. މި މުހިންމު ނުކުތާ އަށް އަލިއަޅުވާލާ އެކަމަށް ބާރު ދިނުމުގެ ގޮތުން ﷲ ތަޢާލާ ވަޙީ ކުރައްވާފައިވެއެވެ.\n(وَمَا يَنطِقُ عَنِ الْهَوَىٰ ﴿٣﴾ إِنْ هُوَ إِلَّا وَحْيٌ يُوحَىٰ ﴿٤﴾) [سورة النجم 3-4]\nމާނައީ: “އަދި އެކަލޭގެފާނު އަމިއްލަ އެދުންފުޅަކަށް ވާހަކަފުޅެއް ނުމެދައްކަވާމެއެވެ. (3) އެއީ އެކަލޭގެފާނަށް އިއްވަވާ ވަޙީއެއްކަމުގައި ނޫނީ ނުވެއެވެ. (4)” ”1\nއަޅުގަނޑުމެންނަކީ މުސްލިމުން ކަމުގައިވީއިރު މިފަދަ މަތިވެރި އިރުޝާދުތައް ދެނެގަނެ އެއާއެއްގޮތަށް ޢަމަލުކުރުމަކީ ވަރަށް މުހިންމު ކަމެކެވެ. އާޚިރަތުގެ ބާއްޖަވެރިކަން ލިބެން އޮތީ ﷲ ތަޢާލާ އަންގަވާފައިވާ މަގުގައި ޘާބިތުވެ ތިބުމުންނެވެ. އެހެންކަމުން މިއުންމަތުގެ ނަބިއްޔާ މުޙައްމަދު صلى الله عليه وسلم ދައްކަވާފައިވާ ރިވެތި ނަމޫނާ އަޅުގަނޑުމެން ބަލައިގަންނަންޖެހެއެވެ. ނަމަވެސް ހިތާމައަކީ މިއަދު މި ދިވެހި މުޖުތަމަޢުގައިވެސް އެކަލޭގެފާނުގެ ބަސްފުޅުތަކަށް ފާޅުގައި އިންކާރުކުރަމުންދާ ބަޔަކު ތިބިކަމެވެ. އިސްވެދިޔަ އާޔަތުން އަޅުގަނޑުމެންނަށް އަންގަވާފައިވާ މަތިވެރި އެންގެވުން އެބައިމީހުން ހަނދުމަނައްތާލީ ހެއްޔެވެ؟\nލޮބުވެތި އަޚުންނާއި އުޚްތުންނޭވެ. ނަބިއްޔާ صلى الله عليه وسلم ގެ ސުންނަތަކީ އަޅުގަނޑުމެންނަށް ބާއްޖަވެރިކަން ލިބެންއޮތް މަގެވެ. އަޅުގަނޑުމެން މަސައްކަތްކުރަންވީ އެ މަތިވެރި ސުންނަތް އުނގެނި އެއާ އެއްގޮތަށް ޢަމަލުކުރެވޭތޯއެވެ. އަޅުގަނޑުމެންނަށް ކުރިން އެނގިފައި ނެތްކަމެއް ބަޔާންކޮށްދެއްވުމުން އަވަހަށް އެހެޔޮ މަގަށް ރުޖޫޢުވުމަށް އަވަސްވެ ގަންނަންވީއެވެ. ނުރަނގަޅު ގޮތް ވަގުތުން ދޫކޮށްލަންވީއެވެ. ނަބިއްޔާ صلى الله عليه وسلم ގެ ސުންނަތުން ޘާބިތުވެފައިވާ އެއްވެސް ކަމެއްގައި ދެބަސްވެ އަރައިރުންވުމެއް ނެތެވެ. އެހެންކަމުން ﷲ ތަޢާލާއާއި އެއިލާހުގެ ރަސޫލާ صلى الله عليه وسلم އަށް ކިޔަމަންވުމަށް ގޮވާލެވުމުން މުއުމިނުންގެ ބަހަކަށް ވާންވާނީ:\nމާނައީ: “ތިމަންމެން އަޑުއަހާ ކިޔަމަންވެއްޖައީމެވެ .”\n މިލިޔުމަކީ އިންޓަނެޝަނަލް އިސްލާމިކް ޕަބްލިޝިން ހައުސް އިން ޗާޕްކޮށްފައިވާ (ތަފްސީރު ސޫރަތުލް ޙުޖުރާތު – ބިލާލް ފިލިޕްސް) އެފޮތް އަޞްލަކަށް ބަލައިގެން ލިޔެފައިވާ ލިޔުމެކެވެ.


Aadham ilhaam (ihle) ah 13 suvaalu\nއާދަމް އިލްހާމް (އިއްލެ) އަށް 13 ސުވާލު\nއާދަމް އިލްހާމް ނުވަތަ ފުޓްބޯޅައިގެ މަޝްހޫރު ނަމުންނަމަ އިއްލެއަކީ ކުޅުދުއްފުށީގެ ރަން ފުޓްބޯޅަ ތާރީޚްގައި ވަރަށް ފާހަގަކޮށްލެވޭ ކުޅުންތެރިއެކެވެ. ދަނޑު މަތީގައި ޑިސިޕްލިން މޮޅު ކުޅުމެއް ކުޅޭ އިއްލެ ވަނީ ކުޅުދުއްފުށީ މަގްލަސް ކްލަބުން ހޯދި ގިނަ ކާމިޔާބީ ތަކެއްގައި މުހިއްމު ދައުރެއް އަދާކޮށްފައިވާ ކުޅުންތެރިއެކެވެ.\nފުޓްބޯޅަ ކުޅެން ފެށުނީ ކިހިނެތް؟ އަދި މިހާތަނަށް ކުޅެވުނީ ކޮން ޓީމުތަކަކަށް؟\nސްކޫލްގައި އުޅުނުއިރު ވަރަށްމަދުން މުބާރާތްތައް ކުޅެވިފައިވާނީ. ރަށުގެ ބޮޑެތި މުބާރާތްތައް ހާއްޞަކޮށް އަތޮޅު މުބާރާތްތައް ބަލަންގޮސް އަޅުގަނޑު ހިތަށްއަރާ ކޮންމެވެސް ދުވަހަކުން ރަށް ނުވަތަ ރަށުގެ ޓީމެއް ތަމްސީލްކުރާނަމޭ. އަދި އެއީ އަޅުގަނޑު ދެކުނު ހުވަފެނެއް. ސްކޫލްނިންމި އަހަރު އޭރުގެ އެންމެ ވާދަވެރި އަދި އެންމެ މަޝްހޫރު2ޓީމްކަމަށްވާ ކުޅުދުއްފުށީ ޒުވާނުންގެ ޖަމިއްޔާ އަދި މަގްލަސް ކުލަބުން ވެސް ކުޅުމަށް ފުރުޞަތު ލިބުނު. އަޅުގަނޑުގެ ޗޮއިސް އަކަށްވީ އޭރުވެސް އެންމެ މަޝްހޫރު ކުޅުންތެރިން އުޅުނު މަގުލަސް ކުލަބް. އޭގެފަހުން ކުޅުދުއްފުށީ ޒުވާނުންގެ ޖަމިއްޔާއަށްވެސް ކުޅެފައިވާނެ. އަދި ކުދި މުބާރާތްތަކުގައި ވަރަށްގިނަ ޓީމުތައް ތަމްސީލުކުރެވިފައިވާނެ.\nމިހާތަނަށް ފުޓްބޯޅަ ހަޔާތުގައި ލިބިފައިވާ ފާހަގަކޮށްލެވޭ ފަދަ ކާމިޔާބީ ތަކަކީ ކޮބާ؟\nކްލަބްލެވެލްގައި އެންމެ ފާހަގަކޮށްލެވޭ ކާމިޔާބީއަކީ ފުރަތަމަ މަގްލަސް އަށް ކުޅުނު އަހަރުވެސް ޗެމްޕިއަންކަން. އަދި އެކިފަހަރުމަތިން ހޯދި ޒޯންމުބާރާތްތަކާއި އަތޮޅު މުބާރާތްތަކުގެ ޗެމްޕިއަންކަން. މިމުބާރާތްތަކުގައި އެކިފަހަރުމަތީން އެންމެމޮޅު ފޯވާޑް، މިޑްފީލްޑަރ އަދި ޓޮޕް ސްކޯރަރގެ މަޤާމް ލިބިފައިވޭ. މީގެ އިތުރުން ރަށުފެންވަރުގެ ގިނަމުބާރާތްތަކެއް ކާމިޔާބު ކުރެވިފައިވޭ.\nފަސްޓް ޑިވިޝަންގަ ކުޅެވޭނެ ފަދަ ކުޅުންތެރިޔަކަށްވެފައި އެ ފެންވަރުގެ ނުފެނުމަށް ދިމާވި މައިގަނޑު ސަބަބަކީ ކޮބާ؟\n2000 ވަނަ އަހަރު އޭރުގެ މަގްލަސް ޓީމުގެ ކޯޗު ހީނާ އަޙްމަދު ސަލީމްގެ ފަރާތުން ފުރަތަމަ ޑިވިޝަންގެ2ޓީމަކަށް ކުޅުމުގެ ފުރުޞަތު ހޯދައިދިން. ނަމަވެސް އޭރުގެ ހާލަތު ހުރިގޮތުން އެފުރުޞަތުތައް ދޫކޮށްލީ.\nފުޓްބޯޅައިގައި އެންމެ ތާއިދުކުރާ ކުޅުންތެރިންނަކީ ކޮބާ؟\nރާއްޖެއިން: ޢަލީ އަޝްފާޤް (ދަނގަޑޭ)\nރާއްޖެއިން ބޭރުން: ކްރިސްޓިއާނޯ ރޮނާލްޑޯ\nކުޅުދުއްފުށީގެ ކުޅުންތެރިން މާލޭގެ ކުލަބްތަކުން ނުފެންނަ މައިގަނޑު ސަބަބެއް ކަމަށް ޤަބޫލު ކުރަނީ؟\nރަށުގައިތިބެގެން ވަޒީފާއަދާކުރުމަށް އިސްކަން ދިނުން.\nފުޓްބޯޅަ ހަޔާތުގައި އެންމެ ހާސިލް ކުރަން ބޭނުންވާ ކާމިޔާބީއަކީ ކޮބާ؟\nކޮންމެ މުބާރާތަކާއިވެސް ކުރިމަތިލަނީ ކާމިޔާބަށް. އަޅުގަނޑު ކުޅެން ނިކުތީ އަތޮޅު އަދި ޒޯން ފެންވަރުގެ ކާމިޔާބީތައް ހޯދުމަށް ކަމަށްވާތީ، ފުޓްބޯޅަ ކުޅުންތެރިއެއްގެ އަމިއްލަ ހައިސިއްޔަތުން ހާސިލްކުރަންބޭނުންވާ އިތުރު ކަމެއްނެތް.\nފުޓްބޯޅަ ކުޅުމުގައި ގިނަ ދުވަސްތަކެއް ހޭދަކޮށްފައިވާއިރު އެއް ފެންވަރެއްގައި ފިޓްކޮށް ހުރުމަށް ކޮންކަހަލަ މަސައްކަތްތަކެއް ކުރަނީ؟\nކުޅިވަރު ކުޅުމަކީ ވަރަށްގިނަ ގުރުބާނީތަކެއް ވެގެން ކުރެވޭކަމެއް. މިހާގިނަދުވަހު ކުޅުމުގައި ދެމިހުރެވުނީ ކުޅުމުގެ ނުވަތަ ކުޅުންތެރިއެއްގެ ޑިސިޕްލިން ހިފަހައްޓާތީކަމަށް ޤަބާލުކުރެވެނީ.\nމިނިވަން 50 މުބާރާތާއި މެދު ކުރާ އުއްމީދަކީ ކޮބާ؟\nމިނިވަން 50 މުބާރާތުގައި އަޅުގަނޑު އުއްމީދުކުރަނީ ރަށުންބޭރުގެ ކޯޗާއި ސީނިޔަރ ކުޅުންތެރިންގެ އެއްބާރުލުމާއެކު ޒުވާން ޓީމެއް ނިކުމެ މުބާރާތް ކާމިޔާބުކޮށް ކުޅުދުއްފުއްޓަކީ ޒުވާން ހުނަރުވެރި ކުޅުންތެރިންތިބި ރަށެއްކަން މުޅި ރާއްޖެއަށް ސާބިތުކޮށްދިނުން.\nޒުވާނުންނަށް ދޭން ބޭނުން މެސެޖަކީ؟\nޒުވާނުންނަށް ދޭންބޭނުންވާ މެސެޖަކީ އެހާއަވަހަށް ތިމާމީ މޮޅުމީހެއްކަމަށް ޤަބޫލުނުކުރާށޭ. ކޯޗަކަށް ކޮންމެމީހަކު ހުރިނަމަވެސް ބުނާގޮތަށް މަސައްކަތްކޮށް ކުޅިވަރުގައި ކުރިއަށްދާން ބޭނުންނަމަ ހިތްވަރާއެކު ކުޅިވަރުގެ ޑިސިޕްލިން ހިފަހައްޓާ މީހަކަށްވާށޭ.\nޅަ ކުދިން ފުޓްބޯޅައިގެ މައިދާނުން ފެނުން މަދުވުމުގެ ސަބަބެއް ކަމަށް ޤަބޫލު ކުރަނީ؟\nމައިގަނޑު ސަބަބެއްގެ ގޮތުގައި ފާހަގަކުރެވެނީ ފުޓްބޯޅަ ކުޅުމުގެ “ރޫހު” ނެތުމާއި ފަރުވާކުޑަވުން.\nއެންމެ ހިތްވަރު ލިބެނީ ކޮން ބައެއްގެ ފަރާތުން؟ އަދި އެންމެ މަސައްކަތް ކޮށްލަން ފަސޭހައީ ކޮން ކޯޗަކާއެކު؟\nއެއްވެސް ކޯޗަކާއެކު މަސައްކަތްކުރުމަށް އުނދަގުލެއްނޫން އެހެންނަމަވެސް ހީނާ ކޯޗް އެކީ މަސައްކަތްކުރުމަށް ވަރަށް ފަސޭހަ. އެންމެ ހިތްވަރު ލިބެނީ ރައްޓެހިންނާއި އެއިރެއްގެ ހުންނަ ޓީމެއްގެ ކޯޗާއި ކުޅުންތެރިން އަދި އާއިލާގެ ފަރާތުން.\nޝުކުރު އަދާކޮށްލަން ބޭނުންވަނީ؟\nކުޅިވަރުގައި މިހާތަނަށް އެހީތެރިވެދިން ހުރިހާފަރާތްތަކަށް، ހާއްޞަކޮށް އާއިލާއާއި ރައްޓެހިން، ކޯޗުންނާއި އެކުގައި މަސައްކަތްކުރި ކުޅުންތެރިން އަދި އަޅުގަނޑުގެ ކުޅުމަށް ކޮމެންޓްކުރާ ހުރިހާ ފަރާތްތަކަށް ޝުކުރު ދަންނަވަން.\nކުޅިވަރުގައި ކުރިއަށް ދާން ބޭނުންނަމަ3ކަމެއް ކޮންމެހެން ބޭނުންވެއެވެ. އެއީ ހިތްވަރާއެކު މަސައްކަތް ކުރުމާއި އަނެކާއަށް އިހުތިރާމް ކުރުން އަދި ކުޅިވަރުގެ ޑިސިޕްލިން ހިފެހެއްޓުން.


SunOnline: #VAAHAKA: #Thafaathuloaibeh - ep33\nތަފާތު ލޯތްބެއް (33)\nއައިޝާ ނަސީމް 30 Aug 2018, 13:39\n"ހުރިހާ އެއްޗަކަށްވުރެ އަގުބޮޑީ ކެމް....އެހެންވީމަ އެކަމާ ހިތާމައެއް ނުކުރަން. އެހުރިހާ އެއްޗެއް ކަށްވަޅަށް ނުވެސް ގެންދެވޭނެ. މިދުނިޔެއަށް އަހަރެމެން އަންނަނީ ދުވަސްކޮޅަކަށް. ދާއިމީ ތަނެއްނޫން. އެހެން ކަންތައްތަކާއި ވިސްނާކަށް ވަގުތެއްނެތް. އަހަރެންނާއިއެކު އެދުނިޔެއަށް ގެންދަން އެދޭ ހަމައެކަނި ޕާސަންއަކީ ކެމް. ކެމް ހިނިތުންވާތަން ދެކެން އަހަރެން ހުރިހާ ކުރެހުމަކާއި މުދަލެއް ދޫކޮށްފާނަން........" ނާޔަލްގެ އެ ޖުމްލައިން ކެމީލާގެ ހިތަށް އުފާވެރިކަން ގެނެސްދިނެވެ. ތަފާތު އަސަރެއްކުރުވިއެވެ. ނާޔަލް އޭނަދެކެ ލޯބިވާވަރު އަންދާޒާކޮށްލެވުނެވެ.\n"އެކަމަކު އަހަންނަށް ރަގަޅީ އަހަރެމެންގެ ދެމީހުންގެ ގުޅުން މިހިސާބުގައި އޮތިއްޔާ. ލައިކް ފްރެންޑްސް. ކެމް އަހަރެންދެކެ ލޯބިނުވިޔަސް މިވަރު އެންމެ ރަގަޅު. ނޫނީ އަހަރެމެން ވަކިވާން ޖެހޭ ދުވަހަކުން ރޯން ޖެހިދާނެ......" ނާޔަލް ބުނަނީ ކިހިނެއް ވަކިވާ ވާހަކަކަމެއް ކެމީލާއަކަށް ނޭގުނެވެ.\n"މިހާރު ވަކިވާކަށް ނުޖެހޭ...." ކެމީލާ ހިތުގައިވާ އެއްޗެއް ބުނެލިއެވެ.\n"ތިއީ ކެމް ބޭނުންވާ ގޮތް. އެކަމަކު ބޭނުންވާގޮތެއް ނުވެ ހިގައިދާނެ. ޑޯންޓް ފޯލް އިން ލަވް ވިތް މީ. ދެޓްސް މައި ރޫލް އަހަރެން ކެމްއަށް ވާވަރަށް ލޯބި ދީފާނަން. ކެމް ލޯބިނުވިޔަސް އެކީގައި ހުރީމަ ފުދޭ. ތޭންކްސް ބޭބީ ...." ނާޔަލް ކެމީލާ ގެނެސް ގަޔާލާ ފިތައިލިއެވެ.\nއެއީ ދެމީހުންގެ ގުޅުން އެހެން ފަތްތަރަކަށް ދިޔަ ދުވަސްކޮޅެކެވެ. ކެމީލާ ނާޔަލްދެކެ ރުޅިއަންނަން އުޅުނަސް ހިތުން ރުޅި ނާދެވެއެވެ. ހިތުގައިވަނީ އެހެން އިހުސާސްތަކެވެ. ނަމަވެސް ރުޅިއަންނަކަމަށް ހެދެއެވެ. ކައިޒާންއާއި ނޯޔާގެ ގުޅުން ނުދެކެން އިންސްޓަގްރާމްއަށް ނުވަންނަން ހިތާހިތުން ހުވާކުރިޔަސް ހިތަކީ އެހެން ކަހަލަ އެއްޗެކެވެ. ހަސަދަވެރިނުވާން ހިތަށް ވިސްނައިދީފައި ސިއްރުން ބެލުނެވެ. ބްރޫކްލިން ބްރިޖް މަތީ ކައިޒާންއާއި ނޯޔާ މޫނު ޖައްސާލައިގެން ނަގާފައި ހުރި ސެލްފީ ފެނިފައި ހިތަށް އެތައް ހާސް ކަށްޓެއް ހެރުނުހެން ހީވިއެވެ. ދެލޮލުން ދިލަ ނަގަން ފެށިއެވެ. މޭ އަނދާގޮތްވިއެވެ. ކިތަންމެ ފަހަރަކު އެދެމީހުން އުޅޭގޮތް ނުދެކޭނަމޭ ހިތަށް އަރާފައިވެސް ކެތް ނުވެގެން ބަލައިލެވެނީއެވެ. އެހެންމީހުންގެ އުފާތަކުން ހަސަދަވާ ކުއްޖެއްވެސް ނޫނެވެ. ނަމަވެސް ނޯޔާއަށްޓަކާ ކޮންމެވެސް ކަހަލަ ހަސަދައެއް ހިގައިލިއެވެ. ކައިޒާންއާއިމެދު ހިތުގައި ޝަކުވާ އުފެދުނެވެ. ނަމަވެސް އޭނަ އެކަން ހަނދާން ނައްތާލާފައި ދިރިއުޅުމާއިގެން ކުރިއަށް ދާންވީއެވެ.\nހަފްތާއެއްހާ ދުވަސްފަހުން ނޯޔާ އެގެއަށް އައީ ޗޮކްލެޓްކޭކެއް ހިފައިގެންނެވެ. ބަލާލާފައިވެސް އެކޭކުގެ މީރުކަން އެނގެއެވެ. އޭނައަށް ކައިޒާން ޕްރޮޕޯސްކުރުމުން އެކަމުގެ އުފަލުގައި ކަމަށް ބުނެފައި ކެމީލާގެ ގައިގާ ބައްދައިގަތެވެ. ކެމީލާގެ މޫނަށް އެވަގުތު ވެރިވީ ކުލަވަރު ފެނި ނޯޔާއަށް މަޖާވިއެވެ. ރަތް ލޯ ލާފައި ހުރި އިފްރީތެއް ތިރިކޮށްލިނަމަވެސް ކެމީލާއަށްވާނީ އެވަރެވެ. އޭނައަށް އެހާ ބޮޑު ޝޮކެއްލިބިއްޖެއެވެ. ދެލޯ ބޮޑުކޮށްލައިގެން އެއް ދިމާލަކަށް ބަލަން ހުރީ ގަނޑުވެފައިވާ ބުދެއްހެންނެވެ. ލޮލުގައި ގިނަވެގަތް ކަރުނަތައް އޭނަ އަވަސް އަވަހަށް ފޮހެލިއެވެ. ނަމަވެސް ބޯ އެސްފިޔަތަކުގައި ތެތްކަމެއް ހުއްޓެވެ.\n"ކަންމި. ފައިނަލީ ކައިގެ ހިތް މިލްކުވެއްޖެ. އަހަންނަށް އެނގޭ ކެމްވެސް ކައި ދެކެ ލޯބިވިކަން އެކަމަކު ކައި ބުނީ މިހާރު ކެމް ބޭނުމެއްނޫނޭ. މީހަކާއި އިނުމަށްފަހު ވަރިވުމަކީ ކައި ގަބޫލުކުރާކަމެއް ނޫނޭ ބުނީ. ޑިވޯސީއަކާއި ނީންނާނަމޭ........." ނޯޔާ ވާހަކަދައްކަމުން ދިޔައިރު ކެމީލާގެ ހިތުގެ ހާލަތު އެނގުނެވެ.\n"އައިމް ސޯ ހެޕީ ފޯ ޔޫ ނަންނި. އެކަމަކު އައި ތޯޓް ޔޫ ހޭޓް ހިމް...." ކެމީލާ ނޯޔާ ގަޔާއި ދުރުކޮށްލާފައި ނިތްކުރީގައި ބޮސްދިނެވެ.\n"ކެމް އުފަލުން ރޮނީ......ހެހެ.." ނޯޔާއަށް ވިސްނުނެވެ. އަދިވެސް ކެމިލާގެ ހިތުގައިވަނީ ކައިޒާންއެވެ. ނަމަވެސް ކައިޒާންއަށްވުރެ އޭނަ ބޭނުމީ ކެމީލާއާއި ދޮންބެ ގުޅުމެވެ. އޭނަގެ މަންމަ ކިތަންމެ ދެކޮޅުވިޔަސް ކެމީލާދެކެ ދޮންބެ ލޯބިވާއިރު ދޮންބެއަށްވެސް ލޯބިވާމީހަކާއިއެކީ އުޅުމުގެ ހައްގު ލިބެންވާނެއެވެ. އަދި ކެމީލާއަށް ނާޔަލްދެކެ ލޯބިވެވޭނެއެވެ.\n"އަހަރެމެން ކުޑައިރު ވަރަށް މަޖާކޮށް އުޅުނީ. ކައިދެކެ އޭރުއްސުރެ ވަރަށް ލޯބިވޭ އެހެންނޫނަސް ކަޒިންއެއްވީމަވެސް ވާނީ އެހެން. މައްސަލައަކީ ކައި ގެ މިޒާޖު ހުންނަގޮތުން ދެމީހުން އަބަދު ފައިޓްކުރަން ޖެހޭތީ. އެކަމަކު ކުއްލިއަކަށް ކައި އެއްކޮށް ޗޭންޖުވެއްޖެ. އަބަދު ގުޅައިގެން ލޯބިވާ ވާހަކަ ބުނޭ އޫ ހީޒް ސޯ ރޮމެންޓިކް....އައި ކާންޓް ވެއިޓް ޓު މެރީ ހިމް........." ނޯޔާ ސީރިޔަސްވެފައި ވާހަކަދެއްކިއެވެ. ކައިޒާންގެ ސަބަބުން މިއޮތީ އޭނަ ބޭނުންގޮތަށް ވާހަކަދައްކައިލާނެ ފުރުސަތު ހުޅުވިފައެވެ. ކައިޒާންގެ މަންމަވެސް އޭނައާއި ކައިޒާންގެ ގުޅުމާއި ނިކަން ގަބޫލެވެ. މިހާރުއްސުރެ އުޅެނީ ކައިވެނިކުރުވަން ކައިޒާން އަށް ބާރު އަޅަމުންނެވެ. ހަގީގަތް އެނގުމުން މަންމަމެންނަށް ވާނެގޮތެއްވެސް ނޭގެއެވެ.\n"ކޮބާ ދޮންބެ. މައި ލަވިން ދޮންބެ އައީމަ ކޭކު ކަނޑާލާނީ..ދޮންބެ ނެތި ސެލެބްރޭޓްކޮށްގެނެއް ނުވާނެ..." ނޯޔާ އުފަލުން މޮޔަވަނީއެވެ. ދޭތެރެއަކުން ނަށާލާފައި ލަވައެއް ކިޔައިލައެވެ. ނޯޔާގެ އުފާވެރިކަން ދެކެ ގަދަކަމުންވެސް އެއުފަލާއި ބައިވެރިވާން އޭނަ ހިތަށް ވިސްނައިދިނެވެ.\nނޯޔާ ފިޔޮއްސެއް ނަގަން ގެއަށް ވަނުމުން ކެމީލާ އިނީ ކޭކަށް ބަލަހައްޓައިގެން ރޮވިފައެވެ. ސޯފާގައި އިށީންގޮތަށް ތެދުވެލާނެ ހިތްވަރެއްވެސް ނެތެވެ. މުޅިން ހިތްވަރު ބަލިކޮށްލައިފިއެވެ. ނާޔަލް ގެއަށް ވަނުމުން ކެމީލާ ކުޑަކޮށް ހިނިތުންވެލިއެވެ. ނާޔަލް އައިސް އޭނައައި ކައިރީގައި އިށީނެވެ.\n"ކޮންކަމެއް ސެލެބްރޭޓްކުރަނީ؟ އަހަރެމެންގެ އެނިވާސަރީތަ؟ " ނާޔަލް ކެމީލާގެ ކޯތާފަތުގައި ބޮސްދިނެވެ. ހިތްގައިމު ނަޒަރަކުން ބަލައިލުމުން ކެމީލާ ދެރަވިއެވެ.\n"ނޫން ނޯޔާ ގެނައި ކޭކެއް. އެއީ..." ކެމީލާ އެއްޗެކެ ބުނަން އުޅެނިކޮށް ނޯޔާ ދުވަމުން އައިސް ނާޔަލްގެ ގައިގާ ހިފައިގަތެވެ.\n"ދޮންބެ. ކައިޒާން ޕްރޮޕޯސްޑް ޓު މީ. އެހެންވެ ކުޑަކޮށް ސެލެބްރޭޓްކޮށްލާ ހިތުން މިއުޅެނީ......" ނޯޔާ އުފާވެފައި ހުރި ވަރު ފެނުނަސް ނާޔަލްއަށް ލިބުނީ ޝޮކެކެވެ. ކައިޒާންއާއި ދެމީހުން ދެ ދުޝްމަނުންހެން ތޮޅޭއިރު ކުއްލިއަކަށް ކައިޒާންގެ ހިތް ބަދަލުވާނެކަމަށް ގަބޫލުނުކުރެވުނީއެވެ. އަނެއްކާ ޖޯންގެ ނުލަފާކަން ނޯޔާއަށް ނޭގެނީއެވެ. ކައިޒާން އެވައްތަރަށް ނޫޅޭނެއެވެ. ނޯޔާ އޭނަގެ ފޯނުގައި ހުރި ފޮޓޯތައް ދެއްކިއެވެ.\n"ދޮންބެއަށް ކަމުނުދިޔައީތަ. " ނޯޔާ ދެލޯ ބޮޑުކޮށްލިއިރު ނުހެވި ހުރީ ހަމަ ކިރިޔާއެވެ. އަމިއްލަ އަށް އެވޯޑެއް ދޭވަރަށް އެކްޓްކުރެވިއްޖެއެވެ.\n"ކެމް އަހަރެމެންގެ ގުޅުމާއި އޯކޭ މިހާރު. ދޯ ކެމް...." ނޯޔާ ހަމަޖެހިލައިގެން ކިޔާލައިފިއެވެ. ދޫ ނެރެލިއެވެ. ކެމީލާ ވިސްނީ ކައިޒާން އެހާވަރުން އުޅެފައި ބަދަލުވީގޮތަކާއި މެދުގައެވެ. އަނެއްކާ ނާޔަލް އެއްޗެކޭ ބުނީހެއްޔެވެ. އެދެމީހުން ދޭތެރޭ އޮތް ގުޅުން އެނގިއްޖެއްޔާ ކައިޒާން ރުޅިއަތުވެދާނެއެވެ. ބަދަލުހިފަން ނޯޔާއާއި އިންނަންއުޅޭ ސަބަބަކީ ނާޔަލްގެ ސަބަބުން ހެއްޔެވެ. ކެމީލާ ހިންދިރުވައިލިއެވެ. ދެރަވެގެންގޮސް ކިރިޔާ ނުރޮވިއިނަސް އޭނަ ނަފުސް ހަމަޔަކަށް އެޅުވިއެވެ.\nނާޔަލް ނޯޔާއަށް މަރުހަބާ ކިޔެވެ.\nނޯޔާ ކޭކުކޮޅުން އެތިކޮޅެއް ކަނޑާލާފައި ނާޔަލްއަދި ކެމިލާގެ އަނގައިގާ ލައްވާދިނެވެ. ޗޮކްލެޓްގެ ކަޅުކުލަ ގަދަކަމާއިއެކު އޭނަގެ ދަތުގައި ހަރުލާފައި ހުރުމުން އަދި މަޖާވެގެން ސެލްފީއެއް ނެގިއެވެ. ކައިޒާންއަށް ވައިބާ ކޮށްފައި އަދި ނޯޔާ ދެއްކީ ކެމީލާއަށެވެ. ކައިޒާން ވަގުތުން ޖަވާބުވެސް ދިނެވެ. ދަތް ނޫގުޅާ ކުއްޖަކާއި ކިސްނުކުރާނެ ކަމުގައެވެ. ދެން ރުޅިވެރި އިމޯއެއް ފޮނުވާފައެވެ. ކެމީލާއަށް އުދަގޫ ވިއެވެ. ރައްޓެހިވެގެން އުޅޭއިރުވެސް އަރައިރުންވީމަ އަދި ލޯބި އިތުރުވާނީއެވެ. ނޯޔާވެސް އޭނަގެ އެންމެ ހަޑިކޮށް ހުންނަ ފޮޓޯ ފޮނުވަންވެސް ޖެހިލުމެއްނުވެއެވެ. އޭނައާއި ކައިޒާންއަށްވުރެ ނޯޔާއާއި ކައިޒާންގެ ގުޅުން މާ ކޫލްއެވެ. ނޯޔާ ކެމީލާއާއި ނާޔަލްގެ މުނުގައި ކޭކު އުނގުޅިއެވެ. ޅަކުއްޖެއްފަދައިން މަޖާ ނަގާފައި ދިޔަތަނާހެން ޖޫލް ހޭލިއެވެ. ކެމީލާ ޖޫލް ގެނެސް މޭގައި ޖައްސާ ބާރުކޮށްލިއެވެ. ކޭކު ކާންދިނެވެ. އެއަށްފަހު ޖޫލް ކުޑަ ބައިސްކަލުގައި ލޯވްންގައި ދުއްވާލަން އުޅޭ ތަން ބަލަން ކެމީލާ އިނީ ފެންޑާގެ ސޯފާއެއްގައެވެ. ނާޔަލްވެސް ކޮފީއެއް ހިފައިގެން އައިސް އިށީނެވެ.\n"ޖޫލްދެކެ ވަރަށް ލޯބިވަންތަ؟ " ނާޔަލް އެހިއެވެ.\n"ތިހެން ބުނީ މިހާރު ޖޫލް އާއި ވަކިވާން ޖެހޭތީތަ...." ކެމީލާ ދެރަވިއެވެ. ކައިޒާންގެ ނަން ކިޔާކަށްވެސް އޭނަ ބޭނުމެއްނޫނެވެ. ކައިޒާން ނޯޔާއާއި އިނީމަ އޭނަ ކައިރިއަށް ޖޫލް ނުފޮނުވާނެތީ ނާޔަލް އެހި އެއްޗެއްކަން އޭނައަށް އެނގުނެވެ.\n"ސިއްރެއް ބުނެފާނަން އެކަމަކު ދެރަނުވައްޗޭ އިނގޭ.." ނާޔަލް ކައިރީގައި އިށީނެވެ.\n"ކޮންކަހަލަ ސިއްރެއް...." ކެމީލާ ނާޔަލްގެ މޫނަށް ބަލައިލިއެވެ.\n"ކީޕް އިޓް ބިޓްވީން އަސް އޯކޭ......ޖޫލްއަކީ ކައިޒާންގެ އެއް ނޫން. މާކަސްއާއި ލީސާގެ ދަރިފުޅު........" ނާޔަލް ގެ ޖުމްލައިން ކެމީލާ ސިހުނީ އެތަނުގައި ބޮމެއް ގޮއްވާލިޔަސް ސިހޭނެހާ ބޮޑަށެވެ. ދެލޯ ބޮޑުވިއެވެ. ކައިޒާން އެހާ ބޮޑަށް އޮޅުވައިލަންވީ ކީއްވެއްހެޔެވެ. ނާޔަލްގެ އަތުގައި ހިފާ ބާރުކޮށްލެވުނެވެ.\n"އަހަރެން ކީއްވެ ދޮގުހަދަންވީ. މާކަސް ޖޫލް އުރާލާއިގެން އުޅޭއިރު ޝައްކެއްނުވޭތަ. މާކަސް ކައިއަށް އޮޅުވައިލީ. އޭނަގެ އެކަހަލަ ޑިސްއޯޑާއެއް ހުރީމައާއި ކައި މާކަސްއަށް ކުރި އިތުބާރުގެ އެޑްވާންޓޭޖް ނެގީ. މާކަސްއާއި ލިސާ ރައްޓެހިވެގެން އުޅެމުން ޖޫލް ލިބުނީމަ ފޯމްތައް ފުރާ ކައިގެ ދަރިއަކަށް ހަދަން މާކަސްއަށް ފަސޭހަވީވެސް އެ ޑިސްއޯޑާއާއިހެދި. އަހަންނަށް ކިޔައިދިނީ މާކަސް....." ނާޔަލް ދެން ކިޔައިދިނީ އެއްރެއަކު މާކަސްއާއި ލީސާ ބެންޗެއްގައި ގައިގޯޅިކޮށް ތިއްބާ ކައިޒާންއާއި ކެމީލާކަމުގައި ހީކުރެވިގެން ގޮސް މާކަސްގައި ޖެހި ރޭގެ ވާހަކައެވެ. މާކަސްވަނީ އޭނައާއި ލީސާ ރައްޓެހިކަމަށް އިއުތިރާފުވެފައެވެ. އޭނަގެ އާއިލާ އެހާ ހަމަޖެހޭ އާއިލާއަކަށް ނުވީމަ ޖޫލް ބޮޑުކުރާން ބޭނުންވީ ރަގަޅު އާއިލާއެއްގެ ތެރޭގައެވެ. އެހެންވެ ކައިޒާންގެ ދަރިއަކަށް ހަދާފައި ކައިޒާންއަށްވެސް އޮޅުވައިލީއެވެ. ޑީއެން ހެދިއިރުވެސް އޭނަ ކައިޒާންގެ ބަދަލުގައި ދިނީ އޭނަގެ އެއްޗިއްސެވެ. ވީއިރު ދިމާވާނެ ނޫންހެއްޔެވެ. އެއިވުނު ވާހަކަތަކުން ކެމީލާ އަނގަ ހުޅުވުނެވެ. ވީއިރު ޖޫލްއަކީ އަނެއްހެން ބަލާއިރު އޭނައާއި އެއްވެސް ކަހަލަ ގުޅުމެއް އޮތްކުއްޖަކަށް ނުވި ނޫންހެއްޔެވެ. ނަމަވެސް ޖޫލްއަށްޓަކާ ހިތުގައި ޚާއްސަ ލޯތްބެއް އުފެދިއްޖެއެވެ. ކައިޒާންއަށްޓަކާ ޖޫލްދެކެ ވެވުނު ލޯބި ދެން ފޮހެވިގެން ނުދާނީކަން ނޭގެއެވެ.\nނާޔަލްގެ އެ ވާހަކަ ގަބޫލުކުރަން ކެމީލާއަށް ފަސޭހަވިއެވެ. މާކަސްއާއި ޖޫލް ކުރިން ގުޅުން ރަގަޅުކޮށް އޮވެފައި އެއްދުވަހު މާކަސް މަންމައަށް އަނިޔާކުރީއޭ ކިޔާފައި ޖޫލް ވާހަކަދެއްކިއެވެ. ނަމަވެސް އެފަހުން ޖޫލް އަބަދު ބުނާނީ މާކަސްދެކެ ލޯބިވާ ކަމުގައެވެ. މަންމައަށް އަނިޔާ ނުކުރާކަމަށެވެ.\n"އަދި އަހަރެން ވާހަކައެއް ބުނާނަން. ކައި އާއި ނޯޔާ ގުޅިގެން އުޅުނަސް އަދި ހިޔެއްނުވޭ ކައިވެންޏާއި ހަމަޔަށް ދާނެހެނެއް. ކައި އާއި ކެމް ކޮންމެވެސް ދުވަހަކުން ގުޅެން ޖެހޭނީ. އަހަންނާއިއެކު ކެމްއަކަށް ނޫޅެވޭނެ. ޑޯންޓް ފޯލް އިން ލަވް ވިތް މީ އިނގޭ. ........" ނާޔަލްގެ ޖުމްލައިން ކުއްލިއަކަށް ކެމީލާ ހިތުގައި ޖެހި ރުޅިއަންނަގޮތްވިއެވެ. ނާޔަލް މިގޮތަށް ވާހަކަ މިދައްކަނީ ކޮންކަމަކާހެއްޔެވެ.\n"ހާސްނުވޭ. އަހަރެން ދުވަހަކު ނާޔަލްދެކެ ލޯތްބެއް ނުވާނަން. ދުވަހެއްގެ ކޮޅުންވެސް އެއީ ވާނެކަމެއް ނުން އައި ޕްރޮމިސް. ދީނީގޮތުން ވާޖިބަކަށްވާތީ އެކީ އުޅެނީ. ލޯބިނުވާ ކިތަންމެ ދެމަފިރިންނަށް ދަރިންލިބި މާމަ ކާފަކިޔާނެ ދަރިން ލިބޭ މަރުވަންދެންވެސް އެކީ އުޅޭ...." ކެމީލާ ކުއްލިއަކަށް ތެދުވެގެން ދާން ހިނގައިގަތެވެ. ނަމަވެސް ހިތުގައި ޖެހުނެވެ. ނާޔަލް އެހެން ބުންޏަސް ހިތުގައި ޚާއްސަކަމެއްވެއެވެ. ލޯބިކަމެއް ނޫންކަމެއް ނޭގެއެވެ. ނާޔަލް އުޅަބޮށި ފައިގާ ވިއްދާލައިގެން ދެއަތުން މޫނު ފޮރުވާލައިގެން އިނެވެ. ކެމީލާއަށް އޭނަގެ ބައްޔާއި އެއީ މިވީހާތަނަށް ފަރުވާއެއް ހޯދިފައިނުވާ ނުރައްކާތެރި ކެންސަރެއްކަން އަންގަންވީހެއްޔެވެ. ނޫނީ ކެމީލާ އާއި ވަކިވާންވީ ހެއްޔެވެ. ކައިޒާންއާއި ނޯޔާގެ އެންގޭޖްމެންޓް ރޫޅާލާފައި އޭނަ ދުނިޔޭގައި ހުރެގެން އެދެމީހުން ކައިވެނިކުރުވާނީއެވެ.\nމާކަސްއާއި ނަތާލީ ހަވާއީ ޓްރިޕް ނިންމާލާފައި އައުމަށްފަހު މާކަސް ޖޫލްއާއި ބައްދަލުކޮށްލަން އެގެއަށް އައެވެ. ކެމީލާއާއި ޖޫލް ބޯޅަކުޅެން ތިބިތަން ފެނުމުން މާކަސް ކައިރިވެލިއެވެ.\n"ސިސް. އަހަންނަށް އިސްލާމިކް މެސެޖް ސިސް ފޮނުވާއިރު އަހަންނަނީ މުސްލިމެއްނޫންކަން ސިސް ހަދާނެއް ނުހުރޭތަ. އެކަމަކު ތިގޮތަށް އެޑްވައިޒްދޭއިރު އައި ވޯންޓް ޓެލް ސަމްތިން. ސިސްވެސް ހަޒްބެންޑާއިއެކު ރަގަޅު ދިރިއުޅުމެއް ހޯދަބަލަ. ކައިޒާންއަކީ ހިލޭ މީހެއް....." މާކަސް ހީލާފައި ކިޔައިލިއެވެ." ޖޫލް ދެކެލާ ހިތުން މިއައީ. ކައި ނާދޭތަ؟ "\n"ހީ ޑިޑްންޓް ވިޒިޓް..." ހުރިހާ އެއްޗެއް އެނގިފައިވާތީ މިއަދު މާކަސްއާއި ޖޫލް އެއްކޮށް ފެނުމުން ތަފާތު އިހުސާސެއްކުރެވުނެވެ. މާކަސް ޖޫލް އުފުލައިލިގޮތާއި ވާހަކަދެއްކިލެއް ގާތްކަމުން ނާޔަލްގެ ވާހަކަ ޔަގީންވިއެވެ. ނާޔަލް މިހަލަ ކަމަކާއި ދޮގުހެދުމުގެ މާނައެއްވެސް ނެތްތާއެވެ. މާކަސް އެގެއިން ދާންވެގެން ގޮސް ހިނގާފައިގޮސް ނިވާވެލިތަނާ ސޯފިއާ ގޭތެރެއިން ނުކުމެގެން އައެވެ. ކެމީލާ ވާހަކަދައްކަން ހުރީ ކާކާއިތޯ ސުވާލުކުރުމުން ކެމީލާ ބުނީ ކައިޒާންގެ ބޮޑީގާޑާއި ކަމަށެވެ. ޖޫލްގެ ހާލު ބަލައިލަން އައީކަމުގައިވެސް ބުނެލިއެވެ.\n"އޭނަގެ ނަމަކީވެސް މާކް....."\n"ވަޓް؟ " ސޯފިއާގެ މޫނުގެ ކުލަ ބަދަލުވިއެވެ. މޭގައި އަތް ޖައްސައިލެވިއްޖެއެވެ.\n"ސޯފީ އެހާ ހާސްވީ ކޮންކަމަކާ. ސޯފީ ބުނީމެއްނު މާކް ވަނީ ގެއްލިފައޭ އަނެއްކާ މިއީ އެ މާކްތަ؟ " ކެމީލާ ސޯފިއާ އާއިމެދު ހަމްދަރުދީވިއެވެ. ކިތަންމެ ގިނަ މާކްއެއް މި އެމެރިކާގައި ދިރިއުޅޭނެއެވެ. ސޯފިއާ ބުނާގޮތުން އޭނައަކީ ޓެކްސަސްމީހެކެވެ. ސޭން އެންޓޯނިއޯގެ ރަށްވެއްސެކެވެ. ވީއިރު މިއީ އަދި އެ މާކްއަށް ވެއްޖެއްޔާ ގުދުރަތުގެ ކޮންމެފަދަ ވަރުގަދަ ސަމާސާއެއް ހެއްޔެވެ. ސޯފިއާ އެދުނީ މާކަސްއަށް ގުޅައިދިނުމަށެވެ. ނަމަވެސް މާކަސް ފޯނު ނުނެގުމުން ކުރާނެ ކަމެއް ނެތި އެވާހަކަ ބުނެލައިފިއެވެ. ސޯފިއާބުނީ އޭނަގެ ދަރިފުޅު މަރުވިކަން އެނގިފައި ނުވާކަމަށާއި އެކުއްޖާ ހަމަ ކުއްލިއަކަށް ގެއިން ދިޔައީ ކަމުގައެވެ. ސޯފިއާ މާކަސްދެކޭ ހިތުން ލޯ ބޭގަރާރުވިއެވެ. ކެމީލާ ބުނީ މާކަސް ދިރިއުޅޭ ގެއަށް ގެންގޮސްދޭނެ ކަމުގައެވެ. ފަހުން އެނގުނީ މާކަސް ދިރިއުޅެނީ ނަތާލީއާއިއެކު ވަކި އެޕާޓްމެންޓެއްގައި ކަމެވެ. އެދެމީހުން ރާއްޖެއަށް ފުރައިގެންގޮސްފައިވާ ކަން އެގުނީ ރާއްޖޭގެ ރިޒޯޓްތަކުގެ ގޮނޑުދޮށުގައި ނަގާފައިވާ ފޮޓޯތައް ލާންފެށުމުންނެވެ.\nމޫސުމް ގޯސްވެ "ހެއިލްސްޓޯމް" އެއްގެ އިންޒާރު ދީފައިވާތީ ނާޔަލްވަނީ ކެމީލާ ކައިރީ ތޫފާނެއް އަންނަ ވާހަކަ ބުނެފައެވެ. ކެމީލާ އުލާއަށް ގުޅާފައި ބޭރަށް ނުނިކުމެ ގޭގައި ތިބެން އިރުޝާދު ދިނެވެ. ހެއިލްސްޓޯމްއަކީ ކޯންޗެއްކަމެއް ކެމީލާއަކަށް ނެގުނެވެ. އެލަފުޒު އަޑުއެހީ އަލަށެވެ. ޓޯނޭޑޯއާއި ހަރިކޭން ބްލިޒާޑް ފަދަ ތޫފާންތައް އެމެރިކާއަށް އަރާކަމާއި ބޮޑެތި ގެއްލުންތަކެއް ލިބޭކަން އެނގެއެވެ. ނަމަވެސް ހެއިލްސްޓޯމްއާއި ބެހޭގޮތުން އަޑު ނާހާތީ ހީކުރީ އެ ތޫފާންގައިވެސް ބާރަށް ވައިޖެހެނީކަމުގައެވެ. ގެއިން ބޭރަށް ނުނިކުންނަން އެންގީ އެހެންވެ ކަމުގައެވެ. ތަންޑާ ސްޓޯމް ދެކެ ބިރުގަންނަ ބޮޑެތިމީހުންވެސް އުޅެއެވެ. އަސްޓްރަފޯބިއާއަކީ ގުގުރިއާއި ވިދުވަރަށް އިންތިހާއަށް ބިރުގަތުމެވެ. ހެއިލްސްޓޯމް އާއްމުކޮށް އަންނަނީ ބަހާރު މޫސުމް އަދި ހޫނު މޫސުމްގައި ކަމަށްވާތީ އެ ދުވަސްކޮޅު ބޭސްކެއުމަށް ނަފްސާނީ ޑޮކްޓަރުން އިރުޝާދުދެއެވެ. ކެމީލާވެސް ކުޑައިރުއްސުރެ ގުގުރިޖަހާ އަޑު އިވުމުން ބިރުގަނެއެވެ. ކަންފަތުގައި ބާލީސް އަޅާ ބާރުކޮށްގެން އޮވެއެވެ. ހެދުނު ފަތިހާ ނޯޔާއައިސް ޖޫލް ގޮވައިގެން ދިޔައީ ކައިޒާން ބުނެގެންނެވެ. ފުރަތަމަ ފަހަރަށް ކައިޒާންއާއި ދޭތެރޭ އެ މައްސަލައިގާ ހަމްދަރުދީ އުފެދުނެވެ. އެންމެ ގާތް އެކުވެރިޔާ އޮޅުވައިލިކަން އެނގުމުން ހާދަ ދެރަވާނެއެވެ. އެހާ ލޯބިން ގެންގުޅޭ ދަރިފުޅަކީ ތިމާގެ ލޭ ނޫންކަން އެނގޭހިދު އެހިތް ހަލާކުވާނެއެވެ. ނަމަވެސް ނާޔަލްގެ ސިއްރެއް ބޭޒާރުކޮށްލާނެ ހިތްވަރެއް ނުލިބުނެވެ.\nމެންދުރު ކެއުމަށްފަހު ނާޔަލްއާއި ކެމީލާ ކޮފީ މަގެއް ހިފައިގެން ގޮސް ގޭގެ ފަހަތު ފެންޑާގައި ވާ އަރާމު ސޯފާއެއްގައި ޖައްސައިލިއެވެ. ދުރުދުރަށްދާންދެން ވިނަގަނޑު އޮތީ ފެހި ދޫލައެއް ހެން ފެތުރިފައެވެ. ކައިރީގައި ވާ ޖެކޫޒީއާއި ތަންކޮޅެއް ދުރުގައި އޮތް ފަތާ ފެންގަނޑުވަނީ ފެނުން ފުރިފައެވެ. ނާޔަލް ކެމެރާ ހަރުކޮށްލީ "ތޫފާން" ރިކޯޑްކޮށްލާށެވެ. ވިލާތައް ބޯވަމުންދާއިރު ރުޅިއައިސްގެން އެނބުރެމުންދާހެން ވެސް ހީވިއެވެ. އެންމެ ރީތީ ފެނުނު ވިލާ ދުންޏެވެ. ކަޅުކުލައިގެ ވިލާތަކުގެ ތެރެއިން ފެހިކުލަ ފެންނަހެންވެސް ހީވިއެވެ. ކެމިލާ އިނީ މަންޒަރުތައް ރީތިކަމުން ގެއްލިފައެވެ. ކުއްލިއަކަށް ފެންނާންފެށީ ހުދުކުލައިގެން ކުދި ބޯޅަތައްހެން މަތިން ތިރިއަށް އަންނާން ފެށި އެއްޗެހިތަކެކެވެ. ފުރާޅުމަތިން ބާރު އަޑެއް އިވެންފެށިއެވެ. ދަގަނޑުތަކެއްގެ މައްޗަށް މާބްލްގުޅަތައް އެއްލައިލީމަ ކިޔާފަދަ އަޑެކެވެ.\n"ގަން ފަޔާގެ އަޑުތަ؟ އަސްތަޣުފިރުﷲ........." ބިރުންގޮސް ކެމީލާއަށް ހިފައިގަނެވުނީ ނާޔަލްގެ ގައިގައެވެ. އޭރު އެކިގޮތްގޮތަށް ހަމަޔެއް ނެތި ހިތް ތެޅެންފަށައިފިއެވެ. މޫނަށް އަނދިރިވާފަދަ ގޮތެއްވެސް ވިއެވެ. ހަމަ އެހާ ބޮޑަށް އޭނަ ބިރުގަތީހެއްޔެވެ. މިފަހަކަށް އައިސް ބޮލަށް އެނބުރުން އަރާ މޭ ތެޅޭގޮތްވަނީ ދޭތެރެ ދުރުކުރާ ބޭސް ކާތީ ބާވައޭ ހިތަށް އެރިއެވެ.\n"ރިލެކްސް ބޭބީ އިޓްސް ނޮޓް ގަންފަޔާ. ބަލާލަބަލަ ހެއިލްސްޓޯމެއް މިއީ....." ނާޔަލްއަށްވެސް ވާހަކަދައްކަން ޖެހުނީ ބާރަށެވެ. އަޑުގަދަކަމުން ދައްކާ ވާހަކަ އިވެނީ ހަމަކިރިޔާއެވެ. އޭނަ ކެމީލާ ގެނެސް އުނގުގައި ބައިންދާފައި އިޝާރާތްކޮށްލިއެވެ. ތެދެކެވެ. ވެހެމުންދަނީ ސްނޯއެއްވެސް ނޫނެވެ. ސްލީޓެއްވެސް ނޫނެވެ. ވަށްކޮށް ބިލިއާޑް ބޯޅަ ސައިޒަށްވާ ކުދި ގަނޑުފެންގަޑުތަކެވެ. ހުދުކޮށްވާ އެ ގަނޑުފެންތައް ފުރާޅު އަދި އެހެން ތަންތާ ޖެހޭއިރު އިވޭ އަޑުފަށްގަނޑު ނިކަން ގަދައެވެ. ވިނަގަނޑުމަތީ އެބޯޅަތައް ޖެހިފައި މައްޗަށް އަރާފައި އަނެއްކާވެސް އެހެން ދިމާލެއްގައި ޖެހެނީ ޕިންޕޮން ބޯޅަތަކެއް ފަދައިންނެވެ. ހެއިލްއަކީ ސްނޯ ފަދައިން ލުއި އެއްޗެއް ނޫނެވެ. ޖެކޫޒީގައިވާ ފެންގަނޑަށް އެތައް ސަތޭކަ ބޯޅަތަކެއް އެއްފަހަރާ ހަމަލާދޭއިރު ފެންގަނޑުގައި އެތައް ބާނިތަކެއް ހެދި ކެކިގެން ފެން ބުރުއްސައިގެން ދާތަން ފެނެއެވެ. ބައެއް ދިމާލުން ދުން އަރާފަދަގޮތެއްވެސް ވެއެވެ. އެތައް ބޯޅަތަކެއް ވިނަގަނޑުމަތީގަޔާއި މާބްލް ޖަހާފައިވާ ތަޅުންމަތީގައި ފުންމާއިރު ހީވަނީ އެހެންކަމެއްހެންނެވެ. އިސްޕިރީނެއްހެން އަރައިގެންދަނީ އަންނަ ބާރުމިނުގެ ސަބަބުންނެވެ. މަޑުޖެހިލަނީ އެހެން ދިމާލެއްގައެވެ. ކެމީލާ އިނީ މި އަޖައިބު ވާފަދަ މަންޒަރުތައް ދެކެ ހަމަ ހައިރާންވެފައެވެ. އެހާ ރީއްޗެވެ. ގުދުރަތީ ތޫފާންތައްވެސް ހަމަ މޮޔަވާހާ ފުރިހަމައެވެ. ސްނޯފަދައިން ކެމިލާއަށް ހެއިލްސްޓޯމްވެސް ބަލައިލެވިއްޖެއެވެ. އެވެސް ނާޔަލްއާއިއެކުގައެވެ. ނާޔަލް ގެ އަތް ރައްކާތެރިކަން ދޭފަދަ ގޮތަކަށް އޭނަ ވަށާލާފައިވީއިރުވެސް ލިބުނު ފޯރިއާއިއެކު ހިތް އަވަސްވެފައިވިއެވެ. ކެމީލާ ނާޔަލްގެ މެއަށް ލެނގިލައިގެން ހަމަޖެހިލިއެވެ.\nދެމީހުން އެކީ އެ ރީތި މަންޒަރު ބެލިއެވެ. ގިނަވެގެން ވީ ފަނަރަވަރަކަށް މިނިޓެވެ. ހެއިލްސްޓޯމް އައިހާ އަވަހަށް އެދިޔައީއެވެ. ނަސީބަކުން އެގެއަކަށް އެހާ ގެއްލުމެއް ނުލިބެއެވެ. ތަޅުންމަތީގަޔާއި ވިނަތައްމަތީ އެ ގަނޑުފެން ބޯޅަތައް އުކިފައިވާއިރު ހިތްގައިމެވެ. އެ ވިލާތައް ކެހުމާއިއެކު އިރުގެ ރަންދޯދިތައް އެޅުމުން ގަނޑުފެންތައް ވިދަންފެށީ ހުދު ޖަވާހިރުފަދައިންނެވެ.\n"ބިއުޓިފުލް...." ކެމިލާއަށް ބުނެވުނެވެ.\n"އެންޑް ޑެންޖަރަސް. އޭގެ ބޮޑު ބޯޅައަކުން ޖެހި ހެޑް އިންޖަރީއެއްވެފަ މަރުވެސް ވެދާނެ. ކުރީ ޒަމާނުގައި ތޫފާން އަންނަން އުޅޭކަމުގެ ވޯނިންއެއް ނުލިބޭނެ ދޯ. އޭރު މަދުން ނަމަވެސް މީހުން މަރުވޭ. މިހާރު ދެން ވެދާ ފޯކާސްޓް ބަލައިލީމަ އެންމެނަށް ރައްކާތެރިވާން އެނގޭ. ބަޓް މީގެ ބޮޑެތި ސައިޒްގެ ގަނޑުފެންތަކުން ވެހިކަލްތަކުގައި ޑެންޓްތައް ހެދި ފުރާޅު ހަލާކުވެ އަދި ދޮރުތަކާއި ގަސްތައްވެސް ހަލާކުވޭ. މީހުންނަށް އަނިޔާވެސް ވޭ. އަދި ފާމްތަކަށް އެންމެ ނުބައި އަސަރުތައް ކުރާނީ......." ނާޔަލް ކިޔައިދިނެވެ.\n"ހިނގާ ހެއިލްސްޓޯން އިން ބޯޅަކުޅެން. ކުޑައިރު މަތިން ހަދާންވީ............" ނާޔަލް ކެމިލާގެ އަތުގައި ހިފައިގެން ނުކުތެވެ. ކެމީލާވެސް ބިންމަތިން އެކި ސިފަތަކަށް ހުރި ގަނޑުފެންތައް ނަގާ ނާޔަލްއާއި ދިމާލަށް އެއްލަންފެށިއެވެ. އަތްތިލަވެސް ހެއިލް ހާ ފިނިވިއެވެ. މާ ގިނައިރެއް ނުވެ ގަނޑުފެންތައް ވިރާ ފެންގަނޑުތައް ހެދެންފެށިއެވެ. ނާޔަލްއާއި ކެމީލާ އެކަކު އަނެކަކަށް ފަހާ ދުވަން ހަދައިގެން ކައްސާލާގޮތްވެސް ވިއެވެ. ސަކަރާތްޖަހަމުންގޮސް އެންމެފަހުން ނާޔަލް ކެމީލާ އުފުލާލައިގެން ގޮސް ޖެކޫޒީއަށް ވައްޓާލުމުން ކެމީލާއަށް ހަޅޭއްލަވައިގަނެވުނެވެ. ގަނޑުފެންތަކުގެ ސަބަބުން ފިނިވެފައިވާ ފެނުގައި ހަށިގަނޑު ޖެހުމުން ފިނިވެ ރޫރޫއަޅާގޮތްވިއެވެ. ނަމަވެސް ހީފިލުވަދޭން ނާޔަލް ހުއްޓެވެ.\nރިވާ ނާޔަލްއާއިއެކު ދުއްވާލަން ގޮސް މަޑުކޮށްލީ ބްރޫކްލީން ބްރިޖްގައެވެ. ރިވާ ބާރުއަޅަނީ ނާޔަލް އިތުރު ފަރުވާ ފެއްޓުމަށެވެ. ނޫނީ ވަރަށް އަވަހަށް ހާލުދަށަށް ގޮސްދާނެކަމުގައެވެ. ރިވާއުމެންގެ ރިސާޗް ހަދާ ހޮސްޕިޓަލެއްހުރެއެވެ. އެތަނުން މިފަދަ ކެންސަރަށް ފަރުވާއެއް ހޯދަން ކެނޑިނޭޅި މަސައްކަތްކުރެއެވެ. ނާޔަލްއަށް މި ކެންސަރު ޖެހުމުން ރިވާ ބާރު އަޅައިގެން ސައިންޓިސްޓުންވަނީ ފަރުވާއެއް ހޯދަން ސައުވީސްގަޑިއިރު މަސައްކަތްފަށާފައެވެ. އާ ފަރުވާއެއް ޓެސްޓްކޮށް މާކެޓަށް ނުކުންނާން ދުވަސްނެގިޔަސް ނާޔަލްއަށް ޓެސްޓްވެސް ކުރެވިދާނެއެވެ. އެނޫން ގޮތެއް ނުވެސް ނެތް ނޫންހެއްޔެވެ. ރިވާގެ ދުޢާއަކީ ނާޔަލްއަށް އެތަނުން ކުރާ ފަރުވާއިން ރަގަޅުވުމެވެ.\nކުއްލިއަކަށް އެދެމީހުންނަށް ހައިރާންކަން ލިބުނީ އަތު ގުޅުވާލައިގެން އައި ކައިޒާންއާއި ނޯޔާ ފެނިފައެވެ. ނޯޔާ ހުއްޓާނުލާ އަނގަތަޅާއިރު ކައިޒާން ހުރީ ފޯނަށް ގެއްލިފައެވެ. އިންސްޓަގްރާމްގައި ފޮނި ކަނޑާ ލޯބިން މޮޔަވާކަމަށް ހެދުނަސް ހަގީގީ ސޫރަ މިފެނުނިއެވެ. ކައިޒާން ކުޅެނީ ގޭމެއްކަން ވިސްނި ނާޔަލްއަށް އުދަގޫވިއެވެ. އެމީހުންނާއި އަރާ ހަމަވުމުން ރިވާ ކައިޒާންއާއި ވާހަކަދެއްކިއެވެ. ނޯޔާ ހުރީ އުފާވެފައެވެ. ކައިޒާންގެ އަތުން ދޫކޮށްލާކަށްވެސް ނޫޅުނެވެ. އެމަންޒަރު ފެނި އުދަގޫވެގެން އެންމެފަހުން ނާޔަލް ކައިޒާންއާއި ވާހަކަދައްކަން ބޭނުންކަމަށް ބުނެ ތަންކޮޅެއް ދުރަށް ދިޔައެވެ.\n"ކައި. ނޯޔާގެ ހާޓް ބްރޭކް ކުރާންތަ ތިއުޅެނީ؟ އަހަންނަށް އެނގޭ ލޯބިން ނޫންކަން ތިއުޅެނީ؟ ޑޯންޓް ޕްލޭ ވިތް ހާ ފީލިންގްސް. ކައިޒާން ލޯބިވަނީ އެހެން މީހެއްދެކެ. އިތުރަށް ނޯޔާއަށް އޮޅުވާނުލާ ހަގީގަތް ކިޔައިދީ......" ނާޔަލް ބުމަ ގޮށްޖަހައިލިއެވެ.\n"ކެމީލާދެކެ....އަހަރެން ނުވޭ ލޯތްބެއް. ނާޔަލްއާއި ކައިވެނިކުރިފަހުން ފޫހިވީ. އެކަހަލަ އަންހެނެއްދެކެ މަށަކަށް ލޯތްބެއް ނުވެވޭނެ........"\n"އަހަރެން މޮޔަ ހައްދަން ނޫޅޭ ކައިޒާން. ޝީޒް ޔޯސް. ކެމީލާގެ ހިތަކީ ކައިޒާންގެ ހައްގެއް. އަހަންނަށް ހެދުނު ގޯހެއް އެއީ. އެކަމާ ރިގްރެޓްކުރަން ފޮގިވް މީ އެންޑް ކެމީލާއާއި މެރީކުރޭ....." ނާޔަލް ބުނެލިއެވެ.\n"ހަހަ. ނާޔަލް ޓްރަސްޓްމީ. އަހަރެން ކެމީލާގެ މަތިން ހަދާން ނައްތާލައިފިން. ނާޔަލް ދޫކޮށްލިޔަސް އަހަންނަށް ބޭބެއެއްގެ އަންބަކާއި ކައިވެންޏެއް ނުކުރެވޭނެ. ދުނިޔެވެސް މަލާމާތްކުރާނެ ދޯ. މާޒީގައި ހިފަހައްޓައިގެން ދިރިއުޅުމާއިގެން ކުރިއަށް ނުދެވޭނެ. އަހަރެންވަނީ އިންނާނެކަމަށް ނޯޔާއަށް ޕްރޮމިސްކޮށްފައި. އައި ވިލް މެރީ ހާ....." ކައިޒާން ހިތުގެ މަތީ ހިލަ އަޅައިގެން ހުރެ ވާހަކަދެއްކިއެވެ. ކެމިލާއަށްޓަކާ ހިތް ރޮއެވެ. ނާޔަލްއަށްޓަކާ އެހާ ހިތާމަކުރެއެވެ. ނާޔަލްއަކީ ދުވަސްކޮޅެއްގެ މެހުމާނެއްކަން އެނގުނުފަހުން ކައިޒާންގެ ދުޢާއަކީ ނާޔަލްއަށް އުފާވެރި ދިރިއުޅުމެއް ކެމީލާއާއިއެކު ދެއްވުމެވެ. އޭނަ ލޯބިވެސް ގުރުބާން ކުރީ ނާޔަލްއަށްޓަކައެވެ.\nނާޔަލް ހުރީ ކިޔާނެ އެއްޗެއް ނޭގިފައެވެ. އޭނަގެ ސަބަބުން ކެމީލާގެ ހަޔާތް ބަރުބާދުވަނީއެވެ. ނަމަވެސް ކައިޒާން އެހާ ސާބިތުކަމާއިއެކު ދެއްކި ވާހަކަތަކުން އިތުރަށް އެއްޗެކޭ ނުބުނެވުނެވެ. އަނެއްކޮޅުން ލޯބިވާ ކޮއްކޮއެވެ. ނޯޔާ ކައިޒާންއާއިހެދި އެހާ އުޅެންޏާ އޭނައަށް އެކަންވެސް ހުއްޓުވޭކަށް ނެތެވެ. ފަހަރެއްގައި އޭނަ ދުނިޔެ ދޫކޮށް ދިޔުމުން ކައިޒާން ދެ އަންބަށްވެސް ކެމީލާއާއި ކައިވެނިކޮށްފާނެ ނޫންހެއްޔެވެ. އިރާދަކުރެއްވިއްޔާ ކެމީލާއަށް ދެރަގޮތެއް ނުވާނެއެވެ. ވަކީލުކުރުމަކީވެސް އޮތްކަމެކެވެ. ނަމަވެސް ހިތް ބުނަނީ ކައިޒާންއާއި ނޯޔާ ކުޅިގަނޑެއް ކުޅެނީކަމުގައެވެ. އެކަން އޭނަ ޔަގީންކުރާނެއެވެ.\nކެމީލާ މާމައާއި ބައްދަލުކޮށްލަން އެގެއަށް ގޮސްލާފައި ނުކުތީ އެހިސާބުގައި ހިނގާލަންވެގެންނެވެ. ބަހާރުމޫސުމްގެ ހިތްގައިމުކަމުން އުފާ ލިބިގަންނަމުން ތަންކޮޅަކަށް ހިނގައިލިތަނާ ފަހަތުން މީހަކު އަންނަހެން ހީވެގެން އެނބުރިލައިފިއެވެ. ފަހަތުގައި ހިޔަނިހެން ޖައްސާލާފައި ހުރި ކައިޒާން ފެނުމުން ކެމީލާ ސިހޭގޮތްވިއެވެ. މުޅި ހަށިގަނޑަށް ފިނިވިއެވެ.\n"މޯނިން ލަވް...." ކައިޒާން ހިނިތުންވެލާފައި އަތުގައި ހިފާލަން އުޅުމުން ކެމީލާ ހާސްކަމާއިކު ފަހަތަށް ތިންފިޔަވަޅެއް އެޅިތަނުން ގަހެއްގައި ބުރަކަށިޖެހުނެވެ. ކައިޒާން ގަހުގެ ގޮފިގަނޑެއްގައި އަތް އަޅުވައިލަމުން ހީލިގޮތުން ކެމީލާ ކަންބޮޑުވިއެވެ. ނޯޔާއާއި ރައްޓެހިވީފަހުން ކައިޒާންގެ މިޒާޖަށް ހާދަ ބޮޑު ބަދަލެއް އަތުވެއްޖެއެވެ. ކުރިން މިވައްތަރަށް ދިމާކުރާގޮތެއް ކައިޒާންގެ ނުހުރެއެވެ.\n"އަހަރެން ނޯ އާއި މެރީކުރަން އުޅޭކަން އެނގޭ ދޯ. ސަމާ ހޮލިޑޭއަށް ޕްލޭންކޮށްފައި މިއޮތީ. އެންމެ ހެއްވައީ ނާޔަލް އަހަރެން ކައިރީ އަދި ބުނެފި ކެމީލާއާއި އަލުން ގުޅޭށޭ ވަރިކޮށްދޭނަމޭ. ނާޔަލްއަށް އެވަރު ނޭގުނީތީ ހިތާމަކުރަން. އަހަރެން މިއުޅެނީ ބޭބެއަކު މެރީކުރިކުއްޖަކާއި އިންނަން ހެއްޔޭވެސް އެހިން. އިމްޕޮސިބަލް ދޯ. އަހަރެން މިހާރު ވީ ލޯބި ހިތުން ފޮހެލައިފިން. ޑޯންޓް ވެއިޓް ފޯ މީ........" ކައިޒާން ހުރިހާ ވާހަކަތަކެއް ދައްކާ ނިމުމަށްފަހު ނުލަފާގޮތަކަށް ހީލައިފިއެވެ.\n"އެކަމަކު އެހާ ބޭނުމިއްޔާ އަހަރެމެންނަށް ސިއްރުން އެފެއާ އެއް ހިންގިދާނެ. ނާޔަލް ޑިއުޓީއަށް ދިޔައީމަ އަހަރެން ކައިރިއަށް އާދޭ. ބޭނުންތަ؟ " ކައިޒާންގެ އެ ޖުމްލައާއިއެކު އޭނަގެ މޫނުމައްޗަށް ދިލަ އެތިފަހަރެއް އެރިއެވެ. ކެމީލާގެ ދެލޯ އޭރު ކަރުނުން ފުރިފައިވިޔަސް ރުޅިވެރިކަމުގެ އާވި އަރައަރާ ހުއްޓެވެ. ކައިޒާން އޭނަ ހީކުރިވަރަށްވުރެ މާ ގޯހެވެ. މާ ނުބަޔެވެ. ހާދަ ބަދަލުވެއްޖެއެވެ. ކައިޒާންދެކެ ލޯބިވިޔަސް ފޫހިވާގޮތްވިއެވެ. މޫނުމަތީ އެގޮތަށް ޖެހުމުން ކައިޒާންއަށްވެސް ޝޮކެއް ލިބުނެވެ. އެތެރެ އެތެރެއިން ރުއިކަމުގައިވިޔަސް ކައިޒާން އެކްޓްކުރަމުން ދިޔައެވެ. ހޭންފެށިއެވެ.\n"ރުޅިއަޔަސް ދެމީހުންނަށް އެނޫންގޮތަކަށް ނުއެއް ގުޅެވޭނެ. ކެމީލާ އެހާ ލޯބިވަންޏާ އަހަންނަށް އެކަން ކޮށްދެވޭނީ......." ކައިޒާން ޖިންސްގެ ޖީބަށް އަތްޖަހައިލިއެވެ. އޭނަ ދުރަށް ބަލަންފެށިއެވެ.\n"އައި ހޭޓް ޔޫ. ޑޯންޓް ކޯލް މީ އޯ ޝޯ މީ ޔޯ ފޭސް އެގެއިން. ގުޑްބައި......." ކެމީލާ ދެވަނަފަހަރަށް ކައިޒާންގެ މޫނަށް ބަލައިލުމެއްނެތި ދުއްވައިގަތެވެ. އޭނަ ބޭނުންވީ ދުރަށް ދުރަށް ދުވަމުންގޮސް މި ނިމުމެއްނެތް ގަސްތަކު ސިލްސިލާތަކުގެ ތެރެއަށް ގޮސް ގެއްލުމަށެވެ. އެހެން މީހުންގެ ލޯތަކަށް އަބަދަށްޓަކާ ގެއްލިގެން ދިޔުމަށެވެ. ގެއަށް ވަދެ ދޮރު ލައްޕައިލިގޮތަށް ފުން ނޭވާތަކެއް ލާންފެށިއެވެ. ދެމޯ މަރައިލުމުން އެސްފިޔަތަކުގެ ބޯ ފާރު ފޫ އަޅުވާފައި ކަރުނަތައް ތިރިއަށް ދެމިގަތެވެ. ނޫނެކެވެ. އޭނަ އެ ބެވަފާތެރިޔާއަށްޓަކައި ކަރުނަ އޮއްސައިގެން ނުވާނެއެވެ. ހިތްވަރުކުރަންވާނެއެވެ. އޭނަ ގަދަކަމުންވެސް ދެން ލޯބިވާނީ އޭނަގެ ފިރިމީހާދެކެއެވެ. މިހާރުވެސް އޭނަ ނާޔަލްއާއިއެކު އުޅެނީ އެކުވެރިއެއްފަދައިންނެވެ.\nބަހާރު މޫސުމްގެ ރީތި ކުލަތަކުން ނިއުޔޯކްގެ ޕާކުތައް ފަޅުފިލުވާލައިފިއެވެ. މާތަކުގެ ވާދަވެރިކަން އުފެދިފައިވިއެވެ. ތަފާތު ވައްތަރުގެ ޗެރީގަސް މެގްނޯލިއާ ކްރެބްއެޕްލް ކެލެރީޕެއާ ރެޑްބަޑް އަދި ރެޑްމޭޕްލް ފަދަ ގަސްތަކުގެ ރީތިކަމުން އާޝޯޚުވާވާހާ ފުރިހަމައެވެ. ކެމީލާއާއި ސޯފިއާވެސް ގޭގެ ބަގީޗާގައި ގަސްތައް އިންދުމަށް ފޯރިއާއިއެކު މަސައްކަތްކުރިއެވެ. ގަސްތައް އިންދާހިތުން މޮޔަވާ ކުއްޖެއްކަމުން އެފަދަ ފުރުސަތެއް ލިބުމުން ކެމީލާ ބަގީޗާ އެތައް ގުނަ ރީތިކޮށްލައިފިއެވެ. ފޮތްތަކުން ބަލައިގެން ގަސްތައް ހައްދާ އިންދާނެ ގޮތްތައް ދަސްކުރިއެވެ. އަޅާލާން ދަސްކުރިއެވެ. މާތައް ފަރިވެ ފޮޅެންފެށުމުން ކެމީލާއަށް އެހާ އުފާވެރިކަން ލިބުނީ ކުރި މަސައްކަތުގެ ފޮނިމީރުކަން ހާސިލްކުރެވުމުންނެވެ. ޕޮޓްތަކުގައި ވާ ގަސްތަކުގައި ތަފާތު ވައްތަރު ގެ މާތައް އަޅާ ބަރާވިއެވެ. ކައިޒާންގެ ގެ ހުންނަ ހިސާބުންފެށިގެން ނާޔަލްގެ ގެ ހުންނަ ސަރަހައްދުގައިވެސް ތަފާތު ވައްތަރުގެ ރީތި ގަސްތަކާއި މާ މެލާ މެއްޔެވެ. ޑެފޮޑިލް ސްނޯޑްރޮޕް އަޒާލިއާ ހައިޑްރެންޖިއާ ޓިއުލިޕް ލައިލެކް ލެންޓެން ރޯޒް ވިސްޓީރިއާ ބްލޫބެލް އަދި ފިނިފެންމާ ފަދަ މާތައް ފޮޅިލާއިރު ބަގީޗާތެރެ ދުނިޔެމަތީގެ ސުވަރުގެފަދައެވެ. އެހާ އަރާމެވެ. ގަހެއްގެ ދަށުގައި ނޫނީ ވިނަގަނޑު މަތީ ކުއިލްޓެއް އަޅާލައިގެން ފޮތެއް ކިޔާލަން އޮވެވުނަސް ނޫނީ ނާޔަލްއާއިއެކު "ވުޑް" ތެރޭ ހިނގާލަން ދެވުނަސް ކެމީލާގެ ހިތަށް ލިބޭ ފިނިކަމާއި އުފާވެރިކަން ބަޔާންކޮށެއް ނުދެވޭނެއެވެ. އަދި އެންމެ ރީތީ މުޅި ގޭގެ ވަށައިގެން އެކި ހިސާބުގައި ވާ އެމެރަލްޑް ކުލައަރާ ފެހި ވިނަގަނޑުގެ ސަބަބުންނެވެ.\nއެދުވަސްކޮޅު ނާޔަލްއާއި ކެމީލާ ގެ ގުޅުން ރަގަޅުވެ ޕާކުތަކާއި މޯލްތަކަށްވެސް އެކީ ދާންފެށިއެވެ. ގިނަފަހަރު ޖޫލްވެސް ގޮވައިގެންނެވެ. ޖޫލް ކުޅެން ދޫކޮށްލާފައި ދެމަފިރިން ވާހަކަދައްކައިލަން ތިބޭއިރު ނާޔަލްގެ ނަޒަރު ގިނަފަހަރު ހުއްޓިފައިވަނީ ލޯބިވާ އަންހެނުންނަށެވެ. ކެމީލާއާއި ނާޔަލް އަޅާލާވަރު އެނގި ކެމީލާގެ ހިތް އުފަލުން ފުރެއެވެ. މެންހޭޓްން މޯލަށް ވަދެފައި އެސްކެލެޓާއިން އެރިއިރު ފަރުވާކުޑަވުމުގެ ސަބަބުން އަރިއަޅާނުލީ ކިރިޔާއެވެ. ނާޔަލް ހުޝިޔާރުކަމާއިއެކު ފަހަތުގައި ހުރެ ހިފެހެއްޓިއެވެ. އަބަދުވެސް ނާޔަލްއަރާނީ ކެމީލާގެ ފަހަތުގައި ހުރެއެވެ. ހެދުން ތާށިވެދާނެތީ ނާޔަލް އެކަން ހަދާންކޮށްލަދެއެވެ. އެއް ދުވަހަކު ހަމަ އެގޮތަށް ބަލާނުލާ މަގު ހުރަސްކުރަން އުޅުނުއިރު ނާޔަލް އަތުގައި ހިފެހެއްޓިއެވެ. އެފަހުން ދުވަހަކުވެސް ނާޔަލް ކެމީލާގެ އަތުން ވީއްލާނުލައެވެ. ލިފްޓަށް އަރާއިރުވެސް ނާޔަލް ކެމީލާއާއި ޖޫލްއާއިމެދުވެސް ވިސްނައެވެ. ނާޔަލް އަމިއްލަދަރިއެއްހެން ޖޫލްދެކެ ލޯބިވެއެވެ. ޖޫލްދެކެ އެވަރަށް ލޯބިވަންޏާ އަދި އަމިއްލަ ދަރިއަކުދެކެ ނާޔަލް ހާދަ ވަރެއްވާނެއެވެ. މުޅި ނިއުޔޯކް ކުޑަކޮށްލާފައި އެމީހުން އުޅޭއިރު ދެކޭ މީހުންގެ ހަސަދަވެރިކަމުގެ ނަޒަރު ހުއްޓޭފަހަރުވެސް އާދެއެވެ.\nނާޔަލް ކެމީލާއަށް ބައިސްކަލް ދުއްވަން ދަސްކޮށްދިނެވެ. ވެއްޓެން އުޅޭ ކޮންމެފަހަރަކު ނާޔަލް ހިމާޔަތްދޭން ކައިރީގައި ހުރެއެވެ. ކެމީލާއަށް ބައިސްކަލް ދުއްވަން ދަސްވުމުން ހަވީރު ބައިސްކަލް ދުއްވުން އާދަކުރިއެވެ. އެމީހުން ދާއިރު ޖޫލްވެސް ގެންދެއެވެ. ޖޫލްގެ ކުޑަ ކުޑަ ބައިސްކަލުގައެވެ.\nނާޔަލްއާއި ކެމީލާ ބަގީޗާތެރޭގައި ކުޑަ ޕިކްނިކެއް ހަދާލަންވެގެން އުޅުނުއިރު ޖޫލް ދުވެދުވެފައި އުޅެއެވެ. މާތަކުގައި ބަސްބަލަމުން ކޮކާތައް ފަހާ އުޅޭއިރު ޖޫލްވެސް ކޮކާލެއްހާ ލޯތްބެވެ. ރަތްކުލައިގެ ޓޮޕްކޮޅަކާއި ޖިންސެއްލައްވާފައި ހުރިއިރު ރަން އިސްތަށިގަނޑު ވިހުރެމުންދެއެވެ. ނާޔަލްއާއި ކެމީލާ ވިނަގަނޑުމަތީ ދެފައި ވަށްކޮށްލައިގެން އިށީދެފައި ކާންފެށިއެވެ. ކުއްލިއަކަށް ނާޔަލް ކެމިލާއަށް ބަލައިލިގޮތަށް ލޮލަށް އުދަގޫވެގެން ކަހަލަ ގޮތަކަށް އުޅެފައި ލޯ ފޮހެލިއެވެ.\n"ވަޓް ހެޕެންޑް....." ކެމީލާ ކަންބޮޑުވިއެވެ.\n"ޑަބަލް ވިޝަން.....އިޓްސް އޯކޭ..." ނާޔަލް އެހެން ބުނެފައި ތެދުވާން އުޅެފައި ބޮލުގައި ދެއަތުން ހިފެހެއްޓިއެވެ. ކެމީލާ އަވަހަށްގޮސް ނާޔަލް ކައިރީ އިށީދެލާފައި މޫނުގައި ދެއަތުން ހިފެހެއްޓިއިރު ހިތް ތެޅިގަތީ ބިރުންގޮހެވެ. ނާޔަލްއަށް މިވީ ކިހިނެއްހެއްޔެވެ. އެހާ ގަދަޔަށް ބޮލުގައި ރިއްސައިގަތީ ކެވުނު އެއްޗަކުން ބާވައެވެ. ކާން އިނދެފައި އެހެންވުމުން ކާއެއްޗަކާއި ނުގުޅުނީހެންވެސް ހީވިއެވެ. ތަފާތު އެއްޗެއް ނުވެސް ނެތެވެ. ސޯފިއާ މިއަދު ތައްޔާރުކުރީ ފިހެފައި ހުރި މަސްތަކާއި މޭޝްޑް ޕޮޓޭޓޯ އަދި ސްޓީމްކޮށްފައި ހުރި ތަރުކާރީއާއި ބޭކަންކަހަލަ އެއްޗިއްސެވެ. އެއީ ނާޔަލްއަށް މީރުވެގެން އޭނަ ތައްޔާރުކުރަން ބުނި އެއްޗެއްސެވެ.\n"އާ ޔޫ އޯކޭ....."ކެމީލާ ދެރަވިއެވެ. ނާޔަލްއަށް ކަމެއްވެދާނެތީ ފުރަތަމަފަހަރަށް ކަންބޮޑުވެއްޖެއެވެ.\n"ބޮލުގައި ރިއްސަނީ. މިތާ އޮށޯވެލީމަ ރިލެކްސްވެދާނެކަން ނޭގޭ..." ނާޔަލް ވިނަގަނޑުމަތީ އޮށޯވެލިއެވެ. ފިނިވައިރޯޅިތައް ޖެހެމުން ދާތީ މާހައުލު ހިތްގައިމެވެ. މާތަކުގެ މީރުވަހާއިއެކު ނާޔަލް ޖަހާފައިހުރި ސެންޓުގެ މީރުވަހުން ސިކުނޑި ތާޒާވާހާވެއެވެ. ކެމީލާ މޮޅިވެރިވީވަރުން ދެލޯ ފެންކަޅިވެއްޖެއެވެ. ހުރިހާ އުފާވެރިކަމެއް ނެތިގެން ދިޔަފަދަ އިހުސާސެއްކުރެވުނެވެ. ކެމީލާ ނާޔަލްގެ ބޯ ނަގާ އުނގުގައި ބާއްވަމުން ބޯ މޮޑެދޭންފެށުމުން ޖޫލްވެސް ދުވަމުން އައިސް ކުޑަކަކޫމައްޗަށް ތިރިވިއެވެ. ނާޔަލް އަށް ކިހިނެއްވީހެއްޔޭ ކިޔާފައި ސުވާލުކުރަމުން އެ ކުޑަ ކުޑަ އަތްތިލައިން ނާޔަލްގެ ބޯމޮޑެދޭންފެށިއެވެ. ނާޔަލް ދެލޯ މަރާ ބާރުކޮށްލައިގެން އޮތްއިރު ވޭނެއްގައި އުޅޭކަން ކެމީލާއަށް އެނގުނެވެ. އޭނައަށް ނާޔަލްގެ ހާލު ފެނި ނުރޯން މަސައްކަތްކުރަމުން ދިޔައެވެ. ނާޔަލްއެދުނީ ތަދުކަނޑުވާ ބޭސްގުޅައެއް ގެނެސްދިނުމަށެވެ. ބޭސްކެއުމުން ލުއިވެ ތެދުވާވަރުވި ނަމަވެސް ނާޔަލްއަށް މިއީ ދެވަނަފަހަރަށް ޓިއުމާ އުފެދުނީކަން ޔަގީންވިއެވެ. ގްލިއޯބްލާސްޓޯމާގައި އެއީ ނުވުމަށްވުރެ ވުން ކައިރިކަމެކެވެ. އެހާ ފަސޭހައިން އެބަލި ރަގަޅެއްނުވާނެއެވެ. ކުރަންޖެހޭ ފަރުވާތަކަށް އެއްބަސް ނުވެވުނީއެވެ. އަލުން އެމްއާރުއައިއެއް ހަދަން ޖެހުނީއެވެ.\nޖެހިގެން އައި ދުވަހު ކެމީލާ ދޭތެރެދުރުކުރާ ބޭސްކާޑު ނެގިއެވެ. ބޭސް ކެއުމަށް މަޖުބޫރުކުރީ ނަތާލީއެވެ. ނަތާލީ އަށްވުރެ އޭނަ ބޭނުމީ ނާޔަލްގެ ހިތްހަމަޖެހުމެވެ.\n"ދެނެއް މިބޭސްނުކާނަން. މިއީ ރަގަޅުކަމަކަށް ނުވާނެ. ހިތަށް ގޮތްގޮތް މިވަނީ ބޭސް ކާތީ ކަމަށް ވާނީ. ނާޔަލްގެ މަންމަ ކުރުވާކަމެއް ކުރާކަށް މަޖުބޫރެއްނޫން. ނާޔަލްވެސް ރުހޭނެކަމެއް ނޭގޭ. އެހެންނޫނަސް މިހާރު ހިތަށް އަރާ ޖޫލްއަށް ކޮއްކޮއެއް ހޯދަދޭނީއޭ. އޭރުންކަން ނޭގޭ ލައިފް ހަމަޔަކަށް އެޅޭނީ. ކައިޒާންގެ ހަނދާންތައް ހިތުން އެއްކޮށް ފިލުވައިލާފާ ނާޔަލްއާއިއެކު ދިރިއުޅުމަށްވުރެ ރަގަޅުގޮތެއް ނެތް. ނާޔަލްހާ ރަގަޅު އަހަރެންދެކެ ލޯބިވާ މީހެއް މިދުނިޔެއަކު ނެތް.........." ކެމީލާ ވިސްނަން ހުރެފައި ލޮލަށް ކަރުނަ ޖަމާވީ އޭނަ ނާޔަލްއަށް ކޮށްފައިވާ ބަދު ދުޢާތައް ހަދާންވެފައެވެ.\nކެމީލާ ހުރިހާ ބޭސްކާޑެއް ވަށިގަނޑަށް އެޅިއެވެ.\nފޯނު ރިންގުވާން ފެށުމުން ކެމީލާ ފޯނުނެގިއެވެ.


Priyanka Enmme Gayaavaa Eyna Ge Hudhukulaige Jacket Dhahkkaalaifi - Vaguthu\nޕްރިޔަންކާ އެންމެ ގަޔާވާ އޭނާގެ ހުދުކުލައިގެ ޖެކެޓް ދައްކާލައިފި\nއިންޑިއާގެ މަޝްހޫރު ފިލްމީ ތަރި ޕްރިޔަންކާ ޗޯޕްރާގެ ހެދުން އަޅާ އަލަމާރީގައި ހުރިހާ ބްރޭންޑެއްވެސް ހެދުން ހުރެއެވެ. ތަފާތު ޑިޒައިނަރުންގެ ތަފާތު ޑިޒައިންތަކުގެ ހެދުމެވެ. ނަމަވެސް އަހަރެމެން އެންމެނެކޭ އެއްފަދައިން ޕްރިޔަންކާ އެންމެ ގަޔާވާ، ވަކި ހާއްސަ ހެދުންތަކެއް ހުންނަކަން އޭނާގެ އިންސްޓަގްރާމް ބަލައިލުމުން އެނގެއެވެ.\nމިގޮތުން ޕްރިޔަންކާ އެންމެ ގަޔާވާ، އެންމެ ކަމުދާ އެއް އަންނައުނުގެ ގޮތުގައި އޭނާ ފާހަަގަކޮށްލާ އެއްޗަކީ އޭނާގެ ހުދުކުލައިގެ ލޭސް ޖެކެޓެެވެ. މި ޖެކެޓަކީ ފްރިޔަންކާ ވަރަށް ގިނައިން ލާ ހެދުމެކެވެ. ޕޫލަށް ދިޔަ ކަމުގައި ވީ ނަމަވެސް އޭނާގެ ހުދުކުލައިގެ ލޭސް ޖެކެޓް ލައެވެ.\nޕްރިޔަންކާ އޭނާގެ ފިރިމީހާ ނިކް ޖޯނަސް އާައި އެކު ޗުއްޓީ ހޭދަކޮށްލުމަށް މޫދަށް ދިޔައިރު އޭނާ ލައިގެން ހުރި ރަތް ކުލައިގެ ސްވިމިންގ ސޫޓް މަތިން ވެސް ލާަފައިވަނީ މި ހުދުކުލައިގެ ލޭސް ޖެކެެޓެވެ.\nThese areafew of my favorite things... ❤? #flashbackfriday #happyfriday #villaone #tequila\nތަފާތު ޑިޒައިނަރުންގެ ތަފާތު ޑިޒައިނަރ ހެދުން ލާ ޕްރިޔަންކާއަށް މި ހުދު ލޭސް ޖެކެޓް މުހިންމުވީ ކީއްވެބާ؟ ގިނަގިނައިން މި ޖެކެޓް ބޭނުން ކުރަނީ، މިއީ ޕްރިޔަންކާއަށް ކިހައި މުހިއްމު ޖެކެއްޓެއްބާ؟\nޕްރިޔަންކާގެ މި ޖެކެޓް އޭނާއަށް މާ ހާއްސައިރު، އޭނާ ހެދުން އަޅާ ވައްޓަފާޅިއަކީ ތަފާތު ވައްޓަފަޅިއެއްކަމަށް ބުނާ މީހުންވެސް މަދެއް ނޫނެވެ. އޭނާ ހެދުން އަޅާ ގޮތަށް ސީދާ ކޮޕީކޮށްގެން ހެދުން އަޅާ މީހުން އެބަ އުޅެއެވެ.\nޕްރިޔަންކާގެ ހަޔާތާ މެދު ލިޔުނު ފޮތް އަތުފަތު ނުޖެހި ވިކެނީ\nޕްރިޔަންކާ ބޯކޮށުން، އަހަރެމެންނާއި ކޮންބެހޭކަމެއް؟\nއޮގަސްޓް 24, 2020 20:09\nއޭނަ ލާހެދުން މުޅި ދުނިޔެއިންވެސް ކޮޕީކޮށް އުޅެނީ އެންމެ މީހެއް އެއީ މިއުޅޭ ސުނިޔަންކާ ކޯބްރާ.\nއޮގަސްޓް 24, 2020 20:50\nދެން އަމައްޔާތް ތުއިވެގެން އުޅޭ އަންހެނެއްމީ\nއޮގަސްޓް 24, 2020 21:31\nތިއީ ޖެކެޓެއްތަ؟ ތިއީ ޕިޖާމާއެއް! ނަސީބެއްނު ފޫގޮޅި މުންޑެއް ނުދެއްކިކަން!\nއޮގަސްޓް 24, 2020 22:08\nދެވައްތަރެއްގެ ޖެކެޓެއް އެއީ\nއޮގަސްޓް 24, 2020 22:12\nކޮކާފިޔަ ހަދައިގެން ތިޔައިނީދޯ\nއޮގަސްޓް 25, 2020 02:15\nނުދޮންނަންޏާ ހަމަ ދުވާނީ ބަބުރު މިލަ ވަސް.\nއޮގަސްޓް 25, 2020 08:59\nކުޑަ ފިރިހެން ސޮރަކަށް ކުޅިވަރު ދައްކާލައިެން އުޅޭ އަންހެނެއް


މާލޭގައި ވެހިކަލް ލިމިޓް ކުރެވިދާނެބާ؟ މާލޭގައި ވެހިކަލް ލިމިޓް ކުރެވިދާނެބާ؟\nމާލޭގައި ވެހިކަލް ލިމިޓް ކުރެވިދާނެބާ؟\nއިތުރުވަމުންދާ މާލޭ ސިޓީގެ އާބާދީއާއެކު މާލެއަށް އެތެރެކުރާ ވެހިކަލްތަކުގެ އަދަދުވެސް ދަނީ އިތުރުވަމުންނެވެ. މިކަމަށް އެކަށީގެންވާ ހައްލެއް މިހާތަނަށް ހޯދިފައިނެތްއިރު، މާލެއަށް އެތެރެކުރާ ވެހިކަލްތަކުގެ އަދަދު ކޮންޓްރޯލް ކުރުމަށް ކުރެވިދާނެ ކަންތައްތަކާ ގުޅޭގޮތުން ޓްރާސްޕޯޓް މިނިސްޓްރީއާއި، ކަމާ ގުޅުންހުރި އިދާރާތަކުންވަނީ ފުޅާ ދާއިރާއެއްގައި މަޝްވަރާތައް ކުރިއަށް ގެންގޮސްފައެވެ.\nމާލޭގައި ވެހިކަލް ގިނަވެ ތޮއްޖެހޭ ވާހަކައަކީ އަބަދުވެސް ދާއްކާ ވާހަކައެކެވެ. މިކަމަށް ހައްލެއް ގެނައުމަށް ކަމާ ގުޅުންހުރި ފަރާތްތަކުން މަސައްކަތްކުރާ ވާހަކަ މީގެ ކުރިންވެސް އަޑުއިވިފައިވެއެވެ. ނަމަވެސް މިހާތަނަށް އައިއިރު މިކަމަށް އެކަށީގެންވާ ހައްލެއް ހޯދިފައިނެތްކަމީ ޤަބޫލުކުރަންޖެހޭ ޙަޤީޤަތެކެވެ.\nމަގުތަކުގައި ތޮއްޖެހޭ ވެހިކަލްތައް މަދުކުރުމަށް ޕާކިންގ ޒޯންތައް އިތުރުކޮށް ތޮއްޖެހުން ކުޑަކޮށް ހިނގާބިގާވެ އުޅޭ މީހުންނަށް ދަތިނުވާނެހެން ހެދުމަށް ކަމާ ގުޅުންހުރި ފަރާތްތަކުންވެސް ދަނީ މަސައްކަތް ކުރަމުންނެވެ.\nނަމަވެސް އުފެދޭ ސުވާލަކީ މިއީ މިކަމަށް އޮތް ހަމަ އެކަނި ހައްލުބާ؟ ޕާކިންގ އޭރިއާތައް އިތުރުކޮށް މަގުމަތި ތަރުތީބް ކުރުމަށް ޓެރެފިކް ފުލުހުންވެސް ނެރެވިދާނެއެވެ. މިހާތަނަށްވެސް އަމަލު ކުރަމުން އައީ މިގޮތަށެވެ. ނަމަވެސް މިއީ މިކަމަށް އޮތް އެކަށިގެންވާ ހައްލެއް ނޫންކަން ޤަބޫލުކުރަންޖެހެއެވެ. މިކަމާމެދު އާންމުންވެސް ވިސްނާލުން މުހިންމެވެ.\nމި ކުޑަކުޑަ މާލޭގައި ދުއްވުމަށް ކޮންމެ ދުވަހަކު 35އާއި، 40އާއި ދެމެދުގެ އަދަދަކަށް ސައިކަލު ރަޖިސްޓްރީ ކުރާކަމަށް ޓްރާންސްޕޯޓް އޮތޯރިޓީން ވިދާޅުވެއެވެ. މިއީ މަހަކަށް ބަލާނަމަ 700 އެއްހާ ސައިކަލެވެ.\nޓްރާސްޕޯޓް މިނިސްޓްރީގެ ތަފާސް ހިސާބުތަކަށް ބަލާއިރު މިއަހަރުގެ ފެބްރުއަރީ މަހުގެ ނިޔަލަށް މާލޭގައި 64،052 ސައިކަލު ރަޖިސްޓްރީކޮށްފައިވެއެވެ. އަދި 4553 ކާރު ރެޖިސްޓަރީކޮށްފައިވާއިރު ޓްރަކުގެ ގޮތުގައި 3469 ވެހިކަލް ރެޖިސްޓްރީ ކޮށްފައިވައިވެއެވެ. މީގެ އިތުރުން އެހެނިހެން ހެވީ ވެހިކަލްގެ ގޮތުގައި 396 ވެހިކަލް މާލޭގައި ދުއްވުމަށް ރެޖިސްޓްރީ ކޮށްފައި ވެއެވެ.\nޖުމްލަކޮށް ބަލާނަމަ މާލޭގައި 80،000އާއި ގާތްކުރާ އަދަކަަށް ވެހިކަލް މިހާރުވެސް ރަޖިސްޓްރީކޮށް ބޭނުންކުރަމުންދެއެވެ.\nއެހެންކަމުން އެއްވެސް ހިފެހެއްޓުމެއްނެތި ވެހިކަލް ރަޖިސްޓްރީކުރެވޭގޮތަށް އޮތް އޮތުމަކީ، މާލޭގައި ވެހިކަލްތައް ތޮއްޖެހޭ އެންމެ ބޮޑު އެއް ސަބަބުކަމަށް ބުނެވިދާނެއެވެ.\nޓްރާސްޕޯޓް މިނިސްޓްރީއާއި ސިޓީ ކައުންސިލް ގުޅިގެން މިކަން ޙައްލުކުރުމަށް، މަޝްވަރާތައް ކޮށް، މިކަން ހައްލު ކުރެވިދާނެ ގޮތުގެ ދިރާސާތަކެއް ކޮށްފައިވާއިރު އެންމެ މުހިންމު އަދި ބޮޑު ޙައްލެއްގެ ގޮތުގައި ފާހަގަ ކޮށްފައިވަނީ މާލޭގައި ރެޖިސްޓްރީކުރެވޭ ވެހިކަލްތައް ލިމިޓްކުރުމެވެ.\nމިނިސްޓްރީއާއި، ސިޓީ ކައުންސިލާއި، ރައީސް އޮފީހާއި، ފުލުހުން ގުޅިގެންވަނީ މިކަމާއި ގުޅޭގޮތުން މަޝްވަރާކޮށް، ވެހިކަލް ލިމިޓްކުރުމަށް އެޅިދާނެ ފިޔަވަޅުތަކާއި ގުޅޭގޮތުން ހިޔާލުތަކެއް އެއްކޮށް ޕޭޕަރެއްވެސް ތައްޔާރުކޮށްފައެވެ.\nމިކަމާއި ގުޅޭ މަޢުލޫމު ދެއްވަމުން ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރ ވިދާޅުވީ ހުށަހެޅި ޚިޔާލުތަކުގެ ތެރޭގައި، އަހަރެެއްގެ މައްޗައް ވަކި އަދަކަށް މާލޭގައި ވެހިކަލް ރެޖިސްޓްރީ ކުރެވޭގޮތް ހެދުމާއި، އެކަކުގެ ނަމުގައި އެއް ވެހިކަލަށްވުރެ ގިނަ ވެހިކަލް ރެޖިސްޓްރީ ނުކުރެވޭގޮތް ހެދުންފަދަ ކަންކަން ހިމެނޭކަމަށެވެ. އަދި ހަމައެކަނި 18 އަހަރުން މަތީގެ މީހުންގެ ނަމުގައި ވެހިކަލް ރެޖިސްޓްރީ ކުރެވޭގޮތް ހެދުން ހިމެނެއެވެ. މީގެއިތުރުން ވެހިކަލްތައް ބޭނުންކުރުމަށް ވަކި މުއްދަތެއް ކަނޑައެޅުމާ ގުޅޭގޮތުންވެސް ކަމާއި ގުޅުންހުރި އިދާރާތަކާއި މަޝްވަރާކޮށްފައިވާކަމަށް އާދިލް ވިދާޅުވިއެވެ.\nއާދިލް ވިދާޅުވީ، މިކަމާމެދު އިތުރަށް މަޝްވަރާކޮށް، ތިންމަހެއްހައި ދުވަހުގެ ތެރޭގައި، ވަކި އުސޫލެއް ކަނޑައެޅުމުގެ މަސައްކަތް މިނިސްޓްރީއިން ކުރަމުންދާކަމަށެވެ.\nސްޓޭޓް މިނިސްޓަރ އާދިލް ވިދާޅުވީ މިކަމަކީ ވިޔަފާރިވެރިންގެ ވިޔަފާރިތަކަށްވެސް ބަދަލުތަކެއް އަންނާނެކަމަށްވާތީ، އުސޫލެއް ހަދާއިރު، އެކަމަށްވެސް ވަރަށް ބޮޑަށް ވިސްނާނެކަމަށެވެ. އެހެންނަމަވެސް މި ބަދަލުތައް ގެނައުމުގައި އެންމެ ބޮޑު އިސްކަމެއްދެނީ އާއްމުންނަށް ދިވާވެފައިވާ ދަތިކަން ޙައްލުކޮށްދެއްވުމަށްކަމަށް އޭނާ ވިދާޅުވިއެވެ.\nމާލޭގެ މަގުތަކުގެ ބާރު ކުޑަކުރުމަށް ސިޓީ ކައުންސިލުން ދާދިފަހުންވަނީ ގިނަ މަސައްކަތްތަކެއް ކޮށްފައެވެ. އެގޮތުން މާލޭގެ މަގުތަކުގައި ގިނަދުވަސްވެ ހަލާކުވެފައިހުރި ވެހިކަލްތައް ނެގުމާއި، ޕާކިންގ އޭރިއާތައް އިތުރުކުރުމާއި، ދުއްވާ މީހުން ޓްރެފިކް ޤަވާއިދަށް އަހުލުވެރިކޮށް، މަގުތައް ޤަވައިދާ އެއްގޮތަށް ބޭނުންކުރުމަށް އަހުލުވެރިކޮށްފައިވެއެވެ.\nއެޗްޑީސީގެ "ކޯ ލިވިންގ" ކޮންސެޕްޓުގެ މަސައްކަތްތައް ނައިބް ރައީސް ބައްލަވައިލައްވައިފި


GA atholhun mihaathanah 4،570 meehaku covid vaccine ge furathama doze jahaifi . - AO News\nކޮވިޑް ވެކްސިނޭޝަންގެ ފުރަތަމަ ޕްރޮގްރާމް ރާއްޖޭގައި ކުރިއަށްދާއިރު ގއ އަތޮޅުން މިހާތަނަށް 4،570 މީހަކު ކޮވިޑް ވެކްސިންގެ ފުރަތަމަ ޑޯޒް ޖަހާފައިވާ ކަމަށް ގއ. އަތޮޅުގެ ކޮމިއުނިޓީ ހެލްތު އޮފިސަރު އަސްމާ އަބުދުﷲ ވިދާޅުވެއްޖެއެވެ.\nގއ. އަތޮޅުގައި ވެކްސިން ދިނުމާއި ބެހޭގޮތުން އޭ.އޯ ނިއުސް އަށް މަޢުލޫމާތު ދެއްވަމުން އަސްމާ ވިދާޅުވީ، މިހާތަނަށް ވެކުސިން ދެވިފައިވާ ރަށްތަކުގެ ތެރޭގައި ގއ. ވިލިނގިލިން 1،618 މީހަކާއި މާމެންދޫއިން 304 މީހަކާއި ގެމަނަފުށިން 332 މީހަކާއި، ދެއްވަދޫއިން 329 މީހަކާއި، ކަނޑުހުޅުދޫއިން 192 މީހަކާއި، ނިލަންދޫ 127 މީހަކާއި، ކޮލަމާފުށިން 451 މީހަކާއި ދާންދޫއިން 341 މީހެއްގެ އިތުރުން ކޮނޑޭއިން 128 އަދި ގއ އަތޮޅުގެ5ރިސޯޓެއްގެ 748 މީހަކަށް ކޯވިޑް ވެކުސިން ފުރަތަމަ ޑޯޒް ދީފައިވާނެކަމަށެވެ.\nރާއްޖޭގައި މިހާތަނަށް ޖަހަމުން އައީ އިންޑިއާއިން ހަދިޔާކޮށްފައިވާ އޮކްސްޕޯޑް-އެސްޓަރެޒެނިކާގެ ވެކްސިން ކޮވިޝީލްޑެވެ. ނަމަވެސް މިހާރު ވަނީ އިތުރު ދެ ވެކްސިނަކަށް ހުއްދަ ދީފައެވެ. އެއީ ޗައިނާގެ ސިނޯފާމާއި، ފައިޒާ-ބަޔޯންޓެކް ވެކްސިނެވެ. ކޮވިޑް-19 އިން ދިފާޢުވުމުގެ ގޮތުން ރާއްޖޭގައި މިހާތަނަށް 218،912 މީހަކު ކޮވިޑް ވެކްސިންގެ ފުރަތަމަ ޑޯޒް ޖަހާފައިވާ ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން މަޢުލޫމާތުދެއެވެ.\nކޯވި-ޝީލްޑުގެ ދެވަނަ ޑޯޒު އާއްމުކޮށް ޖަހަން ފަށަން ނިންމާފައިވަނީ އޭޕްރީލް މަހުގައެވެ.\nގއ، ދެއްވަދޫގއ. ނިލަންދޫގއ. ކަނޑުހުޅުދޫގއ. ކޮލަމާފުށިގއ. އަތޮޅު ހޮސްޕިޓަލްގއ. ވިލިނގިލިގއ. ދާންދޫގއ.ކޮނޑޭގއ.މާމެންދޫގއ.ގެމަނަފުށި


BML vehicle loan ge intrest rate kudakohfi\nވެހިކަލް ލޯނަށް ލުއިތަކެއް ވަނީ ގެނެސްފައި --\nބީއެމްއެލްގެ ވެހިކަލް ލޯނާއި ފައިނޭންސިންގެ އިންޓްރެސްޓް ރޭޓު އަދި ޕްރޮފިޓް ރޭޓަށް ބަދަލުތަކެއް ގެނެސްފި އެވެ.\nބެންކް އޮފް މޯލްޑިވްސް އިން މިއަދު ބުނީ، މިއަދުން ފެށިގެން އިންޓްރެސްޓާއެކު ކަސްޓަމަރުންނަށް 500،000 ރުފިޔާއާ ހަމަޔަށް %15 އިންޓްރެސްޓް ރޭޓުގައި ލޯނު ދޫކުރާނެ ކަމަށެވެ. ކުރިން މި ލޯނުތަކުގެ އިންޓްރެސްޓް ރޭޓު ހުރީ 18 ޕަސެންޓުގަ އެވެ.\nއަދި މި ލޯނު އެއްވެސް އިތުރު ރަހުނަކާ ނުލާ5އަހަރުގެ މުއްދަތެއްގައި އަނބުރާ ދައްކާ ގޮތަށް ހަމަޖެހޭނެ ކަމަށެވެ.\nމީގެ އިތުރުން، އުޅަނދަކީ އިލެކްޓްރިކް އުޅަނދެއްނަމަ ވެހިކަލް ލޯނާއި ފައިނޭންސިންގެ ރޭޓް 14 ޕަސެންޓުން 12 ޕަސެންޓަށް ދަށްވާނެ އެވެ. މީގެ ކުރިން ބީއެމްއެލުން އުޅަނދު ގަންނަން ލޯނާއި ފައިނޭންސިން ދޫކުރަނީ އެ ބޭންކުގައި ރަޖިސްޓްރީ ކޮށްފައިވާ ވިޔަފާރިތަކުން އެކަނި ގަނެވޭ ގޮތަށެވެ. އާ ބަދަލާއެކު މިއަދުން ފެށިގެން ބޭންކުގައި ރަޖިސްޓްރީ ނުކޮށް ހުންނަ ވިޔަފާރިތަކުން ވެސް އުޅަނދުތައް ގަނެވޭނެ ކަމަށް ބެންކުން ބުންޏެވެ.


ދެކުނުގެ އަތޮޅުތަކަށް މޫސުން ގޯސް ސަމާލުވޭ\nޙުސައިން އަމީން 15 ފެބްރުއަރީ 2021\nރާއްޖޭގެ ދެކުނަށް ކުރިއަށް އޮތް6ގަޑިއިރު ވިއްސާރަކުރާނެ ކަމަށް މޫސުމާ ބެހޭ ޤައުމީ އިދާރާއިން ލަފާކޮށްފިއެވެ.\nއެއިދާރާއިން ވިދާޅުވީ ދެކުނުގެ ބައެއް ރަށްރަށަށް ގުގުރުމާއެކު ބޯކޮށް ވާރޭ ވެހޭނެކަމަށެވެ. މޫސުމާ ބެހޭ ޤައުމީ އިދާރާއިންވަނީ މިރޭ 00:00އިން ފެށިގެން ހެނދުނު 6:00އާ ހަމައަށް ލ.އަތޮޅުން ފެށިގެން އައްޑޫ ސިޓީއާ ހަމައަށް ވައިޓް އެލަރޓް ނެރެފައެވެ. ދެކުނުގެ މޫސުން ގޯސްވިނަމަވެސް އެހެން ހިސާބުތަކުގެ މޫސުން ޢާއްމުގޮތެއްގައި ރަނގަޅުވާނެކަމަށް މޫސުމާބެހޭ ޤައުމީ އިދާރާއިން ލަފާކުރެއެވެ.\nމެޓް އޮފީހުން ވިދާޅުވީ ދެކުނުގެ ރަށްތަކުގެ އިތުރުން މެދުރާއްޖެތެރޭގެ ބައެއް ރަށްތަކަށަށް ކެރީގެ އަސަރުކުރުމާއެކު ގުގުރުން އެކަށީގެން ވާކަމަށެވެ. ނަމަވެސް އުތުރު އަތޮޅުތަކަށް މޫސުން ޢާންމުގޮތެއްގައި ރަނގަޅު ވާނެކަމަށް އެއިދާރާއިން ވިދާޅުވެއެވެ.\nދެކުނުގެ އަތޮޅުތަކަށް އުތުރާއި އިރުއުތުރުން އަދި އެހެން ހިސާބުތަކަށް އިރުއުތުރާއި އިރުން، ގަޑިއަކު 05 މޭލާއި 15 މޭލާ ދެމެދުގެ ބާރުމިނުގައި ވައިޖެހޭނެ ކަަމަށް ލަފާކުރާއިރު، ރާއްޖޭގެ ހުރިހާ ސަރަހައްދެއްގެވެސް ކަނޑުތައް އާދައިގެ ވަރަކަށް މަޑުވާނެކަމަށް މޫސުމާއި ބެހޭ ޤައުމީ އިދާރާއިން ވިދާޅުވެއެވެ. ރާޅުގެ އުސްމިނުގައި 1 -4ފޫޓު ހުންނާނެކަމަށާއި، ދިޔަވަރު ބޮޑު ގަޑިތަކުގައި ބައެއް ރަށްތަކަށް އުދައިގެ އަސަރު ކުރުން އެކަށީގެންވާ ކަމަށް މެޓް އޮފީހުން ވިދާޅުވެއެވެ.\nއަރުޝީފަށް ނެގީ 16/02/2021 00:22\nއެންމެފަހުން އަޕްޑޭޓްކުރީ 16/02/2021 00:22\nއައިޝަތު ފަރީޙާ 31 މިނެޓު ކުރިން\nއައިމިނަތު ލުބާ 38 މިނެޓު ކުރިން


އިބްރާހިމް އަސްވާޤް | Thiladhun | Thiladhun\n242 ބޯޓުގެ އިތުރު ފަޅުވެރިއަކު ޕޮޒިޓިވްވެ އިހަވަންދޫ ހާސްކަމުގެ ތެރެއަށް!\n242 ބޯޓުގެ އިތުރު ފަޅުވެރިއަކު މިރޭ ކޯވިޑް19 އަށް ޕޮޒިޓިވްވެ ހއ. އިހަވަންދޫއިން މިބަލި ޖެހުނު މީހުންގެ އަދަދު ތިނަކަށް އަރައިފިއެވެ. އިހަވަންދޫ ކައުންސިލްގެ ރައީސް މުޙައްމަދު ރަޝީދު ބުނެފައިވަނީ މިރޭ ...\nއިބްރާހިމް އަސްވާޤް2days ago 0\nކުޅުދުއްފުށީގައި “ހަތަރުދަން 1441” ނަމުގައި ކަނޑުތެލަގަ އެރުވުމުގެ ހަރަކާތެއް ބާއްވައިފި\nމިއަހަރުގެ އަޟްހާ ޢީދު ދުވަހާއި ގުޅުވައިގެން ކުޅުދުއްފުށި ސިޓީގައި “ހަތަރުދަން 1441” މިނަމުގައި 24 ގަޑިއިރު ކަނޑުތެލަގަ އެރުވުމުގެ ހަރަކާތެއް ކުރިއަށް ގެންގޮސްފިއެވެ. ކުޅުދުއްފުށީ އެއާޕޯޓު ބީޗް ސަރަހައްދުގައި އިއްޔެ ހަވީރު ...\nއިބްރާހިމް އަސްވާޤް3days ago 1\nމޫސުން ގޯސްވެ ތިލަދުންމަތިން ޅ. އަތޮޅަށް ޔެލޯ އެލާޓް!\nމޫސުން ގޯސްވެ، ތިލަދުންމަތިން ޅ. އަތޮޅަށް ޔެލޯ އެލާޓް ނެރެފި އެވެ. މޫސުމާއި ބެހޭ ޤައުމީ އިދާރާއިން ޔެލޯ އެލާޓް ނެރެފައިވަނީ ހއ އަތޮޅުން ފެށިގެން ޅ އަތޮޅާ ދެމެދުގެ ރަށްތަކަށެވެ. ...\nއިބްރާހިމް އަސްވާޤް4days ago 0\nމޫސުން ގޯސްވެ، ތިލަދުންމަތިން ހުވަދު އަތޮޅަށް ވައިޓް އެލާޓް ނެރެފި އެވެ. މޫސުން ގޯސްވާނޭކަމަށް ލަފާކުރެވޭތީ މޫސުމާއި ބެހޭ އިދާރާއިން ވައިޓް އެލާޓް ނެރެފައި ވަނީ ހއ އަތޮޅުން ފެށިގެން ގދ ...\nދިއްދޫ މިސްކިތްތަކުގައި ޖަމާޢަތް ހަދައިގެން ނަމާދު ކުރުން ހުއްޓާލައިފި\nހއ. ދިއްދޫ މިސްކިތްތަކުގައި ޖަމާޢަތް ހަދައިގެން ނަމާދު ކުރުން ވަގުތީގޮތުން ހުއްޓާލާފައިވާކަމަށް ތިލަދުންމަތީ އުތުރުބުރީ ދިއްދޫ ކައުންސިލްގެ އިދާރާއިން ބުނެފިއެވެ. ދިއްދޫ ކައުންސިލުން ނެރެފައިވާ އިޢުލާނެއްގައި ބުނެފައިވަނީ ކެލާ ސަވާރީބޯޓްގެ ފަޅުވެރިން ...\nއިބްރާހިމް އަސްވާޤް5days ago 0\nކެލާ ބޯޓުން ދަތުރުކުރި9މީހަކު ކޯވިޑަށް ޕޮޒިޓިވް ވެއްޖެ\nހއ. ކެލާއިން ކޯވިޑް-19 އަށް އިތުރު9މީހަކު ޕޮޒިޓިވް ވެއްޖެއެވެ. ކެލާ ކައުންސިލްގެ ރައީސް އާދަމް ގުފްރާން “ތިލަދުން” އަށް އެކަން ޔަޤީން ކޮށްދެއްވާ ފައެވެ. ގުފްރާން ވިދާޅުވީ ޕޮޒިޓިވްވި ...\nދިއްދޫގައި ޢީދު ނަމާދުކުރުން ބޮޑުޖަމާޢަތުގައި\nހއ. ދިއްދޫގައި ޢީދު ނަމާދުކުރުން އޮންނާނީ ބޮޑުޖަމާޢަތުގައި ކަމަށް ތިލަދުންމަތީ އުތުރުބުރީ ދިއްދޫ ކައުންސިލްގެ އިދާރާއިން ހާމަކޮށްފިއެވެ. އިއްޔެ އެކައުންސިލުން ކުރި އިޢުލާނެއްގައި ބުނެފައިވަނީ 1441 ވަނަ އަހަރުގެ އަޟްޙާ ޢީދު ...\nކޯވިޑަށް މިއަދު 137 މީހަކު ޕޮޒިޓިވް ވެއްޖެ\nކޯވިޑް-19 އަށް ރާއްޖެއިން މިއަދު 137 މީހަކު ޕޮޒިޓިވް ވެއްޖެއެވެ. ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ބުނެފައިވާގޮތުގައި މިއަދު ޕޮޒިޓިވްވި 137 މީހުންގެ ތެރޭގައި ހިމެނެނީ 92 ދިވެއްސަކާއި ބަންގްލަދޭޝަށް ...\nއިބްރާހިމް އަސްވާޤް7days ago 0\n13 އަހަރު ފަހުން ދިއްދޫ އުތުރު ފުޓްބޯޅަ ދަނޑު ހުޅުވައިފި\nހއ ދިއްދޫ އުތުރު ފުޓްބޯޅަ ދަނޑު 13 އަހަރު ފަހުން މިއަދު ހުޅުވައިފިއެވެ. ރަސްމީކޮން އުތުރު ދަނޑު ހުޅުވާފައިވަނީ މިއަދު 16:15 ގައި ކުރިއަށްދިޔަ ހާއްސަ ރަސްމިއްޔާތެއްގައެވެ. މިމެޗުގެ ސަރަފްވެރި މެޙްމާންއަކީ ...\nމޫސުން ގޯސްވެ ތިލަދުންމަތިން ޅ އަތޮޅަށް ވައިޓް އެލާޓް!\nމޫސުން ގޯސްވެ، ހއ އަތޮޅުން ޅ އަތޮޅަށް ވައިޓް އެލާޓް ނެރެފި އެވެ. އެގޮތުން މޫސުން ގޯސްވާނޭކަމަށް ލަފާކުރެވޭތީ މޫސުމާއި ބެހޭ އިދާރާއިން ވައިޓް އެލާޓް ނެރެފައި ވަނީ ހއ އަތޮޅުން ...


SunOnline: Agleel hayyareh nukurey, Phone aaai Lapptopn hifehttumah fahu dhookohlaifi\nއަގްލީލް ހައްޔަރެއް ނުކުރޭ، ފޯނާ ލެޕްޓޮޕާ ހިފަހެއްޓުމަށްފަހު ދޫކޮށްލައިފި\nމުހައްމަދު މުޒައްޔިން ނާޒިމް 11 Sep 2019, 14:50\nޔަ އަހުމަދު އަގްލީލް (ކިޑް): އޭނާ ވަނީ ދޫކޮށްލާފައި ---\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަ ބެލުމަށް އުފައްދާފައިވާ ކޮމިޝަނުން އާންމު ކުރި ރިޕޯޓާއި ގުޅިގެން ފުލުހުން ފަށާފައިވާ އޮޕަރޭޝަންގައި ރޭ އައްޑޫ ސިޓީން ފުލުހުންގެ ބެލުމުގެ ދަށައް ގެންދިޔަ އަހުމަދު އަގްލީލް (ކިޑް)، ފޭދޫ، ގުރަހާގެ ދޫކޮށްލައިފި އެވެ.\nކޮމިޝަންގެ ރިޕޯޓުގައިވާ ގޮތުން އަގްލީލް އަކީ މިނިވަން ނޫޙުގެ ނޫސްވެރިޔާ އަހްމަދު ރިލްވާން ރަހީނުކުރުމަށްފަހު، މަރާލި ކަންނެލި ދޯނި ހަމަޖައްސައިދިން މީހާއެވެ. ނަމަވެސް އެ ތުހުމަތުތައް އަގްލީލް ވަނީ މީގެ ކުރިން ދޮގުކޮށްފަ އެވެ.\nއައްޑޫ ސިޓީގައި ރޭ ހިނގި ބަލާ ފާސްކުރުމުގެ އޮޕަރޭޝަންގައި އަގްލީލްއާ ގުޅުން ހުރި ތަންތަން ވަދެ ވަނީ ބަލައި ފާސްކޮށްފަ އެވެ. އަދި ރޭ 8:00 އެހާކަންހާއިރު ގަން ޕޮލިސް ސްޓޭޝަނަށް ގެދިޔުމަށް ފަހު ވަނީ، ތިން ގަޑިއިރު ބޭންދުމަށް ފަހު ދޫކޮށްލާފަ އެވެ. އެނގިފައިވާ ގޮތުގައި އޭނާ ދޫކޮށްލާފައިވަނީ، ތަހުގީގު ބޭނުމަށް އޭނާގެ ފޯނާއި ލެޕްޓޮމް ނެގުމަށްފަހު، އޭނާގެ ބަޔާނެއްވެސް ނަގާފަ އެވެ.\nފުލުހުން ރޭ ފެށި އޮޕަރޭޝަންގައި އައްޑޫ ސީޓީގެ އިތުރުން މާލޭ ސިޓީގެ އަށް ގެއެއް ވަނީ ބަލާ ފާސްކޮށްފައެވެ. އަދި މިއަދު ވެސް ފުލުހުން ބަލާ ފާސްކުމުގެ އޮޕަރޭޝަން ކުރިއަށްދާއިރު، ބައެއް ވިޔަފާރިތަކާއި ބައެއް ތަންތަން ފުލުހުން ދަނީ ބަލާ ފާސްކުރަމުނެވެ.\nފުލުހުން ބުނީ، ބާލާ ފާސްކުުމުގެ އޮޕަރޭޝަންގައި އެވެސް މީހަކު އަދި ހައްޔަރު ނުކުރާ ކަމަށެވެ. މިއަދު ފުލުހުން ވަނީ މި އޮޕަރޭޝަން ކަނޑުމައްޗަށް ވެސް ފުޅާ ކޮށްފައެވެ.\nމާމެންދުއަށް ގޮތްނޭނގޭ 44 ޕާރުސަލް ލައްގައިފި


Hamalaa Ah Fahu Raees Nasheed Ge Photo Eh Furathama Faharah Aanmukoffi - Vaguthu\nހަމަލާއަށް ފަހު ރައީސް ނަޝީދުގެ ފޮޓޯއެއް ފުރަތަމަ ފަހަރަށް އާއްމުކުރައްވައިފި\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން މިދިޔަ ބުރާސްފަތި ދުވަހުގެ ރޭ ދިން ހަމަލާއަށް ފަހު އެމަނިކުފާނުގެ ފޮޓޯއެއް ފުރަތަމަ ފަހަރަށް އާއްމު ކުރައްވައިފިއެވެ.\nމިފޮޓޯއިން ފެންނަނީ ރައީސް ނަޝީދުގެ އިތުރުން އޭޑީކޭގެ ބައެއް ނަރުހުންނެވެ. މިފޮޓޯ ނަންގަވާފައި ވަނީ މިއަދު ފާހަގަ ކުރާ ބައިނަލްއަޤުވާމީ ނަރުހުންގެ ދުވަހާއި ގުޅުވައިގެން ކަމަށް ބެލެވެއެވެ. މިހާރު މީސް މީޑިއާގައި ދައުރުވަމުންދާ ފޮޓޯ އާއި ގުޅޭ ގޮތުން އަދި މިހާތަނަށް ނަޝީދުގެ ފަރާތްޕުޅުން ރަސްމީކޮށް އެއްވެސް ވާހަކައެއް ނުދައްކަވައެވެ.\nނަމަވެސް ހަމަލާއަށް ފަހު ފުރަތަމަ ފަހަރަށް ނަޝީދު ވަނީ ދެންމެ ޓްވީޓެއް ކުރައްވާފައެވެ.\nޓްވީޓްގައި ނަޝީދު ވިދާޅުވީ ދިވެހިރާއްޖޭގެ ސިއްހީ ދާއިރައަށް މަރުހަބާ އާއި ޝުކުރު ދަންނަވާ ކަމަށެވެ. "މާތްﷲގެ ހެޔޮ ރަހުމަތްފުޅުން ތިޔަބޭފުޅުންގެ ތި އެދިވަޑައިގަންނަވާ ހެޔޮވެރިކަން ހޯދައިދިނުމުގައި ދެމިހުންނާނަން." ނަޝީދު ވިދާޅުވިއެވެ.\nނަޝީދުގެ ޓްވީޓްގައި ހުރިހާ ފަރާތްތަކަށް އީދުގެ ތަހުނިޔާ ވެސް ރައްދުކުރައްވާފައިވެއެވެ.\nމެއި 12, 2021 22:14\nކޮބާމާސްކު؟؟ ފަރުދީޒިންމާ އަދާކުރައްވާ\nމެއި 12, 2021 22:22\nމެއި 12, 2021 22:26\nއައްނި އަބަދުވެސް އިދިކޮޅުގައި ހުންނަންވީ އެއިރުން ގައުމު ކުރިޔަށް ދާނީ.\nވެރިކަން ލިބުނީމާ ރިލެކްސްވަނީ އަދި ހުރިހާ ކުންފުނިތަކެއް ހިންގަން ބޭރު ކުންފިނިތަކާއި ހަވާލުކޮށް ނުވަތަ ހިއްސާ ވިއްކާލީމާ ދިވެހިން ތިބެނީ ފިޔަކޮށާލާފައި ތިބޭ ދޫނިތކެއްހެން.\nހާދަ އިނޮސެންޓް މީހެކޭ ދޯ ދެންމީ\nމެއި 12, 2021 22:29\n"ބޮޑު ޚިޔާނާތް" މިފިލްމު ޕްރޮޑިއުސްކޮށް ޑައިރެކްޓް ކުރީ ކެރެފާގޭ ނަޝީދު (ބުއްޅަބޭ) އާއި އަދީބު (ބުރޯ)! އަދި މީގެ އިތުރުންވެސް ކެމެރާގެ ފުރަގަހުގައި ބުއްޅަބޭ އާއި އަދީބުގެ ބައިވެރިން މިފިލްމު ތިޔަ ބެލުންތެރިންނާއި ހަމައަށް ގެނެސްދިނުމުގައި ވަރަށް ބުރަކޮށް ހަރަކާތްތެރިވި!\nﷲގެ ހެޔޮ ރަހުމަތް\nމެއި 12, 2021 22:39\nހާދަ އުފާވެއްޖެއޭ ދުޅަހެޔޮ ސިއްހަތަ ކަށްއެދެން ﷲކުރިޔަށް އޮތްތާގައި ނަސީދު ނުރައްކާ ތެރި ކަންތައްތަކުން ރައްކާތެރި ކުރައްވާދޭވެ އާމީން\nހިތަށް ފިނިކަން ލިބިއްޖެ.\nފުރިހަމަ ޞިއްޙަތާއި ދިގުއުމުރުފުޅު މިންވަރު ކުރައްވާށި އާމީން\nމެއި 13, 2021 05:59\nﷲ ގެ މަގަށް ރުޖޫޢަވެ، ތައުބާވެ، ރަގަޅުގޮތުގަ އުޅެން ފަށްތަވާ! ޢޭރުން އުފާވެރި. ان شاء الله\nމެއި 12, 2021 22:56\nކަލޭ ކޮންމެހެން ދެން އަހަރުމެނަން ރަގަޅީ މަޑުން ހުރުން\nނަށީދުގެ ފަހަތުން ހެޔޮ ވެރިކަމަކަށް މިޤައުމުގެ އަފްރާދުން ކުޑަކޮށްވެސް އިންތިޒާރެއެއް ނުކުރަމުއެވެ.\nބޮލައް ރޭޒާ ފުކެއް ވަތްކަމައް ބުނިއިރު ބެންޑެޖުކޮޅެއްގެ ހިސާބުވެސް ފެންނާކައް ނެތް\nމިސްޓާރ ބީން ކަމަ ފުރަތަމަ ހީވީ...\nމެއި 12, 2021 23:18\nހަމަތިގޮތައް މެލޭސިޔާގެ ޑޮކްޓަރުންނައްވެސް ށުކުރުއަދާކުރައްޖެހޭ ވެރިކަމުގަހުންނެވިއިރު މެލޭސިޔާގަ ދިމާވިކަންތަކުން ސަލާމަތްކޮއްދިނީ އެމީހުން.\nމެއި 12, 2021 23:26\nކަލޭތީ އެންމެ ބޮޑުވަގު .\nމަޖްލީހުގެ ރައީސް ކަމުން ދެން ކެނެރީގެ ނަޝީދު އިސްތިއުފާ ދީފައި ދެން އެޖާގަ އެހެން މީހަކަށް ދޭންވީއޭ މަޖްލީހުގެ ރައީސް ކަމުން ކެނެރީގެ ނަޝީދު އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nކަމެއް ނުވޭނު ތި ޔަކަށް\nމަޖިލީހުގެ ރައިސް ފައުޒިއްޔާ ޖަރުމަނައް ގެންދަނީބާ\nމެއި 13, 2021 00:25\nމެއި 13, 2021 00:49\nނޯ ވަން ކެއަރސް\nމެއި 13, 2021 01:44\nމިހާރުވެސް މިއޮތީ ހެޔޮވެރިކަމެއްތާ؟ރައްޔިތުންގެ ފައިސާ ފެނާ ނުލާ ދިރުވާލާއިރުވެސް ވާކަމެއްނޯވޭ.ނުބައި ކުރެއްވި ހުރިހާކަމެއް އެދަނީ ފާޅުގަ ކުރަމުން.ވާކަމެއް ހަރާމް.ހެޔޮވެގެންވާނީ މިވަރު.މިވެރިކަން ގެނައީ ޔާމީން ސަރުކާރު ކަމުނުގޮސްގެން.އެކަމަކު ޔާމީން ސަރުކާރާ އަޅުވާވެސް ނުކިޔޭ.މިސަރުކާރުގަ ކަރަޕްޝަން އިންތިހާއަށް.\nމެއި 13, 2021 03:46\nތީނަ ތިހުރީ ހުރިގޮތަށް ލޮލެއްބޮލެއް ނެތް ގޮވާފައެއް. މީނަ ކުޅުނު ބޮޑު ޑުރާމާގަނޑެއްދޯމީ\nމެއި 13, 2021 07:58\nބޮޑު ޑުރާމާއެއް ހަމަ\nމެއި 13, 2021 05:07\nމަރުހަބާ ރައީސް ނަޝީދު\nމެއި 13, 2021 05:47\nތިޔަ ދެންމާ މުހިތްމު މީހެއްނޫނޭ އިރުލޮޅަކާ ފޮޓާޖަހާކައް. ތިޔަ މިގައުމާ ރައްޔިތުންނައް ޖެހިފާވާ ބަލާވެރި ކަމެކޭ.\nމެއި 13, 2021 05:49\nއަހަރެމެން ބަލައެއް ނުގައްނައް\nމެއި 13, 2021 07:34\nހެޔޮވެރޮކަމެއް ކަލޭ މިގައުމަށް ގެނުވާނެ ތިޔަރީއެއް އަޅެ ވިދާޅުވެ ދެއްވާ! ، މިއީ މުސްލިމު ގައުމެއް ، މާތްﷲގެ ކަށަ ކުޅަދުން ވަންތަކަން ގަބޫލު ކޮށް ، މި މާތް ދީނުގައި މިޖަޒީރާ ތަކުގެ މީހުން އުޅޭތާ އެތައް ވަރުނެއް ވެއްޖެ ، މި މާތް ދީނަށް ފުރައްސާރަކުރާ ، ފާޅުގައި އެއްޗެހި ގޮވާ އުޅޭ މީހުން ނަކީ ކަލޭމެންގެ ގާތުގައި ބޮޑުން މާތް ވެގެން ވާ މީހުން ،ނިކަން ބައްލަވާ މިހާރު މި އޮތް ވެޅިކަން ،،، ގާތުގައި ބޮހުންނަށް ތިއްބެވީ އިސްލާމު ދީނުގެ އަދުއްވުން ، ދެން ކޮން ހެޔޮވެރި ކަމެއް ގެ ވާހަކަ ތިޔަހެން ދައްކަވަނީ ، ކަލޭ ތީ މިގައުމު ފަނާ ކުރުމުގެ އަސްލު މި ގައުމުގެ އަތާތުރުކު ،މާތިރިވެ ދެންވެސް ހުރޭ ، ޔާﷲ! މިކަލޭގެޔަށް ހެޔޮވިސްނުން ދެއްވާ! މިގައުމު މި މުނާ ދިގު ކަލޭގެ އަތުން ސަލާމަތް ކުރަށް ވާށި ، އާމީން\nމެއި 13, 2021 08:30\nކުރޮނޑި މޫސަ ހެންހީވަނީ ...\nމެއި 13, 2021 12:18\nމެއި 13, 2021 13:05\nއެހާބޮޑެތތ އޮޕަރޭޝަން ބޮލުގެފަހަތުން ކަކުލުހުޅުގެޔާ ލިވާގެއޮޕަރޭޝަން ކުރީމަވެސް އޭލިޔަންއެވީމަތާ ހީލިން ޕަވާރް ވަރުގަދައީ އަދި މިހާއަވަހައް 11 ގަޑިއިރު ދިގުދަތުރުވެސް ކުރެވޭ ދިވެހިންނަކީގަމާރުން ކަމަށް މިމީހުދެކެނީ އަބަދުވެސް މިކަމަށް ބަދެލެއްގެނަންޖެހޭއެބަރައިޔުތުން ވިސްނާ .....


ކޯވިޑް-19 : ބޭރުގައި އުޅޭއިރު މާސްކު އެޅުން މަޖުބޫރުކޮށްފި ކޯވިޑް-19 : ބޭރުގައި އުޅޭއިރު މާސްކު އެޅުން މަޖުބޫރުކޮށްފި\nއާއްމު ތަންތަނަށް ނުކުމެއުޅޭއިރު މާސްކް އެޅުން ރާއްޖޭގައި މަޖުބޫރުކޮށްފިއެވެ.\nބޭރުތެރޭގައި އުޅޭއިރު މާސްކު އެޅުން މަޖުބޫރުކޮށްފައިވާކަން ސަރުކާރުން ހާމަކުރައްވާފައިވަނީ ނެޝެނަލް ޓާސްކްފޯހުގެ ބައްދަލުވުމަށްފަހު ރައީސުލްޖުމްހޫރިއްޔާގެ އޮފީހުން ކުރެއްވި ޓުވީޓެއްގައެވެ.\nކޯވިޑް-19 އާއި ގުޅޭގޮތުން އެކުލަވާލާފައިވާ ނެޝެނަލް ޓާސްކްފޯހުގެ ބައްދަލުވުމަށްފަހު ރައީސުލްޖުމްހޫރިއްޔާގެ އޮފީހުން ކުރެއްވި ޓުވީޓުގައި، ކޯވިޑް-19އާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކަށް ލުއިދިންފަހުން ފާއިތުވި2ހަފްތާގެ ތެރޭގައި މާލޭ ސަރަހައްދުގައި ކޯވިޑް-19ގެ ކޭސްތައް އިތުރުވެފައިވާކަން ވަނީ ފާހަގަކުރައްވާފައެވެ.\nފުރަބަންދަކަށް ނުގޮސް މިކަމުން އަރައިގަތުމަކީ ގިނަ ބަޔަކު ބޭނުންވާގޮތްކަމުން، މިކަމުން އަރައިގަތުމަށް ކުރާ މަސައްކަތްތަކަށް އެހީތެރިވުމުގެގޮތުން ބޭރު ތެރޭގައި އުޅޭއިރު މާސްކް އެޅުން ރާއްޖޭގައި މަޖުބޫރުކޮށްފައިވާކަމަށް ރައީސުލްޖުމްހޫރިއްޔާގެ އޮފީހުން ވިދާޅުވެއެވެ. އަދި ބޭރުތެރެއަށް ނުކުމެއުޅުން މަދުކުރުމަށާއި، ގޭގައި ތިބިގެން އޮފީސް މަސައްކަތް ކުރެވޭނަމަ އެކަން ކުރުމަށާއި، އިޖްތިމާޢީ ގައިދުރުކަން ބެހެއްޓުމަށާއި، އަތްދޮވުމަށް ސަމާލުކަން ދިނުމަށް ވަނީ އިލްތިމާސްކުރައްވާފައެވެ.\nމިއާއެކު ރާއްޖޭގައި ވަކިން ޚާއްސަކޮށް މާލޭ ސަރަހައްދުގައި ކޯވިޑް-19 ފެތުރޭ މިންވަރު މިވަނީ އަނެއްކާވެސް ކަންބޮޑުވާންޖެހޭ މިންވަރަކަށް އިތުރުވެފައެވެ. އެގޮތުން މިމަހުގެ 28 ވަނަ ދުވަހު ރެކޯޑް އަދަދަކަށް ދިވެހިންނަށް އެ ބަލި ޖެހިފައިވެއެވެ. އެ ދުވަހު 137 މީހަކަށް ކޯވިޑް-19 ޖެހުނުއިރު އެދުވަހު 92 ދިވެއްސަކު ވަނީ ޕޮޒިޓިވް ވެފައެވެ. އެއީ މިހާތަނަށް އެންމެ ގިނަ އަދަދަކަށް ދިވެހިންނަށް އެ ބަލި ޖެހުނު ދުވަހެވެ.\nއާއްމު ތަންތަނުގައި މާސްކް އެޅުން މަޖުބޫރުކޮށްފައިވާއިރު، ރައްކާތެރިކަމާއެކު މާސްކްއެޅުމާއި ބޭނުންކުރުމުގައި ޢަމަލުކުރާނެގޮތުގެ ޢުޞޫލެއް ހެލްތް ޕްރޮޓެކްޝަން އެޖެންސީ، އެޗް.ޕީ.އޭއިން މީގެ ކުރިން ވަނީ އާއްމުކުރައްވާފައެވެ. މި ޢުޞޫލުގައި ޞިއްޙީ ޙިދުމަތްތެރިންނާއި ބަލިމީހުންނާއި ގާތުން މަސައްކަތްކުރާ މީހުން މެޑިކަލް މާސްކް ނުވަތަ ސަރޖިކަލް މާސްކް ބޭނުންކުރުމަށް ވަނީ އަންގަވާފައެވެ. އަދި އެހެން ފަރާތްތަކަށް ފޮތި މާސްކް ބޭނުންކުރެވިދާނެކަން އެޗްޕީއޭއިން ހާމަކުރައްވާފައިވާއިރު، މިގޮތަށް ބޭނުންކުރާ ފޮތި މާސްކް ހުންނަންވީގޮތްވެސް އެޗް.ޕީ.އޭއިން ނެރުނު އުސޫލުގައި ވަނީ ބަޔާންކޮށްދެއްވާފައެވެ.


އިރާނުގައި އެއް ދުވަސް ތެރޭ 37،000 މީހުން ކޮވިޑަށް ޕޮޒިޓިވްވެއްޖެ\n3 އޮގަސްޓު 2021 - 06:01 0\nއިރާނުގެ މާކެޓެއްގައި ކޮވިޑުން ރައްކާތެރިވާން މާސްކު އަޅައިގެން.-- ފޮޓޯ: އީޕީއޭ\nތެހްރާން، އިރާން (އޯގަސްޓު 2) - ބަލިމަޑުކަން ފެށުނު ފަހުން އިރާނުގައި ރިކޯޑް އަދަދަކަށް އެއް ދުވަސް ތެރޭ 37،000 މީހުން ކޮވިޑަށް ޕޮޒިޓިވްވެ ފާއިތުވި ތިން މަސް ތެރޭ ރިކޯޑް އަދަދަށް މީހުން މަރުވެއްޖެ އެވެ.\nފާއިތުވި 24 ގަޑިއިރު ތެރޭގައި އިރާނުން 37،189 ކޭސް ފެނިފައި ވެ އެވެ. އެއާއެކު އެ ގައުމުގެ ޖުމްލަ ކޭސްތަކުގެ އަދަދު ވަނީ 3.9 މިލިއަނަށް އަރާފަ އެވެ.\nހެލްތު މިނިސްޓްރީން ބުނެފައި ވަނީ މިހާރު އިރާނަށް ކުރިމަތިވެގެން އުޅެނީ ފަސް ވަނަ ރާޅެއް ކަމަށެވެ. މި ރާޅުގައި ފާއިތުވި ދެ ހަފްތާ ތެރޭގައި ހަތަރު ފަހަރު މަތިން ރިކޯޑް އަދަދަށް ކޭސްތައް މަތިވެފައި ވެ އެވެ.\nމެދުއިރުމަތީގައި ކޮވިޑުގެ ހާލަތު އެންމެ ގޯސްކޮށް އޮތް އިރާނުގައި ފާއިތުވި 24 ގަޑިއިރު ތެރޭ 411 މީހުން މަރުވި އެވެ. އެއާއެކު އެ ގައުމުން މި ބަލީގައި މަރުވި މީހުންގެ ޖުމްލަ އަދަދު ވަނީ 91،407 އަށް މަތިވެފަ އެވެ.\nހެލްތު މިނިސްޓްރީން ބުނެފައި ވަނީ ކޭސްތަކާއި މީހުން މަރުވާ އަދަދު އިތުރުވެގެން އުޅެނީ ފިޔަވަޅުތަކާ ހިލާފަށް މީހުން އުޅޭތީ ކަމަށާއި ޑެލްޓާ ވޭރިއެންޓު ވެސް ފެތުރެމުން ދާތީ ކަމަށެވެ.\nޑެޕިއުޓީ ހެލްތު މިނިސްޓަރު އިރާޖް ހަރިރްޗީ ހޯމަ ދުވަހު ވިދާޅުވީ މި ހާލަތު ބަދަލު ނުވާ ނަމަ ދުވާލެއްގެ މައްޗަށް މަރުވާ މީހުން އަދަދު 500 އަށް އަރާނެ ކަމަށެވެ.\nއިރާނުން އުއްމީދު ކުރަނީ ވެކްސިން ދީގެން ބަލި ކޮންޓްރޯލް ކުރުމަށެވެ. ނަމަވެސް މިދިޔަ ފެބްރުއަރީ މަހު ފެށި ވެކްސިން ޕްރޮގްރާމް ކުރިއަށް ދަނީ ވަރަށް މަޑު ދުވެއްޔެއްގަ އެވެ.\nއެމެރިކާއިން އަޅާފައިވާ ދަތި ކުރުމުގެ ފިޔަވަޅުތަކުގެ ސަބަބުން ބޭރުގެ ކުންފުނިތަކަށް ފައިސާ ޓްރާންސްފާ ކުރުމަކީ އިރާނަށް އޮތް ގޮންޖެހުމެކެވެ. ވެކްސިން އިމްޕޯޓް ކުރުމުގައި ދަތިވަނީ އެހެންވެ އެވެ.\nހެލްތު މިނިސްޓްރީން ބުނީ މިހާތަނަށް 10.2 މިލިއަން އެއް ޑޯޒް ޖަހާފައި ވާއިރު 2.7 މިލިއަން މީހުން ދެ ދެ ޑޯޒް ފުރިހަމަކޮށްފައިވާ ކަމަށެވެ.\nއެއްބަސްވި ގޮތަށް ފެސިލިޓީތައް ބަލަން ހުއްދަ ދޭން ގޮވާލައިފި\nނިޔުކްލިއާ މަޝްވަރާ ވަރަށް އަވަހަށް އަލުން ފަށާނެ: އިރާން


Addu Eid Samaa aa eku Addu ah ufaaveri Eid eh annanee - AO News Addu Eid Samaa aa eku Addu ah ufaaveri Eid eh annanee\nއަޟްހާ އީދު ކުލަގަދަކޮށް ފާހަކަ ކުރުމާ ގުޅޭ ގޮތުން އައްޑޫގެ ޖަމިއްޔާ ޖަމާއަތް ތަކާއެކު ކައުންސިލް އިދާރާގައި ބޭއްވި ބައްދަލުވުމުގައި ބައިވެރިވި ބޭފުޅުން: ފޮޓީ ކައުންސިލް އިދާރާ\n“އައްޑޫއީދި ސަމާ” އާއެކު އައްޑޫއަށް އުފާވެރި އީދެއް އަންނަނީ\nޢީދު ފަދަ ޚާއްޞަ މުނާސަބާތަކުގައި އައްޑޫގައި މާބޮޑު ފާހަގަ ކުރުންތަކެއް މީގެ ކުރިން ނެތް ނަމަވެސް ކުރިމަތި ވަމުން އަންނަ އަޟްހާ އީދަކީ އައްޑޫއަށް ވަރަށް ތަފާތު އީދަކަށް ވެގެންދާނެއެވެ. އީދަށް އެންމެ2ދުވަހަށް ވެފައިވާއިރު ފެނިގެންދަނީ މުޅިންވެސް އުފާވެރި މަންޒަރުތަކެވެ. ފޯރިއާއި ޖޯޝާއެކު އީދަށް ތައްޔާރުވަމުން އަންނަ ތަނެވެ. ހަމައެކަނި އީދު ހެދުން ފެހުމުގައެއް ނޫނެވެ. ނުވަތަ އީދަށް ބޯކިބާ އަޅައި ސައިހެދުމުގައެއްވެސް ނުމެނޫންމެއެވެ. މި އީދު އެންމެ ޚާއްޞަވެގެން ދާ ކަމަކީ އައްޑޫ ސިޓީއާއި އައްޑޫގެ ޖަމިއްޔާ ޖަމާއަތްތައް ގުޅިގެން މުޅި އައްޑޫގެ އެކި އަވަށްތަކުގައި އީދު ފާހަަގަކޮށް މަޖާކުރެވޭތީއެވެ.\nމި ހަރަކާތްތައް ފެށިގެން ދިޔައީ އައްޑޫގެ ބައެއް ޖަމިއްޔާތަކުގެ އިސްނެގުމާއެކު މިކަމަށް މަސައްކަތް ފަށައިގަތް ހިސާބުންނެވެ. ހަމަ އެއާއެކު ހުރިހާ ޖަމިއްޔާތަކަށް ހަމަހަމަކަމާއެކު އީދުގެ ކުޅިވަރުތައް ފާހަގަކުރުމަށް އައްޑޫސިޓީ ކައުންސިލުން ވެސް ފުރުސަތު ހޯދައި ދެއްވުމާއި ހަމައިން ފެށިގެންނެވެ. އެގޮތުން އައްޑޫސިޓީ ކައުންސިލުން ވަނީ މީގެ 1 މަސް ކުރިން އައްޑޫގެ ހުރިހާ ޖަމިއްޔާތަކާ ބައްދަލުކޮށްފައެވެ. މި ބައްދަލުވުމުގައި އައްޑޫސިޓީގެ މޭޔަރ ވިދާޅުވެފައިވަނީ އައްޑޫގައި އީދު ދުވަސްތައް ބައެއް ސަރަހައްދުތަކުގައި މިހާރުވެސް ފާހަގަ ކުރާ ކަމަށާއި ނަމަވެސް ކުލަގަދަކޮށް ހުރިހާ ރައްޔިތުންނަށް ބައިވެރިވެވޭނެ ފަދަ ގޮތަކަށް އީދު ފާހަގަ ކުރެވިފައި ނުވާކަމަށެވެ. އެހެންކަމުން އައްޑޫގެ ހުރިހާ ރައްޔިތުން ގުޅިގެން ކައުންސިލުން އިސްވެ އޮވެ މިފަދަ ކުލަގަދަ އީދެއް އައްޑޫގައި ފާހަގަކުރުމަށް ބޭނުންވާ ކަމަށެވެ.\nމިއީ ހަމަ ގައިމުވެސް އައްޑޫގެ ރައްޔިތުންނަށް ލިބިގެންދިޔަ އުފާވެރި ކަމެކެވެ. ގިނަފަހަރު އީދުގައި އާހެދުން އަޅައިގެން ހަވީރު ހިނގާލަން ގޮސް ފޮޓޯނަގާލާފައި ނިންމާލާ ހިސާބުގައި ތިބި ނަމަވެސް މި އީދުގައި އައްޑޫގެ ރައްޔިތުންނަށް އުފާފާޅުކޮށް މަޖާއީދެއް ފާހަގަ ކުރުމަށް ވަނީ ފުރުސަތު ލިބިފައެވެ.\nއައްޑޫގެ ހުރިހާ އަވަށްތަކުން މިއީދު ކުލަގަދަކޮށް ފާހަގަކުރުމުގެ އެންމެފަހުގެ ތައްޔާރީތައް ވަމުން އަންނައިރު ރަށުތެރެއިން ވެސް ފެންނަމުންދަނީ އުފާވެރި މަންޒަރުތަކެވެ. އެކިއެކި ކުޅިވަރުތަކަށް ކުރަމުން ގެންދާ ޕްރެކްޓިސް ތަކެވެ. ތަފާތު މުބާރާތްތަކަށް އެއްބަޔަކު ޕްރެކްޓިސް ކުރަމުންދާއިރު އީދު ސަޔާއި އީދު ނަމާދުގެ ބޮޑު ޖަމާއަތް ބާއްވާ ސަރަހައްދު ރީތިކޮށް ޒީނަތްތެރި ކުރުމުގައި އެންމެން ގުޅިގެން މަސައްކަތް ކުރާ ތަނެވެ. ސްކޫލްތަކުގެ ދަރިވަރުން ވެސް އީދަށް ތައްޔާރުވުމަށް ކުރަމުން ގެންދާ ޕްރެކްޓްިސްތަކެވެ. އީދުގެ އެކިއެކި ކަންކަމުގައި އެކި ޖަމިއްޔާތަކުން އިންތިޒާމުކުރާ ކަންކަމުގައި ރެއާއި ދުވާ އެއްކޮށް “ބިޒީ” ވެގެން މަސައްކަތް ކުރަމުން ގެންދާތަނެވެ. މުޅިންވެސް ރައްޔިތުންގެ އުފަލަށްޓަކައެވެ.\nމިފަހަރުގެ އަޟްޙާ އީދު ވެގެންދާނީ އައްޑޫއަށް އަންނަ “އުފާވެރި އީދު ސަމާ” އަކަށެވެ. ރާއްޖޭގެ އެކިކަންކޮޅުތަކުގައި ތިބި އައްޑޫގެ ރައްޔިތުންވެސް އަވަހަށް އަންނަންވީ އަމިއްލަ ރަށަށެވެ. އީދު ފާހަގަ ކުރުމަށެވެ. އަމިއްލަ އާއިލާއާއެކު އަމިއްލަ ފަސްގަނޑުގައި އުފާވެރި އީދެއް ހޭދަކޮށްލުމަށެވެ.\nއައްޑޫ އީދި ސަމާ 1440\nއައްޑޫ އީދި ސަމާގެ ތަފާތު ފޮޓޯއަކަށް ހުޅުދޫ ކައުންސިލަރު ޝުކުރީގެ ފޮޓޯ\nއައްޑޫ އީދިސަމާ 1440ނިންމާލައިފި- ރައްޔިތުންގެ ޝުކުރު ކައުންސިލަށް\nހުޅުމީދޫ އީދު ހަރަކާތްތައް ނިންމާލީ އީދު ޕެރޭޑުން\nއައްޑޫ ފްރެންޑްސްއާއި ސްކީމްގެ ކުޑަކުދިންގެ ހަވީރު މިއަދު ހިތަދޫގައި\nއައްޑޫއަށް މޫސުން ރަނގަޅުވެ، އީދު ކުޅިވަރުތައް ފަށައިފި


Ras Online - 151 ދަރިންނާއެކު 16 އަނބިން ހިތްހަމަ ޖައްސައިދޭ ފިރިއެއް\n151 ދަރިންނާއެކު 16 އަނބިން ހިތްހަމަ ޖައްސައިދޭ ފިރިއެއް\nމާޝާ މިދުހަތު 31 މޭ 2021 - 11:44\nއެފްރިކާ ބައްރުގެ ގައުމެއްކަމަށްވާ ޒިމްބާބްވޭއަށް ނިސްބަތްވާ މިޝެކް ނިޔަންޑޯރޯ ވަނީ އޭނާގެ 16 އަނބިންނާއެކު 151 ދަރިން ހޯދާފައެވެ.\nމިޝެކް ބުނާގޮތުންނަމަ، އަދިވެސް އޭނާ މަސައްކަތްކުރަނީ އަނބިން ހިތްހަމަޖައްސައިދީ، ހިތްއުފާކޮށްދިނުމުގައެވެ. އަދި 16 އަނބިން ލިބި، 151 ދަރިން ލިބުނު އިރުވެސް، އަދިވެސް އިތުރު ދަރިންނާއި އަނބިން ހޯދުމުގެ ވިސްނުން ގެންގުޅޭކަމަށް އޭނާ ބުނެފައިވެއެވެ.\n"މިއީ 1983 އަހަރެން ފެށި ޕްރޮޖެކްޓެއް. އަހަރެން މީހުންނާ އިނުމާއި ދަރިން ހޯދުން ހުއްޓޭނީ އަހަރެން މަރުވީމަ." މިޝެކް ބުނެފައިވެއެވެ.\nއަދި މިހާރު 17 ވަނަ މީހަކާ ކައިވެނި ކުރުމަށް މަސައްކަތްކުރަމުންދާކަމަށްވެސް އޭނާ ބުނެފައިވެއެވެ.\nމިޝެކްގެ 151 ދަރިންގެ ތެރެއިން 50 ކުދިން އަދި ސްކޫލްގައި ކިޔަވަނީއެވެ. ދެން ތިބި ކުދިންގެ ތެރެއިން، ހަ ކުދިން އަސްކަރިއްޔާގައި މަސައްކަތްކުރާއިރު، ދެ ކުއްޖަކު މަސައްކަތްކުރަނީ ފުލުހުންގެ ވަޒީފާގައެވެ. އަދި އިތުރު 11 ދަރިން އެކި ވަޒީފާތަކުގައި މަސައްކަތްކުރާކަމަށްވެއެވެ. މީގެ އިތުރުން 13 އަންހެން ދަރިއަކު މީހުންނާ އިނދެގެން އެމީހުންގެ ފިރިން ގާތަށް ގޮސްފައިވާކަމަށްވެއެވެ. އަދި މިހާރުވެސް އޭނާގެ ދެއަނބިން އިނީ ބަލިވެއެވެ.\nމިޝެކް ބުނާގޮތުންނަމަ އޭނާ އެންމެ އުފާވަނީ ދަރިންނާއި، ދަނބިދަރިން އޭނާއަށް ގެނެސްދޭ ހަދިޔާތަކުންނެވެ.\nއަދި އޭނާގެ އަނބިން ހިތްހަމަޖައްސައި ދިނުމުގެ ގޮތުން ގަޑިބަހައިގެން ރެއަކު ހަތަރު އަނބިން ކައިރީގައި ރޭކުރާކަމަށް މިޝެކް ބުނެފައިވެއެވެ. މިއީ އޭނާގެ ވަޒީފާ ކަމަށާއި، އެމީހުން އުފާކޮށްފައި ބެއިތިއްބުމަކީ އޭނާގެ ވާޖިބެއްކަމަށް އޭނާ ދެކެއެވެ.\nއިތުރު އަނބިންނާއި ދަރިން ހޯދުމަށް އަދިވެސް މަސައްކަތްކުރަމުންދާ މިޝެކް ބުނަނީ އުއްމީދަކީ 100 އަނބިންނާއި 1000 ދަރިން ހަމަކުރުންކަމަށެވެ.\nޢެމީހާއައް ނިދާނެ ވަގުތެއް ލިބޭބާ.\nތާލިޔާ އަހަރެމެން ވެސް މިއުޅެނީ ދުނިޔެއެއްގަ ދޯ .؟\nމިކަހަލަ ހަބަރު ނުގެނެއުން ރަގަޅުވާނީ.


ހިތުގަ ރުޅިވެރިކަމާއި ހަސަދަ، ބޭރުފުށުން އެކުވެރިކަން، މިއީ ރަނގަޅު ގޮތެއްބާ ؟! – ދިވެހި ނޫސް\nHome ⁄ ދީން ⁄ ހިތުގަ ރުޅިވެރިކަމާއި ހަސަދަ، ބޭރުފުށުން އެކުވެރިކަން، މިއީ ރަނގަޅު ގޮތެއްބާ ؟!\nހިތުގަ ރުޅިވެރިކަމާއި ހަސަދަ، ބޭރުފުށުން އެކުވެރިކަން، މިއީ ރަނގަޅު ގޮތެއްބާ ؟!\nއަޅުގަނޑުމެންގެ މި ކުޑަކުޑަ މުޖުތަމައުއަށް ނަޒަރުހިންގާލާއިރު، ފިތުނަ ފަސާދަ އިންތިހާއަށް ބޮޑެވެ. އެކަކު އަނެކަމަށް ކުރާ ނަފުރަތުވެސް ހަމަ އެހާމެ ބޮޑެވެ. ހަސަދަވެރިކަމާއި ނަފުރަތު މިއީ އިންސާނާގެ ހަލާކެވެ. ދެދުނިޔޭގައިވެސް އަބާއްޖަވެރިކެމެވެ.\nކަން މިހެން ހުރިނަމަވެސް މިއަދު މިކަން އިންތިހާއަށް ބޮޑެވެ. އެކަކު އަނެކަކަށް ރަނގަޅު ގޮތް ވާން ނޭދޭ ހާލު މި ނުބައި ސިފަވެސް އަށަގަނުވައެވެ.\nމިފަދަ ކަންކަމަށް ޑރ. މުޙައްމަދު އިޔާޟް ޢަބްދުއްލަޠީފް ވިދާޅުވެފައިވަނީ މިއީ މުސްލިމެއްގެ ކިބައިގައި ހުރުން ރަނގަޅު ސިފައެއް ނޫންކަމަށެވެ.\n”އެތެރޭގައި ރުޅިވެރިކަން ފޮރުވައިގެން ބޭރުފުށަށް އެކުވެރިކަން ދައްކައިގެން އުޅުމަކީ ރަނގަޅު ގޮތެއް ނޫން. ހިތާއި އަމަލު ސީދާވާންވާނެ.“ ޑރ މުޙައްމަދު އިޔާޟް ޢަބްދުއްލަޠީފް ވިދާޅުވެފައިވެއެވެ.\nދީނީ ޢިލްމްވެރިން ބަޔާން ކުރައްވަވަނީ ހިތާއި ނުވަތަ ހިތުގައި އޮންނަ ގޮތާއި ބޭރުފުށުން ކުރާ އަމަލު ދިމާނުވުމަކީ ދެފުށް ދެގޮތްވުން ކަމަށާއި އެއީ މުނާފިޤުންގެ ސިފައެއް ކަމަށެވެ.\nކުށެއް ކުރެވިއްޖެނަމަ މަޢާފަށް އެދުމަކީ މުސްލިމުންގެ ކިބައިގައި ކޮންމެހެން ހުންނަން ޖެހޭ ސިފައެއް ކަމަށާއި މަޢާފަށް އެދުމުގެ ހިއްވަރު ހުރި ފަދައިން މަޢާފްކުރުމުގެ ހިއްވަރުވެސް ހުންނަން ޖެހޭނެ ކަމަށެވެ. މަޢާފަށް އެދުމަކީވެސް އަޅުކަމެއް ކަމަށާއި މަޢާފް ކުރުމަކީވެސް އަޅުކަމެއް ކަމަށެވެ.\nއެންމެ އިތުރުކަން ބޮޑު ގޮތަކީ މަޢާފަށް ނުއެދުނު ނަމަވެސް މަޢާފްކުރުން ކަމަށްވެސް ބަޔާން ކުރައްވަވައެވެ. އެކަމުގެ ދަލީލެއްގެ ގޮތުން ބަޔާން ކުރައްވަވަނީ ކޮންމެ ރެއަކު އަވަހާރަފުޅު ލެއްޕެވުމުގެ ކުރިން އެންމެންނަށް މަޢާފް ކުރައްވަމުން ގެންދެވި ޞަޙާބީއަކު ދިރިހުންނަވަނިކޮށް ސުވަރުގެ ލިބިވަޑައިގަންނަވާނެ ކަމުގެ އުފާވެރި ޚަބަރު އިތުރު މާތް ނަބިއްޔާ (ޞޢވ) ދެއްވަވާފައިވުމެވެ.\nމިކަމުގެ ސަބަބުން މަޢާފް ކުރުމުގެ މަތިވެރިކަން ކިތަންމެ ރަނގަޅަކަށްވެސް އެނގިގެންދެއެވެ.\nމިއީ ޢާއިލީ ކަންކަމުގައިވެސް އަދި އެހެން ފަރުދުންގެ ކަންކަމުގައިވެސް ވިސްނައިލުން ވަރަށް މުހިންމު ކަމެކެވެ.\nގެވެށި އަނިޔާ ހުއްޓުވަން ފުލުހުންނާއި ފެމެލީ އެންޑް ލީގަލް ކްލިނިކް އެއްބަސްވެއްޖެ


އާ އަހަރާއެކު ސްކޫލްތަކުގައި އެނާޖީ ޑްރިންކު ބުއިން އަދި ގެންގުޅުން މަނާ :: މިކަލް ނޫސް\nއާ އަހަރާއެކު ސްކޫލްތަކުގައި އެނާޖީ ޑްރިންކު ބުއިން އަދި ގެންގުޅުން މަނާ\n01 ޖެނުއަރީ 2017 18:52\nމިއަދުން ފެށިގެން ރާއްޖޭގެ ސްކޫލް މަދަރުސާތަކުގައި އެނާޖީ ޑްރިންކް ގެންގުޅުން ބުއިން މަނާ.\nއާ އާހަރާއެކު ރާއްޖޭގެ ސްކޫލްތަކުގައި އެނާޖީ ޑްރިންކް ބުއިމާއި ގެންގުޅުން މިނިސްޓްރީ އޮފް އެޑިއުކޭޝަން މިވަނީ މަނާކޮށްފައެވެ. ފެޝަނެއްގެ ގޮތުގައި ޒުވާން އަންހެން ކުދިންނާއި ފިރިހެންކުދިން ބޮމުން އަންނަ އެނާޖީ ޑްރިންކްގެ 50 ހަކަށް ވައްތަރު ރާއްޖެގެ ބާޒާރުގައި ހުންނަ ކަމަށް ވެއެވެ. އެޑިއުކޭޝަން މިނިސްޓްރީން ސްކޫލް މަދަރުސާތަކުގައި އެނަރޖީ ޑްރިންކް ބޭނުން ކުރުން މާނާކުރިއިރު ހައުސިން މިނިސްޓްރީން މިވަނީ މާލޭގެ އާއްމު ތަންތަނުގައި އެނަޖީ ޑްރިންކުގެ އިސްތިހާރު ވެސް ނުކުރެވޭ ގޮތަށް ގޮތަށް ހަމަޖައްސަވާފައެވެ.\nއެނާޖީ ޑްރިކް ނުވަތަ ހަކަތަ ލިއްބައިދޭ ބުއިންތަކުގެ ނަމުގައި ވިއްކާ ބުއިންތަކުގައި 'ކެފެއިން'، 'ގުވާރަނާ'، 'ޓޯރިން'، 'ގިންގކޯ' 'ޖިންސެން' ފަދަ ފަތްފިލާވެލީގެ ބާވަތްތަކުން ނަގާ ތާސީރުގެ މާއްދާތައް ހިމެނެ އެވެ (ޑރ. އަބްދުލް ހަމީދު އަޒީޒު، 2016). މިމާްދާ ތަކަކީ ހަށިގަނޑަށް ފައިދާ ހުރި މާއްދާތަކެއްގެ ގޮތުގައި އިސްތިހާރު ކުރެވުނު ކަމުގައި ވިޔަސް، އެނާޖީ ޑްރިންކް ތަކުގައި މިބާވަތްތައް އެކުލެވޭ މިންވަރު އިތުރުވުމުގެ ސަބަބުން ހަށިގަނޑަށް ގެއްލުން ލިބޭކަން ދިރާސާތަކުން ވަނީ ހޯދިފައެވެ. މި ބުއިންތަކުން ހަށިގަނޑަށް\nކުޅިވަރު ކުޅޭމީހުން ހީކުރަނީ އެނާރޖީ ޑްރިްނކަކީ ސްޕޯރޓސް ޑްރިންކެއް ކަމަށެވެ. ނަމަވެސް ސްޕޯރޓްސް އަށް ޚާއްސަ ޑްރިންކުތަކުގައި ނުހިމެނޭ އެތައް ބައެއް، އެނާޖީ ޑްރިންކްތަކުގައި ހިމެނެއެވެ. އެގޮތުން ކެފެއިން އާއި ޖިންސެން ފަދަ ހަށިގަޑަށް ގެއްލުން ދޭ ބައިތައް ހިމެނެއެވެ. ކެފެއިން އަކީ ކޮފީގައި ވެސް އެކުލެވޭ ބައެއް ނަމަވެސް އެނަޖީ ޑްރިންކްތަކުގައި ކެފެއިން އެއިގެ3ގުނަ އިތުރަށް ހިމެނޭކަމަށްް ތަހުލީލުތަކުން އެނގެއެވެ.\nދުނިޔޭގެ ތަޖުރިބާއަށްް ބަލާއިރު ފާހަނގަ ކުރެވޭ އެއް ހާދިސާއަކީ ދުވަލަކު5ދަޅު އެނަޖީޑްރިންކު ބުއިމުގެ އާދަ ހިފި ފިރިހެނަކު ވަނީ ހަސްފަތާލުގައި އެނދުމަތިކޮށް ފަރުވާ ދީފައެވެ. އޭނާ އެނަޖީ ޑްރިކް ބޯން ފެށީ މަސައްކަތުގައި އުޅޭ ވަގުތު ކަރުހިއްކުން ފިލުވުމަށާއި ހަކަތަ ހޯދުމުގެ ބޭނުމުގައި ކަމަށް ވެއެވެ. އޭނާއަށް ފުރަތަމަ ދިމާވި މައްސަލައަކީ ބަނޑުގައި ރިއްސުމާއި ހޮޑުލެވުމެވެ. އޭނާ ފުރަތަމަ ހީކުރީ އާދައިގެ ރޯގާއެއްކަމަށެވެ. ނަމަވެސް މާގިނަ ދުވަހެއްނުވެ ގަިއގެ ހަންގަނޑު ރީނދޫންވާން ފެށުމާއި ކުޑަކަމުދަ ތަކެތި ކަޅުފާޑެއްގެ ކުލައަކަށް ބަދަލުވުމުން ޑޮކްޓަރަށް ދެއްކީއެވެ. ހޮސްޕިޓަލުގައި ހެދި އެކިއެކި ޓެސްޓްތަކުން އެނގުނީ އޭނާގެ ފުރަމޭ (ލިވަރ) ވަރަށް ބޮޑަށްް ހަލާކުވެފައި ވާކަމަށެވެ.\nއޭނާއަކީ ދުވަހަކުވެސް ދުންފަތުގެ އިސްތިއުމާލު ނުކުރާ މީހަކަށް ވުމާއި މަސްތުވާ އެއްވެސް ބާވަތެއް ބޭނުން ނުކުރާ މީހެއްކަމުން ޑޮކްޓަރުން ނިންމީ އެއީ އޭނާގެ އާދައަކަށް ވެފައިވާ އެނާޖީ ޑްރިންކްގައި އެކުލެވޭ 'ނައަސިން' ކިޔާ މާއްދާއެއްގެ ސަބަބުން ދިމާވި މައްސަލައެއް ކަމަށެވެ. ނައަސިން އަކީ ވިޓަމިން ބީ3ގެ ވައްތަރެކެވެ. އެނާގެ ލިވާ ވަރަށް ބޮޑަށް ހަލާކުވެ ހެޕަޓާއިޓްސް ސީ އޭނާއަށް ޖެހިފައިވާ ކަން އެނގުނެވެ. އެއާއެކު ފަރުވާދީ އޭނާ ގެ ބަލި ރަނގަޅު ކުރެވިފައިވެއެވެ. އަދި އެނާޖީ ޑްރިންކާއި މެދު އާއްމުންގެ ހޭލުތެރިކަން އިތުރުކުރުމުގެ މުހިންމުކަމުގައ މައްޗަށް ކަމާ ބެހޭ ފަރާތްތަކުން މަޝްވަރާކުރިއެވެ.\nއާއްމުކޮށް ވިއްކަން ހުންނަ 250 އެމްއެލް ގެ އެނާޖީ ދްރިންކް ދަޅެއްގައި 40 މިލިގްރާމް ނާއަސިން ހުރެއެވެ. ނަމަވެސް އައްމުކޮށް ދުވަހަކުން (24 ގަޑިން) ފިރިހެނެއްގެ ހަށިގަނޑަށް ބޭނުން ކުރެވެނީ 17 މިލިގްރާމްގެ ނައަސިންއެވެ. އަދި އަންހެނަކަށް 13 މިލިގްރާމް ކަމަށް ސިއްޙީ ދާއިރާގެ މާހިރުން ބުނެއެވެ. ނައަސިންގެ މިންވަރު ހަށިގަނޑުގައި 500 މިލިގްރާމަސްވުރަ މައްޗަށް ދިއުމުން ވިހަވުން ކައިރިއެވެ. އެއްއަށްވުރެ މަދު ނަމަވެސް ކޮންމެ ދުވަހަކު ހަށިގަނޑަށް ބޭނުންކުރެވޭ ވަރަށްވުރެ ގިނައިން ނައަސިން ހަށިގަނޑަށް ފޮނުވޭނަމަ އެއިގެ ނުރަނގަޅު އަސަރު ހަށިގަނޑުން ފެނުމުގެ ފުރުސަތު ބޮޑު ކަމަށް ވެއެވެ.\nއެނާޖީ ޑްރިންކްގެ ސަބަބުން ސިއްޙިގޮތުން ކުރާ ނޭދެވޭ އަސަރު ދުވަހެއް ދުވަހަކަށް ހާމަވަމުން ދާ މިންވަރަކަށް އެކަމާއި އާއްމުން ދުރުކުރުމަށް ކުރެވެ މަސައްކަތް ވެސް ވަނީ އިތުރުކުރަން ޖެހިަފއެވެ. އެގޮތުން ރާއްޖެއަށް އެތެރެކުރެވޭ އެނާރޖީ ޑްރިންކުގެ ޑިއުޓީ %15 ން %20 ށް މިއަހަރުން ފެށިގެން ވަނީ ބޮޑުކޮށް ފައެވެ. ތަފާސް ހިސާބުތަކަށްް ބަލާއިރު ރާއްޖެއަށް އެތެރެކުރާ އެނާޖީ ދްރިންކުގެ މިންވަރު އަންނަނީ އިތުރު ވަމުންނެވެ. އެގޮތުން 2015 ވަނަ އަހަރު ރާއްޖެއަށް 15 މިލިޔަން ދަޅު އެނާޖީ ޑްރިންކް އެތެރެ ކުރެވިފައި ވެއެވެ. އަދި މިއަދަދު 2016 ވަނަ އަހަރު މިއަށްވުރެ ވެސް އިތުރުވާނެ ކަަމަށް ބެލެވެއެވެ.\nވުމާއެކު ސްކޫލްތަކާއި އެނަރޖީ ޑްރިންކް ބުއިމައި ގިންގުޅުްނ މަނާކުރެވި އަދި އާއްމު ތަންތަނުގައި އެނަރޖީ ޑްރިންކުގެ އިސްތިހާރު ކުރެވން މަނާ ކުރެވި ޑިއުޓީ ބޮޑު ކުރުމަކީ އެނަޖީ ޑްރިންކާއި އާއްމުން ދުރުކުރުމަށް އެޅޭ ބާރެއް ކަމަށް ގަބޫލުކުރަން ޖެހެއެވެ.


Lanka Ah Hamalaa Dhin Ekeh Ge Boaburi Gaburusthaaneh Gai Valhulaathee Bodu Hamanujehumeh! - Vaguthu\nއެސްޓީ ސެބެސްޓިއަންސް ޗާޗަށް ދިން ހަމަލާގައި އެތަނުގެ ފުރާޅަށް ލިބިފައިވާ ގެއްލުން --- ވަގުތު އިމޭޖްސް/ މުހައްމަދު ޖިމީ\nލަންކާގެ އެކި ސަރަޙައްދުތަކަށް މިދިޔަ އޭޕްރިލް މަހުގެ 21 ވަނަ ދުވަހު ދިން ނިރުބަވެރި ހަމަލާތަކުގައި ބައިވެރިވި ނިރުބަވެރިއެއްގެ ބޯބުރި، އެޤައުމުގެ އަވަށެއްގެ ގަބުރުސްތާނެއްގައި ވަޅުލުމަށް ކޯޓުން އެންގުމުން ކުރަން ފެށި މުޒާހަރާ ބޮޑު ހަމަނުޖެހުމަކަށް ބަދަލުވެއްޖެއެވެ.\nނޫސްތައް ބުނާގޮތުގައި، ވަޅުލުމަށް ކޯޓުން އަންގާފައި ވަނީ އެޤައުމުގެ ބެޓިކޮލާ ސިޓީއަށް ހަމަލާދިން ނިރުބަވެރިޔާގެ ބޯބުރިއެވެ. އޭނާ އެ ސަރަޙައްދަށް ހަމަލާ ދިނީ ގައިގައި ބޮން ހަރުކޮށްގެން ޖާނުންފިދާވެގެންނެވެ. އެ ހަމަލާގައި އޭނާގެ ހަށިގަނޑުގެ ބަޔަކަށް ފެންނާން އޮތީ ހަމަ އެކަނި އޭނާގެ ބޯބުރިއެވެ.\nބެޓިކޮލާގެ ޒިއޯން ޗާޗަށް ހަމަލާދިން މި ނިރުބަވެރިޔާގެ ބޯބުރި އެ ސިޓީގެ ކަލިޔަންގަނޑު ގަބުރުސްތާނުގައި ވަޅުލާން ކޯޓުން އަންގާފައި ވަނީ މިދިޔަ ހޯމަ ދުވަހުއެވެ. އެއާއެކު އެ ސިޓީގެ އާންމުން ނިކުމެ ފެށި މުޒާހަރާ ހޫނުވެ ސަލާމަތީ ބާރުތަކާއި ބޮޑު ކުރިމަތިލުންތަކެއް ހިނގަމުންދާއިރު، އެ ހަމަނުޖެހުން ހުއްޓުވުމަށް ކުރި މަސައްކަތުގެ ތެރެއިން އިއްޔެ ހަތަރު މީހަކަށް އަނިޔާވެފައިވާ ކަމަށް ލަންކާގެ ފުލުހުން ވަނީ ބުނެފައެވެ.\nފުލުހުން ބުނާގޮތުގައި މި ހަމަނުޖެހުންތަކުގައި އަނިޔާވީ ދެ ފިރިހެނަކާއި ދެ އަންހެނަކަށެވެ. އެދެމީހުންނަށް ލިބުނު އަނިޔާގެ ތަފްސީލެއް ހާމަކޮށްފައި ނުވީނަމަވެސް ފުލުހުން ބުނީ އެ މީހުންނަށް ބެޓިކޮލާ ހޮސްޕިޓަލުގައި މިހާރު ފަރުވާދެމުންދާ ކަމަށެވެ.\nބެޓިކޮލާގެ އާންމުން މަގުތަކަށް ނިކުމެ މުޒާހަރާ ކުރަމުންދަނީ، އެ ސިޓިގެ ޗާޗަށް ހަމަލާދިން ނިރުބަވެރިޔާގެ ބޯބުރި އެހެން ސަރަޙައްދެއްގައި ވަޅުލުމަށް ގޮވާލައެވެ.\nޒިއޯން ޗާޗަށް ދިން ހަމަލާއަކީ ލަންކާއަށް އޭޕްރިލް މަހު ދިން ހަމަލާގައި އެންމެ ގިނަ އަދަދަކަށް މީހުން މަރުވި އެއް ހަމަލާއެވެ. ގިނަ އަދަދެއްގެ ބަޔަކު އެ ޗާޗަށް ގޮސް ތިބި ވަގުތެއްގައި ހަށިގަނޑުގައި ބިން ހަރުކޮށްގެން ގޮއްވާލި ވަރުގަދަ ގޮއްވާލުމުގައި ޗާޗުގެ އެތެރޭގައި ތިބި ގިނަ ބަޔަކު ވަނީ މަރުވެފައެވެ. އޭގެތެރޭގައި ގިނަ އަދަދެއްގެ ކުޑަކުދިންނާއި އަންހެނުން ވެސް ހިމެނެއެވެ.\nއޭޕްރިލް 21 ވަނަ ދުވަހު، ބެޓިކޮލާގެ ޒިއޯން ޗާޗް ހިމެނޭހެން ލަންކާގައި ބޮން އަޅައިގެން އަށް ސަރަޙައްދެއްގައި ހަމަލާދީފައި ވެއެވެ. އެ ހަމަލާތަކުގައި 250 އަށްވުރެ ގިނަ މީހުން މަރުވިއިރު، 500 އަށްވުރެ ގިނަ މީހުން ޒަޚަމްވިއެވެ. މިއީ ފަހުގެ ތާރީޚެއްގައިވެސް މި ސަރަޙައްދުގައި ދިން މިފަދަ އެންމެ ވަރުގަދަ ހަމަލާއެވެ. މި ހަމަލާގެ ޒިންމާ އުފުލާފައި ވަނީ، މުސްލިމުންގެ ނަމުގައި ދުނިޔޭގެ އެކި ކަންކޮޅުތަކުގައި ހަމަނުޖެހުމާއި ލޭއޮހޮރުވުން ހިންގާ ނިރުބަވެރި ޖަމާޢަތް، އިސްލާމިކް ސްޓޭޓްސް (އައިސިސް) އިންނެވެ.


Speed rayyithun nimma, badhaluthakeh athuvejje | Mihaaru\nރައީސްގެ ތަރުޖަމާން ހޫދު ނޫސްވެރިންނާ ވާހަކަ ދައްކަވަނީ: ބަޖެޓުގައި ކަނޑައެޅި ގިނަ މަޝްރޫއުތަކެއް އެކި ރަށްތަކުގައި ހިނގަމުންދާ ކަމަށް ވިދާޅުވި. --ފޮޓޯ: ނިޝާން އަލީ/މިހާރު\nސްޕީޑު ރައްޔިތުން ނިންމާ، ބަދަލުތަކެއް އަތުވެއްޖެ: ތަރުޖަމާން\n13 ޖޫން 2019 - 13:20 56 comments\nރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ހޫދު ވިދާޅުވީ ގައުމަށް އައި ހެޔޮބަދަލުތައް ފެންނަ ކަމަށެވެ. ކޮރަޕްޝަން އާއްމުވެ، ކުރީގެ ސަރުކާރުގައި އަނިޔާ އާއި އިންސާފަށް ކުރި ޝަކުވާތަކުގެ އަޑު މިހާރަކު ނީވޭ ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި ސިިޔާސީ ކަންކަމާ ގުޅުވައި ސިޔާސީ އެކި ބޭފުޅުން ޖަލަށް ލައިގެން ފާޅުކުރަމުންދިޔަ ކަންބޮޑުވުން ވެސް ހުއްޓިއްޖެ އެވެ. ދައުލަތުގެ މުއައްސަސާތައް މުށުތެރެއަށް ލައިގެން މި ސަރުކާރުގެ އުޅޭ ތަނެއް ވެސް މިހާރު ނުފެންނާނެ ކަމަށް ވިދާޅުވި އެވެ.\nމި ސަރުކާރުގައި ބޮޑެތި މަޝްރޫއުތައް ނުފެންނާތީ ކުރާ ޝަކުވާތަކަށް ވެސް، ހޫދުގެ ފުރަތަމަ ނޫސްވެރިންގެ ބައްދަލުވުމުގައި ޖަވާބު ދެއްވި އެވެ.\n"ތިބޭފުޅުން ބައްލަވާ، ވޭތުވެދިޔަ ހަ މަސް ތެރޭގައި ކޮން ސަރުކާރަކުންތޯ މިސާލަކަށް ބޮޑެތި އިންފްރާ ސްޓްރަކްޗާ ޕްރޮޖެކްޓްސްތައް ހިންގާފައި ހުރީ. ވަރަށް ޔަގީންކަމާ އެކު މި ދަންނަވަނީ ނުހުންނާނެ،" ހޫދު ވިދާޅުވި އެވެ.\nއޭނާ ވިދާޅުވި ގޮތުގައި މި އަހަރުގެ ބަޖެޓުގައި ގިނަ މަޝްރޫއުތައް ހިމަނާފައިވާ އިރު، 117 ރަށެއްގެ މަޝްރޫއު މިހާރު އޮތީ އެކި މަރުހަލާގަ އެވެ. އޭގެތެރެއިން 41 ރަށެއްގައި އަމަލީ މަސައްކަތް ކުރިއަށްދާ ކަމަށް ވިދާޅުވި އެވެ.\n"އެއީ މީގެ ކުރިން އެއްވެސް ސަރުކާރެއްގައި ހިންގުނު މިންވަރަށް ވުރެ އިތުރު އަދަދެއް،" ހޫދު ވިދާޅުވި އެވެ.\nހޫދުގެ ވާހަކައިގެ ޚުލާސާ: (ހެޔޮ ބަދަލަށް ކުރި ބައެއް ކަންކަން)\n- އަޅުގަނޑު ކިޔެވި ދުވަސްވަރު، ވަކި ލާރިން އޭ ލެވެލްގެ ފީ ދެއްކި ތަން ފެނުނު. އެކަމަކު މި ސަރުކާރުން ހިލޭ ކިޔަވަން ހުޅުވާލުމަކީ ދަރިވަރުންނަށް ބޮޑު ލުޔެއް.\n- ހިލޭ ޑިގްރީ އަށް ފުރުސަތު ހުޅުވާލުމަކީ ރައީސްގެ 100 ދުވަހު އެންމެ އިސްކަން ދެއްވި އެއް ކަންތައް، ލޯނަށް ހުށަހެޅުމުގައި ދިމާވި އިދާރީ މައްސަލައިގައި ރައީސް ކަންބޮޑުވެވަޑައިގެންނެވި. އަލުން ހުޅުވާލީ އެކަން ހައްލުކޮށްފައި.\n- 213 ސްކޫލުގައި ހިލޭ ނާސްތާ ފަށައިފި.\n- އެސްއެމްއީ ލޯނަށް 251 ފޯމު ހުށަހެޅި، އޭގެތެރެއިން 23 މިލިއަން ރުފިޔާގެ ލޯނު ދޫކުރަން މިހާތަނަށް ވަނީ ނިންމާފައި.\n- އަލަށް ވިހާ މައިންނަށް ހަ މަސް، ބައްޕަ އިންނަށް އެއް މަސް ލިބޭނެ.\n- ޕެންޝަން ފަންޑުން ހައްޖަށް ދެވޭނެ އުސޫލަށް ބަދަލު ގެނެސް މިހާރު 80 ޕަސެންޓް ނެގޭ ގޮތަށް ބަދަލުކޮށްފައި.\n- ދައުލަތުގެ މާލީ ހާލަތު ހަފުތާއަކު އެއް ފަހަރު އާއްމުކުރާނެ.\n- ކަރަންޓް އަގު ބޮޑު ކަމުގެ ޝަކުވާ ކުރި، އެކަމަކު މީހުން ދިރިއުޅޭ 187 ރަށުގެ ތެރެއިން 186 ރަށުގެ ކަރަންޓް އަގު މިދިޔަ މަހު ހެޔޮވާނެ.\n- ކުރިއަށް އޮތް ފަސް އަހަރަށް ސަރުކާރުގެ މަގުޗާޓު ވަނީ އެކުލަވާލާފައި. ޖުލައި މަހު އާއްމުކުރާނަން.\nހޫދު ވިދާޅުވި ގޮތުގައި މަގު ޗާޓުގައި ސަރުކާރުން އެކި ރަށްރަށުގައި ހިންގާނެ މަޝްރޫއުތައް ހިމެނޭނެ އެވެ. އޭގެ ސަބަބުން ސަރުކާރު ޖަވާބުދާރީކުރުވަން ވެސް އާއްމުންނަށް ފަސޭހަވެގެންދާނެ ކަމަށް ވިދާޅުވި އެވެ.\nމި ސަރުކާރުގެ މުހިއްމު އެއް ވައުދަކީ ބޯހިޔާވަހިކަމުގެ މައްސަލަތައް ހައްލުކޮށްދީ، ބޭއިންސާފުން ދިން ފްލެޓްތަކުގެ ހައްގުވެރިން ހޯދުމެވެ. އެކަމަށް ކޮމިޓީއެއް އެކުލަވާލާފައިވާ އިރު، ޝަކުވާ ހުށަހަޅަން އާއްމުންނަށް ހުޅުވާލި ފުރުސަތުގައި ފާހަގަކުރި މައްސަލަތައް މިހާރު ވަނީ ދިރާސާކޮށްފަ އެވެ.\n"އެ ބޭފުޅުން ވަަރަށް އަވަހަށް އިތުރު ތަފްސީލް ދެއްވާނެ،" ހޫދު ވިދާޅުވި އެވެ.\nއޭނާ ވިދާޅުވި ގޮތުގައި ސިޔާސީ އެކި ސަބަބުތަކަށްޓަކައި ނުހައްގުން ވަޒީފާ އިން ވަކިކުރި މީހުންނަށް އިންސާފު ހޯދައިދިނުމުގެ މަސައްކަތް ވެސް ކުރިއަށް އެބަދެ އެވެ.\nއިތުރު ލިޔުންތައް ރައީސް އޮފީސް ތަރައްގީގެ މަޝްރޫއުތައް ސަރުކާރު ރައީސް އިބްރާހިމް މުހައްމަދު ސޯލިހް އިބްރާހިމް ހޫދު، ކޮމިއުނިކޭޝަންސް ސްޓްރެޓެޖިސްޓް


SunOnline: Covid-19: Haalu bodu3meehaku dharumavantha ah badhalu koffi\nކޮވިޑް-19: ހާލު ބޮޑު ތިން މީހަކު ދަރުމަވަންތައަށް ބަދަލުކޮށްފި\nއައިޝަތު ފަރީޙާ 29 Jun 2020, 18:06\nރާއްޖޭގައި ކޮވިޑް19 އަށް ޕޮޒިޓިވްވެ، ހޮސްޕިޓަލުގައި އެޑްމިޓް ކޮށްގެން ފަރުވާދެމުންދާ ބަލިމީހުންގެ ތެރެއިން ޓްރީޓޮޕް ހޮސްޕިޓަލުގައި އެޑްމިޓްކޮށްގެން ފަރުވާދެމުން ދިޔަ ހާލު ބޮޑު ތިން މީހުން ދަރުމަވަންތަ ހޮސްޕިޓަލަށް ބަދަލުކޮށްފިއެވެ.\nއެޗްޕީއޭ އިން ބުނީ މި ތިން މީހުން ވެސް ޑީއެޗް11 އަށް ބަދަލުކޮށްފައިވާ ކަމަށާއި އެ ތިން މީހުންގެ ހާލުވެސް ކްރިޓިކަލް ކަމަށެވެ. އެގެ ތެރެއިން ދެ މީހަކަށް ފަރުވާދެމުންދަނީ ވެންޓިލޭޓަރުގައި ކަމަށްވެސް އެޗްޕީއޭ އިން ބުންޏެވެ.\nސަރުކާރުން ބޭނުމަށް ޓްރީ ޓޮޕް ހޮސްޕިޓަލުގެ ހިދުމަތްތަކާއި ވަސީލަތްތައް ހާއްސަކޮށް ކޮވިޑް-19 އަށް ފަރުވާދެވޭ ސެންޓަރެއްގެ ގޮތުގައި ދިނުމަށް އެ ހޮސްޕިޓަލުގެ ޑިރެކްޓަރުން ނިންމާ، ކޮވިޑަށް ހާއްސަ ހޮސްޕިޓަލަކަށް ބަދަލުކުރީ މެއި މަހުގެ ތެރޭގައެވެ.\nހޮނިހިރު ދުވަހުގެރޭ ބޭއްވި ނޫސްވެރިންގެ ބަވައްދަލުވުމުގައި ވާހަކަ ދައްކަވަމުން އެންއީއޯސީގެ ތަރުޖަމާނު މުހައްމަދު މަބްރޫކު އަޒީޒު ވިދާޅުވީ މި މަހުގެ 30 އަށް ޓްރީޓޮޕް ހޮސްޕިޓަލް ހުސްކުރުމުގެ މަސައްކަތް ސަރުކާރުން ކުރަމުންދާ ކަމަށެވެ. އެ މީހުން ބަދަލުކުރާނީ ޑީއެޗް11 އަށް ކަމަށްވެސް މަބްރޫކު ވިދާޅުވިއެވެ.\nކޮވިޑަށް ފަރުވާދޭ ހާޢްސަ ހޮސްޕިޓަލެއްގެ ގޮތުގައި ޓްރީޓޮޕް ކުރިމަތިން އޮންނަ ބިމުގައި ހުރި އިމާރަތް ވަނީ ތަރައްގީކޮށްފައެވެ.\nރާއްޖެއިން މިހާތަނަށް 2324 މީހަކު ކޮވިޑަށް ޕޮޒިޓިވް ވެފައިވާއިރު، 1911 މީހަކު ވަނީ ބަލިން ރަނގަޅުވެފައެވެ. މިހާތަނަށް ރާއްޖެއިން ކޮވިޑު ޖެހިގެން މަރުވެފައިވަނީ އަށް މީހެކެވެ.\nސިއްހީ ކުއްލިނުރައްކަލުގެ ހާލަތު އޯގަސްޓް7އަށް އިތުރުކޮށްފި\nމިއަދު ޕޮޒިޓިވްވީ 39 މީހުން، ރަނގަޅުވީ 12 މީހުން


Kujjaa ge kaafa aai munikaafa Dhoonidhoo gai bandhukohfi\nކުއްޖާގެ ކާފަ އާއި މުނިކާފަ ދޫނިދޫގައި ބަންދުކޮށްފި\nއުމުރުން 81 އަހަރުގެ މީހާ ހައްޔަރު ކޮށްގެން ގެންދަނީ\nގއ. ކަނޑުހުޅުދޫގައި އުމުރުން ދެ އަހަރު ނުވާ ތުއްތު ކުއްޖާއަށް ޖިންސީ ގޯނާ ކުރި މައްސަލައިގެ ތުހުމަތުގައި ހައްޔަރު ކުރި އުމުރުން 62 އަހަރުގެ އިބްރާހިމް ދީދީ އާއި 81 އަަހަރުގެ ހަސަން މޫސާ ދީދީ މާލެ ގެނެސް ދޫނިދޫ ޖަލުގައި ބަންދު ކޮށްފި އެވެ.\nއިބްރާހިމް ދީދީ އާއި ހަސަން މޫސާ ދީދީއަކީ ޖިންސީ ގޯނާގެ ޝިކާރައަކަށްވި ކުއްޖާގެ ކާފަ އާއި މުނިކާފަ އެވެ. ފުލުހުންގެ ބެލުމުގެ ދަށުގައި އެ ދެ މީހުން މާލެ ގެނައި މިއަދު ހެނދުނުގެ ވަގުތެއްގަ އެވެ.\nކަނޑުހުޅުދޫން އެ ދެ މީހުން ހައްޔަރު ކުރީ އިއްޔެ ހަވީރު 3:15 ހާއިރެވެ. އެ ދެ މީހުންގެ ބަންދުގެ މުއްދަތު ޖެހުމަށް ގއ. ގެމަނަފުށީ މެޖިސްޓްރޭޓް ކޯޓަށް ގެންދިޔަ އެވެ. ނަަމަވެސް އެ މީހުންނާ ދެކޮޅަށް އެ ރަށު ރައްޔިތުން ނިކުމެ މުޒާހަރާ ކުރަން ފެށުމުން ގދ. ހޯޑެއްދޫގައި ހުންނަ ފުލުހުންގެ މަރުކަޒެއްގައި ބަންދު ކުރީ އެވެ.\nމި މައްސަލާގައި އެ ކުއްޖާގެ ބައްޕަ ވެސް ވަނީ ހައްޔަރުކޮށްފަ އެވެ. އޭނާ ހައްޔަރު ކުރީ އެ ދުވަހު ހަވީރު ހުޅުމާލޭ ފްލެޓެއް ތެރޭ ފިލާ އޮއްވާ އާންމު ރައްޔިތުންތަކެއް އެ ސަރަހައްދަށް އެއްވެ ހަލަބޮލިކޮށް މުޒާހަރާ ކުރުމުންނެވެ.\nފުލުހުން ބުނެފައި ވަނީ އިބްރާހިމް ދީދީ އާއި ހަސަން މޫސާ ދީދީއަކީ މީގެ ކުރިން ވެސް ޖިންސީ ގޯނާ ކުރުމުގެ ރެކޯޑު އޮންނަ މީހުން ކަމަށެވެ.\nމޯލްޑިވްސް ޕޮލިސް ސާވިސް ޖިންސީ ގޯނާ ދޫނިދޫ + ކަނޑުހުޅުދޫ\nކަނޑުހުޅުދޫ ކުއްޖާގެ މަންމައާ ބައްޕައަށް ދައުވާކޮށްފި\nދެ އަހަރުގެ ކުއްޖާއަށް އިހުމާލުވި އިތުރު ބަޔަކަށް ދައުވާ ކުރަނީ\nޖިންސީ ގޯނާ ހައްލު ނުވި ސަބަބު އޮޑިޓްގައި!


އިސްތަށިގަނޑު ނުރަވަނީތަ؟ މިއޮތީ އެކަމުގެ ގުދުރަތީ ފަރުވާ! ބޭނުންވަނީ އެންމެ ހަފްތާއެއް | Landhooinfo\nއިސްތަށިގަނޑު ނުރަވަނީތަ؟ މިއޮތީ އެކަމުގެ ގުދުރަތީ ފަރުވާ! ބޭނުންވަނީ އެންމެ ހަފްތާއެއް\nޢުމުރުން މާގިނަދުވަސް ނުވިޔަސް މިހާރަކަށް އައިސް ފެންނަނީ ގިނަޢަދަދަކަށް ނުރަޖަހާ މަންޒަރެވެ. ބޮލުގެ އިސްތަށިގަނޑުގެ އިތުރުން ވަރަށް ޒުވާނުން ކުދިންވެސް ތުނބުޅިއާއި، މަތިމަސް އެއްކޮށް ނުރަވެފައި ހުންނަތައް ފެންނަމުން ދަނީ މަދެއްކޮށެއްނޫނެވެ.\nމިކަން ދިމާވަނީ ހަމައެކަނި ފިރިހެނުންނަށް އެކަންޏެއްނޫނެވެ. ޒުވާން އަންހެނުން ކުދިންނަށްވެސް މިމައްސަލަ ދިމާވަނީ މަދެއްކޮށެއްނޫނެވެ. އެކުދިންގެ ބޮލުގެ އިސްތަށިގަނޑު ނުރަވަނީ އާދަޔާ ޚިލާފު އަވަސް މިނެއްގައެވެ.\nއެހާ ޅަޢުމުގައި މުޅި މީހާ ނުރަވެފައި ހުންނާކަށް އެކަކުވެސްބޭނުމެއްނުވާނެއެވެ. އެހެންކަމުން ގިނަމީހުން ކުރާކަމަކީ ބާޒާރުން ބޯކަޅުކުރާ ކޮންމެވެސް ބާވަތެއްގެ ބޭހެއް ގަނެގެން ހަފްތާއަކު އެއްފަހު ނުވަތަ ދެފަހަރު ބޯކަޅުކުރަނީއެވެ. މިއީ ސިއްޙީ ގޮތުންވެސް އަދި ދީނީ ގޮތުންވެސް އެހާރަގަޅު ކަމެއްނޫނެވެ.\nނުރަޖެހުމަކީ ހަށިގަނޑުގެ ސިއްޙީ ޙާލަތު އާދައިގެ ގޮތެއްގައި ހުރިކަމުގެ ދަލީލެއްކަމަށާއި އެއީ ބަލީގެ ނިޝާނެއް ނޫން ކަމަށް ސައެންސްވެރިން ބުނެ އެވެ.\nނުރަޖެހުމާ ގުޅޭ ދިރާސާތަކެއް ދާދިފަހުން ކުރި އެމެރިކާ ސައެންސްވެރިން ބުނިގޮތުން ނުރަޖަހަނީ އެންޓި އޮކްސިޑެންޓަލް މާއްދާއެއްކަމަށްވާ “ގުލުޓަތިއޮން” ނަމަކަށްކިޔާ މާއްދާއެއް ލޭގައި މަދުވުމުގެ ސަބަބުންނެވެ. މިއީ އިންސާނާގެ ހަށިގަނޑުގައި ގުދްރަތީ ގޮތުން އުފައްދާ މާއްދާއެކެވެ. މިމާއްދާގެ ބޭނުމަކީ ހަށިގަނޑުގައި ހުންނަ އޮކްސިޑޭޝަންގެ ލެވެލް އެއްވަރެއްގައި ހިފެހެއްޓުމެވެ. އޮކްސިޑޭޝަންގެ ލެވެލް މައްޗަށްދާ ނަމަ ނުރަޖެހުން ގިނަވާނެ އެވެ. “ގުލުޓަތިއޮން” ހަށިގަނޑުގައި ގިނައިން އުފައްދާމީހުންގެ އިސްތަށި ނުރައަށް ބަދަލުވުން ކުޑަވާނެ އެވެ. މިމާއްދާ މަދުވެ އޮކްސިޑޭޝަންގެ ލެވެލް މަތިވެއްޖެ ނަމަ އަވަހަށް އަދި ގިނައިން ނުރަޖަހާނެ އެވެ.\nމިކަމުގެ އެންމެ ރަގަޅު ފަރުވާއަކީ ކޮބާ؟\nނުރަޖެހުން ހުއްޓުވުމަށް ކުރެވިދާނެ އެންމެރަގަޅު އެއްފަރުވާއަކީ އަލުވި ތޮށި ފެނެވެ. އަލުވި ތޮށި ފެން ތައްޔާރުކުރާނެގޮތަކީ\nއާދައިގެ5ނުވަތަ6އަލުވީގެ ތޮށި މަށާށެވެ.\nއެތޮށިތައް ކުޑަތެއްޔަކަށް އަޅާށެވެ. އަދި އޭގެ ތެރެއަށް2ޖޯޑު ފެން އަޅާށެވެ. ދެން ހޫނުވަންދެން އުނދުންމަތީ ބަހައްޓާށެވެ. ފެންފޮދު ހޫނުވުމުން އުނދުނުގެ ގިނި މަޑުކޮށް 15 ނުވަތަ 20 މިނިޓްވަންދެން އުދުންމަތީ ބަހައްޓައިގެން ކައްކާށެވެ.\nދެން ފެންފޮދު އުނދުނުން ބާލާ އިހޫވަންދެން ބެހެއްޓުމަށްފަހު ބޮޑު ބޯތައްޓަކަށް ފެންފޮދު އަޅާލާށެވެ. ދެން ފުރާނާލުމަށްފަހު އަލުވިތޮށިތައް ނަގާށެވެ. ދެން ފެންފޮދުގެ ވަސް ރަގަޅު ކޮށްލުމަށް ބޭނުމިއްޔާ ދެތިން ތިކި ރޯސެމްރީ އޭގެ ތެރެއަށް ޖަހާލާށެވެ.\nދެން އެފެނުން ކޮންމެ ދުވަހަކު ބޯދޮންނާށެވެ. ބޯދޮންނައިރު ބޮލުގައި އެ ފެން އުނގުޅުމަށްފަހު ކޮންމެ ފަހަރަކުވެސް ބޯނުދޮވެ ގާތްގަޑަކަށް ދެ މިނިޓެއް ހާއިރު ބަހައްޓާލަންވާނެއެވެ.\nމިފެން ބޭނުންކޮށްގެން ބޮލުގެ އިސްތަށިގަނޑު މަސާޖު ކުރާށެވެ. ޔަޤީނުންވެސް ނުރަވުން މަޑުމަޑުން ހުއްޓި މުޅި ބޯ އެއްކޮށް އިސާހިތަކު ކަޅުވެދާނެއެވެ.\nމިފެން ބޭނުންކުރުމަށްފަހު އާދަވެގެން ބޯހިއްކާ އުޞޫލުން ބޯހިއްކާށެވެ. އަދި ރީތިކޮށްފުނާއަޅާލާށެވެ.\nއަލުވި ތޮށި ފެން ފުރިޖް ގައި ބަހައްޓައިގެން ގިނަދުވަސް ވަންދެން ބޭނުން ނުކުރާށެވެ. ރަގަޅީ ކޮންމެ ދުވަހަކުވެސް ފްރެޝްކޮށް މިފެން ތައްޔާރުކުރުމެވެ.\nމިފަރުވާ ދުވާލަކު އެއްފަހަރު ނުވަތަ ހަފްތާއަކު3ފަހަރު މަދުވެގެން ބޭނުންކުރާށެވެ.\nޔަޤީންކަމާ އިތުބާރާއެކު މި ފަރުވާ ކުރާށެވެ. ނަތީޖާ ފެންނާނީ 1 ހަފްތާ އާއި 1 މަހާ ދެމެދުގައިކަން އަބަދުވެސް ހަނދާނުގައި ބަހައްޓާށެވެ.\nމިފަރުވާ ކުރިއަސް ޢުމުރުން މާގިނަދުވަސް ވެ ، މުޅި މީހާ ނުރައަށް ވެފައި ތިބި ބައެއް މީހުންނަށް މީގެ ނަތީޖާ ނުފެނުމަކީ އެކަށީގެންވާ ކަމެކެވެ. ނަމަވެސް 50 އަހަރުން ދަށުގެ ކޮންމެ މީހަކަށްވެސް މީގެ ހެޔޮ ބަދަލު އަންނާނެކަމީ ، އިންޝާﷲ ޔަޤީންކަމެކެވެ.


SunOnline: Hiya Tower thakuge lift huttey massala gina, nurakkaatheri haadhisaaehge biru heevefai!\nހިޔާ ޓަވަރުތަކުގެ ލިފްޓު ހުއްޓޭ މައްސަލަ ގިނަ، ނުރައްކާތެރި ހާދިސާއެއްގެ ބިރު ހީވެފައި!\nޢާލިމް އަބްދުއްލަތީފް 17 Jan 2022, 08:46\nހިޔާ ފްލެޓެއްގެ ލިފްޓުތައް -- ސަން ފޮޓޯ/ މުހައްމަދު ހައްޔާން\nހިޔާ ޓަވަރެއްގެ ލިފްޓު ތެރެއިން ކުޑަކުދިންތަކެއް ފައިބައިގެން ދިޔައީ ރޮމުންނެވެ. އެ ކުދިންގެ މޫނުމަތިން ފެނުނީ ހާސްކަމާއި ކަންބޮޑުވުމެވެ. އެ ކުދިންނާއެކު ފޭބި މެދު އުމުރުގެ ފިރިހެނަކާއި އަންހެނެއްގެ މޫނުން ވެސް ފެނުނީ ނުތަނަވަސްވެރިކަމުގެ ކުލަވަރެވެ.\nލިފްޓު ހުއްޓުމަކީ ރާއްޖޭގައި އެހާ އާއްމު ކަމެއް ނޫނެވެ. ލިފްޓެއް ހުއްޓިގެން ނުރައްކާތެރި ހާދިސާއެއް ހިނގައިފައިވަނީ މަދު ހާލަތެއްގައެވެ. ތަޖުރިބާކާރުން ވިދާޅުވާ ގޮތުގައި 100،000 ލިފްޓު ހުންނަ ސިޓީއެއްގައި ހުއްޓުމުގެ ފުރުސަތު އޮންނާނީ އެންމެ ލިފްޓެކެވެ. އެއީ އެހާ ވެސް ނާދިރު ކަމެކެވެ.\nހިޔާ ޓަވަރުތަކުގައި މީހުން އާބާދުވާން ފަށައި އަދި މާ ގިނަ ދުވަހެއް ނުވެއެވެ. އެތަނުގެ ރަށްވެހީން ފްލެޓަށް ބަދަލުވީ ގިނަގުނަ ހުވަފެންތަކެއް ދެކެމުންނެވެ. އެތައް އުއްމީދުތަކަކާއެކުގައެވެ.\n"ސަން"ގެ ނޫސްވެރިން ހިޔާ ފްލެޓު ސަރަހައްދަށް ގޮސް އެތަނުގެ ރަށްވެހިންނާ ވާހަކަ ދައްކާލުމުން އަޑު އިވުނު އެންމެ ބޮޑު ޝަކުވާއަކީ އެތަނުގައި ހުންނަ ލިފްޓުތައް ހުއްޓޭ މައްސަލައެވެ. އެކަމުގެ ސަބަބުން އޭގެ ތެރެއިން ބައެއް މީހުންނަށް ވަނީ ނަފްސާނީ ގޮތުން ވެސް އަސަރު ކޮށްފައެވެ.\nމީހުން އުފުލާ ލިފްޓުތަކަށް މުދާ އަރުވާ!\nހިޔާގެ އެޗް7 ޓަވަރުގައި ދިރިއުޅޭ އާދަމް މުހައްމަދު (އަސްލު ނަމެއް ނޫން) "ސަން"އަށް މައުލޫމާތު ދެމުން ބުނީ އެތައް ފަހަރަކު މީހުން އުފުލާ ލިފްޓުތަކަށް މުދާ އަރުވާ މަންޒަރު ފެނިފައިވާ ކަމަށެވެ. އަދި އެކަން އެގޮތަށް ނުކުރުމަށް އެ މީހުން ގާތު އޭނާ އެެދޭކަމުގައި އާދަމް ކިޔައިދިނެވެ.\nހިޔާ ފްލެޓުތަކުގެ އިމާރާތްތަކުގައި ހަތަރު ލިފްޓް ހުންނައިރު އަނެއްބައި އިމާރާތްތަކުގައި ހުންނަނީ ތިން ލިފްޓެވެ. ނަމަވެސް އެ އުސޫލުތަކަށް އަމަލުނުކޮށް ހުރިހާ ލިފްޓަކަށް ވެސް މުދާ އަރުވައެވެ.\n"އެތާ ތިބި ބަންގްލަދޭޝް މީހުން ގާތު އަޅުގަނޑު ބުނިން ތިއީ މަނާ ކަމެއް ނޫންހޭ. ނާރުވާށޭ ތި އެއްޗެހި. އޭރުން މައްސަލައޭ ޖެހޭނީ. ބުނީމަ ބުނީ ކަލެއަކަށް ނޭނގޭނެއޭ،" އާދަމް ކިޔައިދިނެވެ.\nހިޔާ ފްލެޓުން ވާހަކަ ދެއްކި ގިނަ ރަށްވެހިން ބުނީ މުދާ އަރުވާތީ ވަރަށް އުނދަގޫ ވާ ކަމަށެވެ. އަދި އެކަން މޮނިޓާ ކުރާނެ ބަޔަކު ނެތުމުން އެތަނުގައި ހަމައެއް ލަމައެއް ނޯންނަ ކަމަށް ގިނަ މީހުން ބުނެއެވެ.\n"ބައެއް ފަހަރަށް ސިމެންތި ބަސްތާ ވެސް އަރުވާނެ ލިފްޓަށް. ދެން މުޅި ލިފްޓު ތެރޭގައި އޮންނާނީ ހިރަފުސް. އެހެންވީމަ ބަލި ވެސް ވާނެއެއްނު ކުޑަކުދިން ގޮވައިިގެން އުޅޭއިރު،" ހިޔާ ފްލެޓުގައި ދިރިއުޅޭ އަންހެނަކު ބުންޏެވެ.\nލިފްޓު ހުއްޓި ބިރުވެރިކަން ބޮޑު، ބައެއް ފަހަރަށް އެތައް އިރެއްވޭ!\nކުޑަކުދިންތަކަކާއެކު ދެ މީހަކު ލިފްޓުގައި ތާށިވެ ގާތްގަނޑަކަށް 15 މިނެޓު ވިއެވެ. އެމީހުންނާ ހަވާލާދީ ހިޔާގައި އުޅޭ މީހަކު "ސަން"އަށް ކިޔައިދިން ގޮތުގައި އެއީ ބިރުވެރި ތަޖުރިބާއެކެވެ.\n"ކުއްލިއަކަށް ހަމަ ލިފްޓު ހުއްޓުނީއޭ ބުނީ. ހުއްޓިފައި ގާތްގަނޑަކަށް 15 މިނެޓު ވަންދެން ހުރި. ދެން ކުއްލިއަކަށް ލިފްޓު ތިރިއަށް ޑްރޮޕްވީ. ޑްރޮޕްވެފައި ގްރައުންޑަށް ހުޅުވިއްޖެ،" އޭނާ ކިޔައިދިނެެވެ.\nލިފްޓު ހުއްޓިއްޖެނަމަ، ނުވަތަ އެހެން ވެސް މައްސަލައެއް ދިމާވެއްޖެނަމަ ގުޅަންޖެހޭ ދެ ނަންބަރެއް ލިފްޓުތެރޭގައި ޖަހައިފައިވެއެވެ. އެއީ ހިޔާ ފްލެޓުތަކުގެ ބެލެނިވެރި ފަރާތް ހައުސިން ޑިވަލޮޕްމަންޓް ކޯޕަރޭޝަންގެ ނަންބަރަކާއި އެ ލިފްޓުތައް ބަލަހައްޓާ ކޮންޓެކް ޕްރައިވެޓް ލިމިޓެޑްގެ ނަންބަރެކެވެ.\n"ދެ ނަންބަރު ޖަހާފައި އިނދޭ. އެކަމަކު ލިފްޓަށް އެރީމަ ރޭންޖެއް ނުލިބޭ. ދެން ހުއްޓުނަސް، މަރުވިޔަސް ކިހިނެއް ގުޅާނީ،" ހިޔާ ފްލެޓުގައި އުޅޭ މީހަކު ބުންޏެވެ.\nހިޔާގެ ލިފްޓަކުން ބަޔަކު ފައިބަނީ -- ސަން ފޮޓޯ/ މުހައްމަދު ހައްޔާން\nދާދި މިދާކަށްދުވަހު ހިޔާގެ ޓަވަރެއްގެ ލިފްޓު ތެރޭގައި ބަޔަކު ތާށިވެގެން އުޅޭ ވީޑިއޯއެއް މީސްމީޑިއާގައި އާއްމުވިއެވެ. އެ ވީޑިއޯ ކުރި މީހާ ބުނާ ގޮތުންނަމަ އެ މީހުން އެތަނުގެ ތެރޭގައި ތާށިވެފައި 20 މިނެޓަށްވުރެ ގިނައިރު އޭރު ވެސް ވެއްޖެއެވެ.\nހަތަރު ފިރިހެނުންނާއި އެއް އަންހެނަކު އެޗް10ގެ އެ ލިފްޓު ތެރޭގައި ތާށިވެފައި ތިއްބެވެ.\nހިޔާގެ ރަށްވެހިން ކިޔައިދިން ގޮތުގައި ބައެއް ފަހަރަށް ދާންޖެހޭ ބުރިއަށް ދިއުމަށްފަހު ދޮރު ނުހުޅުވުމުގެ މައްސަލަ ކުރިމަތިވެއެވެ. އަދި ދޮރު ނުހުޅުވި އިރުކޮޅަކު ހުރުމަށްފަހު އަމިއްލައަށް ލިފްޓު މަސައްކަތް ކުރަން ފަށާ، އެހެން ބުރިއަކަށް ގޮސް ދޮރު ހުޅުވެެއެވެ.\nއެފަދަ ހާލަތްތަކުގައި ލިފްޓުގެ ދޮރު ހުޅުވުނު ކަމުގައި ވިޔަސް ލިފްޓުތައް މުޅިން ހުއްޓޭ ހާލަތް ވެސް އާދެއެވެ. އެފަދަ ހާލަތްތަކުގައި ލިފްޓު ހުޅުވެނީ އެތައް އިރަކުންނެވެ.\n"މީހަކު ބިރުން ގޮސް ހަލާކު ވެދާނެއެއްނު މިކަހަލަ ކަންކަން ވަންޏާ،" ހިޔާއަށް ބަދަލުވީތާ ހަފްތާއެއްހާ ދުވަސްވީ މީހަކު ބުންޏެވެ.\nލިފްޓުތައް ކައިރީ ތޮއްޖެހޭ މައްސަލަ ބޮޑު، ރޭގަނޑަށް އަލިކަމެއް ނުހުރޭ!\nހިޔާގެ ބައެއް ޓަވަރުތަކުގައި ލިފްޓު މައްސަލަ ޖެހުމުގެ ސަބަބުން ބޭނުން ކުރެވެނީ އެންމެ ލިފްޓެކެވެ. އެހެންކަމުން އެ ޓަވަރުތަކުގައި ދިރިއުޅޭ މީހުންނަށް ލިފްޓަށް ދިގު އިންތިޒާރެއް ކުރަން ޖެހެއެވެ.\nހިޔާގައި ދިރިއުޅޭ މީހަކު ބުނީ އޮފީހަށް ދާ ވަގުތުތަކުގައި އަދި ސުކޫލަށް ކުދިން ގޮސް އަންނަ ވަގުތުތަކުގައި ލިފްޓުތައް ކައިރީ ތޮއްޖެހޭ ކަމަށެވެ. އަދި ހަފްތާ ބަންދު ދުވަސްތަކުގެ ހަވީރު ވަގުތު އެތަން އޮންނަނީ ފުރިފައި ކަމަށް އޭނާ ކިޔައިދިނެވެ.\nލިފްޓުތައް ކައިރީގައި ތޮއްޖެހޭ މައްސަލަ ލިފްޓް ކައިރި ތޮއްޖެހުމުގެ މައްސަލަ އެޗްޑީސީގެ ސަމާލުކަމަށް ވެސް ވަނީ އައިސްފައެވެ. އަދި އެކަން ހައްލުކުރުމުގެ މަސައްކަތް އެ ކޯޕަރޭޝަނުން މިހާރު އަންނަނީ ކުރަމުންނެވެ.\nއެޗްޑީސީ އިން ބުނީ އެ މަސައްކަތް ކުރަނީ އެ ކުންފުނީގެ ފެސިލިޓީސް މެނޭޖުމެންޓު ޓީމުން ކަމަށެވެ. އަދި ހިޔާގެ ލޮބީ ސަރަހައްދުގައި ގިނަ މީހުންނަށް އެއްފަހަރާ ތިބެވޭނެހެން ޑިޒައިނަށް ބަދަލުތައް ގެންނަން ވެސް ވަނީ ފަށައިފައެވެ.\nހިޔާ ފްލެޓުގައި ދިރިއުޅޭ މީހަކު ކިޔައިދިން ގޮތުގައި ރޭގަނޑުގެ ވަގުތުތަކުގައި އެތަނުގައި އަލިކަމެއް ނުހުރެއެވެ. އަދި އެކަމުގެ ސަބަބުން ބައެއް ފަހަރަށް "އެކްސިޑެންޓް"ތައް ހިނގާކަމަށް އޭނާ ކިޔައިދިނެވެ.\n"ބައިވަރު މުދާ ވެސް އެތަނުގައި ހުރޭ ބަހައްޓާފަ. ކުރިން ރެޔަކު ވެސް އަޅުގަނޑު ދުށިން އެތަނުގައި ހުރި ސިމެންތި ބަސްތާތަކެއްގައި ކުޑަ ކުއްޖަކު ގޮސް ޖެހުނުތަން،" އޭނާ ކިޔައިދިނެވެ.\nބައެއް ލިފްޓުތައް ބަންދު، ލިފްޓަށް ކުރަން ޖެހޭ އިންތިޒާރު ދިގުވާނެ\nމީގެ ދެ މަސް ކުރިން ހިޔާ ފްލެޓަށް ބަދަލުވި އަހްމަދު އަލީއަށް މީގެ ކުރިން ލިފްޓަށް މާ ދިގު އިންތިޒާރެއް ކުރާކަށް ނުޖެހެއެވެ. އޮފީހަށް ދާ ވަގުތު ވެސް ދަރިފުޅު ސުކޫލަށް ލާން ދާ ވަގުތު ވެސް އޭނާއަށް މަޑުކޮށްލަން ޖެހެނީ ގާތްގަނޑަކަށް ދެތިން މިނެޓެކެވެ.\nއެގޮތުގައި އުޅެމުންދަނިކޮށް އެ ޓަވަރުގައި ހުންނަ އެއް ލިފްޓު ހަލާކުވިއެވެ. އެ ހިސާބުން ލިފްޓު އަންނަންދެން އޭނާއަށް ކުރަންޖެހޭ އިންތިޒާރު ދެގުނަ ވިއެވެ.\n"މިހާރު ތިން ހަފްތާވެދާނެ ޔަގީނުން ވެސް ލިފްޓު ހަލާކުވެފައި ހުންނަތާ. ބައެއް ފަހަރަށް އެބަޖެހޭ 10 ނޫނީ 15 މިނެޓު ވެސް ލިފްޓު އަންނަންދެން މަޑުކުރަން،" އަހްމަދު ކިޔައިދިނެވެ.\nހިޔާ ފްލެޓްތަކުގެ ލިފްޓަށް ދިމާވާ މައްސަލަތައް ހައްލުކުރުމަށް، ތިން ޓަވަރެއްގެ ލިފްޓުގެ ހިދުމަތް އިއްޔެ ވަނީ މެދުކަނޑައިލައިފައެވެ.\nއެޗްޑީސީން ބުނީ މަރާމާތަށް ފުރަތަމަ މެދުކަނޑައިލަން ނިންމައިފައިވަނީ އެޗް8 ޓަވަރުގެ ހަތަރު ވަނަލިފްޓާއި އެޗް9 ޓަވަރުގެ ދެ ވަނަ ލިފްޓުގެ އިތުރުން އެޗް12 ޓަވަރުގެ ދެވަނަ ލިފްޓު ކަމަށެވެ.\nމި ތިން ލިފްޓު ބަންދުކުރަން ނިންމައިފައިވަނީ އެއް ހަފްތާގެ މުއްދަތަކަށެވެ.\nއެޗްޑީސީން ބުނީ މަރާމާތަށް ބޭނުންވާ ސްޕެއާ ޕާޓްސް ލިބުމާއެކު، ހަފްތާއެއްގެ ތެރޭގައި މި ލިފްޓުތަކުގެ މަސައްކަތް ނިންމާލެވޭނެ ކަމަށް ބެލެވޭ ކަމަށެވެ.\nހަމައެހެންމެ ލިފްޓު ބަންދު ކުރުމާ ގުޅިގެން ޓަވަރުތަކުގައި ދިރިއުޅޭ ރައްޔިތުންނަށް ދިމާވެދާނެ ދަތިތަކަށް އެޗްޑީސީން ވަނީ މައާފަށް އެދިފައެވެ.\nލިފްޓުތައް ބަންދުކުރުމުން ގައިމުވެސް ގިނަ ވަގުތުތަކެއް ވަންދެން ލިފްޓަށް އިންތިޒާރު ކުރަން ޖެހޭނެއެވެ.\nކުޑަކުޑަ ކަމެއް ނޫން، ނުރައްކާތެރި ހާދިސާއެއް ހިނގާފާނެކަމުގެ ބިރު އެބައޮތް!\nހިޔާ ފްލެޓު ސަރަހައްދުން ވާހަކަ ދެއްކި ގިނަ މީހުން މިކަމާ ތިބީ ވަރަށް ކަންބޮޑުވެފައެވެ. އަދި ބައެއް މީހުން ތިބީ ނަފްސާނީ ބިރުވެރިކަމެއްގެ ތެރޭގައެވެ. އެ މީހުންނަކީ ލިފްޓު ތާށިވެ އެކަމުގެ ތަޖުރިބާ ކުރި މީހުންނެވެ.\n"އަޅުގަނޑު މިހާރު ބިރުވެސް ގަނޭ ލިފްޓަށް އަރަން. އެކަމަކު 17ވަނަ ބުރީގަ މިއުޅެނީ. ނާރާ ވެސް ކީއްކުރާނީ،" ހިޔާގައި އުޅޭ އަންހެނަކު ބުންޏެވެ.\nލިފްޓު ހުއްޓިގެން ދުނިޔޭގެ އެކި ކަންކޮޅުތަކުގައި ހިތާމަވެރި އެތައް ހާދިސާއެއް ހިނގައިފައި އެބަހުއްޓެވެ.\nއެމެރިކާގެ ބިއުރޯ އޮފް ލޭބާ ސްޓެޓިސްޓިކްސްއިން ލަފާކުރާ ގޮތުގައި، ލިފްޓު ތެރޭގައި ތާށިވުން ފަދަ ހާދިސާތަކުގައި އެ ގައުމުގައި އަހަރަކު ގާތްގަނޑަކަށް 30 މީހުން މަރުވެ 17،000އެއްހާ މީހުންނަށް ބޮޑެތި ޒަހަމްތައް ލިބެއެވެ.\nމިއީ ކުޑަކުޑަ ކަމެއްގެ ގޮތުގައި ދެކި އަޅައިނުލައި ތިބެވޭވަރަށްވުރެ ބޮޑު ކަމެކެވެ. މިކަން ހައްލު ނުވާކަމުގައި ވަނީނަމަ ނުރައްކާތެރި ހާދިސާއެއް ހިނގާފާނެކަމުގެ ބިރު އެބައޮތެވެ. ހިޔާގެ ރަށްވެހިން މިއަދު ތިބީ އެ ބިރުވެރިކަމުގެ ތެރޭގައެެވެ.